common interview errors 2020: ഇന്റര്‍വ്യൂകളില് നിങ്ങള് കാണിച്ചേക്കാവുന്ന ചില ഭീകര മണ്ടത്തരങ്ങള്! - mistakes that you must avoid while attending an interview to get good results | Samayam Malayalam\nmistakes that you must avoid while attending an interview to get good results\nഇന്റര്‍വ്യൂകളില് നിങ്ങള് കാണിച്ചേക്കാവുന്ന ചില ഭീകര മണ്ടത്തരങ്ങള്!\nAdarsh Js | Samayam Malayalam | Updated: 01 Dec 2020, 10:10:52 AM\nഎല്ലാ കഴിവുകളുമുണ്ടെങ്കിലും ചെറുതെന്ന് തോന്നുന്ന ഈ അബദ്ധങ്ങള് കാണിച്ചാല് നിങ്ങളുടെ ആ സ്വപ്‌ന ജോലിയും കൈയില് നിന്ന് പോകും\nയോഗ്യതാ പരീക്ഷയ്ക്ക് നല്ല മാര്‍ക്കുണ്ട്. അത്യവശ്യം ലോകവിവരവുമുണ്ട്. ആത്മനിശ്വാസവും ആവശ്യത്തിന് കൈമുതലായുണ്ട്. എന്നിരുന്നാല് പോലും അഭിമുഖത്തില് പങ്കെടുക്കുമ്പോള് ചിലര്‍ക്ക് അടിപതറാറുണ്ട്. ഒരു നിമിഷത്തെ അല്ലെങ്കില് നിസാരമായി കണ്ടിരുന്ന ഒരു കാരണത്താല് സ്വപ്ന ജോലി കൈവിട്ട് പോകുന്ന സാഹചര്യവുമുണ്ടാകാം. ഇതിന് കാരണം നിങ്ങള് തന്നെയാണ് എന്ന് ആദ്യമെ തന്നെ മനസ്സിലാക്കുക. അഭിമുഖത്തില് പാലിക്കേണ്ട ചില കാര്യങ്ങളുണ്ട്. അത് വിട്ട് നിങ്ങള് പെരുമാറുമ്പോഴാണ് ദുരനുഭവങ്ങളുണ്ടാകാറുള്ളത്. ഇന്റര്‍വ്യൂവില് പങ്കെടുക്കുമ്പോള് നിങ്ങള് കാണിച്ചേക്കാവുന്ന ചില മണ്ടത്തരങ്ങള് എന്തൊക്കെയാണെന്ന് നോക്കാം. ഇവ എങ്ങനെ ഒഴിവാക്കാമെന്നും അറിയാം.\nഒരു പരീക്ഷയ്ക്ക് പോകുന്നത് പോലെയുള്ള തയ്യാറെടുപ്പുകള് അഭിമുഖത്തിന് പോകുമ്പോഴും എടുക്കേണ്ടതാണ്. തയ്യാറെടുപ്പുകളൊന്നും കൂടാതെ പോയാല് ആ അഭിമുഖം കുളമാകാന് സാധ്യതയുണ്ട്. ഏറ്റവും അടിസ്ഥാനപരമായ ചോദ്യങ്ങള്‍ക്ക് പോലും നിങ്ങള്‍ക്ക് ഉത്തരം നല്‍കാനാകാതെ വരുമ്പോള് അവര്‍ക്ക് നിങ്ങളിന്‍മേലുള്ള മതിപ്പ് പൂര്‍ണമായും ഇല്ലാതാകുന്നു. ആ കമ്പനിയെക്കുറിച്ചുള്ള ചോദ്യങ്ങള് അവര് ചോദിച്ചേക്കാം. കമ്പനിയുടെ ലക്ഷ്യം എന്താണെന്ന് നിങ്ങള്‍ക്കറിയാമോ എന്ന് അവര് പരീക്ഷിക്കും. ഇത്തരം സാഹചര്യങ്ങളില് പിടിച്ചു നില്‍ക്കണമെങ്കില് അടിസ്ഥാനപരമായ ചില കാര്യങ്ങള് അഭിമുഖത്തിന് പോകുന്നതിന് മുന്നോടിയായി തയ്യാറെടുക്കണം. ഇന്റര്‍നെറ്റിലും സോഷ്യല് മീഡിയയിലും ഒക്കെ കമ്പനിയെക്കുറിച്ച് പരതി നോക്കുക. അഭിമുഖം നടക്കുന്ന േവേളയില് ഇത് പ്രയോജനപ്പെടും.\nഇപ്പോഴും ഒരു അഭിമുഖത്തിന് ഹാജരാകുമ്പോള് എന്ത് തരം വസ്ത്രങ്ങള് ധരിക്കണം എന്നതിനെക്കുറിച്ച് പല ഉദ്യോഗാര്‍ത്ഥികള്‍ക്കും അറിയില്ല. ആദ്യമായി അഭിമുഖത്തില് പങ്കെടുക്കാന് പോകുന്നവര്‍ക്ക് വസ്ത്രധാരണത്തെ സംബന്ധിച്ച് ആശയക്കുഴപ്പങ്ങളുണ്ടാകും. അഭിമുഖത്തില് പങ്കെടുക്കുമ്പോള് എപ്പോഴും ഫോര്‍മല് വസ്ത്രങ്ങള് ധരിക്കുന്നത് തന്നെയായിരിക്കും ഉത്തമം. പ്രൊഫഷണല് തസ്തികകളിലേക്ക് സീരിയസ് ആയി നടക്കുന്ന അഭിമുഖമാണെങ്കില് വൃത്തിയായി ഫോര്‍മല് വസ്ത്രങ്ങളില് തന്നെ എത്തുക. അതേസമയം ഇന്റേണ്‍ഷിപ്പ് അടക്കമുള്ളവയ്ക്ക് നടക്കുന്ന അഭിമുഖത്തില് അല്‍പ്പം കാഷ്വലായി വസ്ത്രധാരണം നടത്താം. എന്നാല് വളരെ സൂക്ഷിച്ചു വേണം ഇത് തെരഞ്ഞെടുക്കാന്.\nനന്നായി സംസാരിക്കുന്നവരെ തന്നെയാണ് പലപ്പോഴും കമ്പനികള് തേടുന്നത്. എന്നാല് സംസാരം അമിതമായി പോയി അബദ്ധങ്ങളില് ചാടുന്നവരും കുറവല്ല. അഭിമുഖത്തില് പങ്കെടുക്കുമ്പോള് അനാവശ്യം സംഭാഷണങ്ങള് ഒഴിവാക്കുക. ചോദ്യം ചോദിക്കുന്നവരെ ചോദ്യം ചെയ്യുന്ന തരത്തിലുള്ള സംസാരം വേണ്ട. ഇതിലെല്ലാമുപരി, നിങ്ങളുടെ മൊബൈല് ഫോണ് സ്വിച്ച് ഓഫ് ചെയ്യുകയോ സൈലന്റ് മോഡില് ആക്കുകയോ ചെയ്യണം. അഭിമുഖത്തിനിടയില് ഫോണ് ശബ്ദിക്കുകയോ നിങ്ങള് കാള് അറ്റന്റ് ചെയ്യുകയോ ഒക്കെ ചെയ്യുന്നത് നല്ല പ്രവണതയല്ല.\nAlso Read: ടെലിഫോണ് ഇന്റര്‍വ്യൂവിലും വസ്ത്രധാരണത്തില് പ്രാധാന്യമുണ്ടോ?\nഒരു അഭിമുഖത്തില് പ്രധാനമായും അറിഞ്ഞിരിക്കേണ്ട കാര്യങ്ങളില് ഒന്നാണിത്. അവര് ചോദിക്കുന്ന ചോദ്യത്തിന് നിങ്ങള്‍ക്ക് കൃത്യമായ മറുപടി അറിയില്ലെങ്കില് അറിയില്ല എന്ന് തന്നെ പറയുന്നതാകും നല്ലത്. ഉത്തരം അറിയാമെന്ന ഭാവത്തില് തെറ്റായ കാര്യങ്ങള് വിളിച്ച് പറഞ്ഞാല് അത് വന് അബദ്ധങ്ങളിലേക്ക് നയിക്കും. അവര് അതില് പിടിച്ച് കൂടുതല് ചോദ്യങ്ങള് ചോദിക്കാന് ശ്രമിക്കും. ഒടുവില് നിങ്ങള്‍ക്ക് കീഴടങ്ങേണ്ടിയും വരും. ഇത് ഒഴിവാക്കുക. സത്യസന്ധമായി ഉത്തരം നല്‍കാന് ശ്രമിക്കാം.\nഒരു കമ്പനിയിലെ അഭിമുഖത്തില് പങ്കെടുക്കുമ്പോള് തീര്‍ച്ചയായും അവര് നിങ്ങളുടെ പഴയ കമ്പനിയിലെ അനുഭവങ്ങള് ചോദിച്ചറിയാന് സാധ്യതയുണ്ട്. ചിലപ്പോള് നിങ്ങള്‍ക്ക് പഴയ കമ്പനിയുടെ മാനേജ്‌മെന്റിനോട് അതിയായ അമര്‍ഷമുണ്ടാകും. എന്നാല് ഈ അമര്‍ഷം പ്രകടിപ്പിക്കാനുള്ള വേദിയായി അഭിമുഖത്തെ കാണരുത്.\nപ്രൊഫഷണല് ബന്ധങ്ങള് പ്രയോജനപ്പെടുത്തി എങ്ങനെ പുതിയ ജോലി നേടാം? ആര്‍ട്ടിക്കിള് ഷോ\nമണ്ടത്തരങ്ങൾ അഭിമുഖത്തിലെ തെറ്റുകള് successful interviews interview mistakes common interview errors 2020\nWeb Title : mistakes that you must avoid while attending an interview to get good results


ഈ സ്വര്‍ണ്ണം മില്‍ഖാ സിംഗിനും പി.ടി. ഉഷയ്ക്കും സമര്‍പ്പിക്കുന്നു: നീരജ് ചോപ്ര | DoolNews\nSaturday, 7th August 2021, 7:36 pm\nടോക്കിയോ: ജാവലിന് ത്രോയില് നേടിയ ഒളിംപിക്‌സ് സ്വര്‍ണ്ണം മില്‍ഖാ സിംഗിനും പി.ടി. ഉഷയ്ക്കും സമര്‍പ്പിച്ച് നീരജ് ചോപ്ര. സ്വര്‍ണ്ണനേട്ടത്തിന് ശേഷം മാധ്യമങ്ങളോട് സംസാരിക്കുകയായിരുന്നു നീരജ്.\n‘അത്‌ലറ്റിക്‌സില് മെഡലിനരികെയെത്തിയ എല്ലാവര്‍ക്കുമായി എന്റെ നേട്ടം സമ്മാനിക്കുന്നു,’ നീരജ് പറഞ്ഞു.\nഅത്‌ലറ്റിക്‌സില് ഒളിംപിക്സിന്റെ ചരിത്രത്തില് ഒരു ഇന്ത്യക്കാരന് നേടുന്ന ആദ്യ മെഡലാണിത്. അഭിനവ് ബിന്ദ്രയ്ക്കുശേഷം വ്യക്തിഗത സ്വര്‍ണം നേടുന്ന രണ്ടാമത്തെ ഇന്ത്യന് താരം എന്ന നേട്ടവും നീരജ് സ്വന്തമാക്കി.\nറാഫി പുതിയകടവിലിനെ മുസ്‌ലീം ലീഗ് സസ്‌പെന്‍ഡ് ചെയ്തു\nടോക്കിയോയില് ചരിത്രം പിറന്നു; നീരജ് ചോപ്രയ്ക്ക് ജാവലിനില് സ്വര്‍ണ്ണം\nപാണക്കാട് കുടുംബത്തിന്റേയും ഷാജിയുടേയും മുനീറിന്റേയും പിന്തുണ; മുഈന് അലിക്കെതിരെ നടപടിയില്ല\nഫൈനലില് തന്റെ രണ്ടാമത്തെ ശ്രമത്തില് തന്നെ നീരജ് സ്വര്‍ണദൂരം കണ്ടെത്തി. ചെക്ക് റിപ്പബ്ലിക്കിന്റെ ചെക്ക് താരങ്ങളായ യാക്കുബ് വാഡ്ലിച്ച് (86.67 മീറ്റര്) വെള്ളിയും വിറ്റെസ്ലാവ് വെസ്ലി (85.44 മീറ്റര്) വെങ്കലവും നേടി.\nതികഞ്ഞ ആത്മവിശ്വാസത്തോടെ മത്സരത്തിനിറങ്ങിയ ചോപ്ര ആദ്യ ശ്രമത്തില് തന്നെ തകര്‍പ്പന് പ്രകടനമാണ് കാഴ്ചവെച്ചത്. ആദ്യ ശ്രമത്തില് തന്നെ താരം 87.03 മീറ്റര് ദൂരം കണ്ടെത്തി വരവറിയിച്ചു. പ്രാഥമിക റൗണ്ടില് കണ്ടെത്തിയ ദൂരത്തേക്കാള് മികച്ച പ്രകടനമാണ് ആദ്യ ശ്രമത്തില് തന്നെ ഇന്ത്യന് താരം കണ്ടെത്തിയത്.\nകുരുതിയില് ഞാന് കഷ്ടപ്പെടുത്തിയതിന്റെ പത്തിലൊന്ന് ജോലി ബോളിവുഡില് ഉണ്ടായിരുന്നോ; റോഷന് മാത്യുവിനോട് പൃഥ്വിയുടെ ചോദ്യം\nദല്‍ഹിയില് ബലാത്സംഗത്തിന് ഇരയായി കൊല്ലപ്പെട്ട ദളിത് ബാലികയുടെ മാതാപിതാക്കളുടെ ചിത്രം രാഹുല് ഗാന്ധിയുടെ അക്കൗണ്ടില് നിന്ന് ട്വിറ്റര് നീക്കി\nഎന്നാല്, നീരജിന്റെ കരിയറിലെ ഏറ്റവും മികച്ച ദൂരം ദേശീയ റെക്കോഡായ 88.07 മീറ്ററാണ്. ഇക്കഴിഞ്ഞ മാര്‍ച്ചില് പട്യാലയില് നടന്ന ഇന്ത്യന് ഗ്രാന്‍പ്രീയിലാണ് നീരജ് ഈ ദൂരം താണ്ടിയത്.\nContent Highlight: Neeraj Chopra says he was about to cry when national anthem played, dedicates gold to Milkha Singh PT Usha


ഉയരം കൂട്ടാന് സഹായിക്കും ഈ യോഗാസനങ്ങള് | Best Yoga Asanas To Improve Your Height in Malayalam - Malayalam BoldSky\n6 min ago വിദേശ യാത്രാ യോഗം ജാതകത്തിലുണ്ടോ; ഈ ഗ്രഹസ്ഥാനം പറയും\n| Updated: Thursday, June 16, 2022, 13:29 [IST]\nസാധാരണയായി ഉയരമുള്ളവരെ കൂടുതല് ആകര്‍ഷകമായി എല്ലാവരും കണക്കാക്കുന്നു. നിങ്ങളുടെ ജനിതക ഘടനയും വ്യായാമം, പോഷകാഹാരം, പാരിസ്ഥിതിക സാഹചര്യങ്ങള് എന്നിവ പോലുള്ള മറ്റ് ഘടകങ്ങളും നിങ്ങളുടെ ഉയരം നിര്‍ണ്ണയിക്കുന്നു. പ്രായപൂര്‍ത്തിയാകുമ്പോള് ഇത് അതിവേഗം വര്‍ദ്ധിക്കുകയും പ്രായപൂര്‍ത്തിയായതിനുശേഷം സാധാരണയായി ഉയരം കൂടുന്നത് നില്‍ക്കുകയും ചെയ്യുന്നു. പ്രായപൂര്‍ത്തിയായ ശേഷവും നിങ്ങളുടെ ഉയരത്തില് കുറവ് അനുഭവപ്പെടുന്നുവെങ്കില്, നിങ്ങളുടെ ഉയരം വര്‍ദ്ധിപ്പിക്കാന് നിങ്ങള് ശ്രമിക്കുകയാണെങ്കില് ഇതിനായി യോഗ നിങ്ങളെ സഹായിക്കും.\nചില യോഗാസനങ്ങള് പരിശീലിക്കുന്നത് നിങ്ങളുടെ ശരീരത്തെ സ്‌ട്രെച്ച് ചെയ്യുകയും നിങ്ങളുടെ ഉയരം വര്‍ദ്ധിപ്പിക്കാന് സഹായിക്കുകയും ചെയ്യും. ഈ പോസുകള് സുഷുമ്‌നാ നാഡി നേരെയാക്കുന്നതിനും പുനഃക്രമീകരിക്കുന്നതിനും സഹായിക്കുന്നു. അതിനാല്, നിങ്ങളുടെ ഉയരം കൂട്ടാന് സഹായിക്കുന്ന ചില മികച്ച ചില യോഗാസനങ്ങള് ഇതാ.\nഉയരം കൂട്ടാന് യോഗ എങ്ങനെ സഹായിക്കുന്നു\nയോഗ ചെയ്യുന്നത് നിങ്ങളുടെ വളര്‍ച്ചാ ഹോര്‍മോണ് വര്‍ദ്ധിപ്പിക്കും. ഇത് മുതിര്‍ന്നവരുടെ കാര്യത്തിലും കുട്ടികളുടെ കാര്യത്തിലും സ്വാഭാവികമായ രീതിയില് സംഭവിക്കാം. ചില പ്രത്യേക ആസനങ്ങളുടെ സഹായത്തോടെ, യോഗ നിങ്ങളുടെ വളര്‍ച്ചാ ഹോര്‍മോണുകളെ സജീവമാക്കുന്നു, ഇത് അധിക ഉയരം നേടാന് നിങ്ങളെ സഹായിക്കുന്നു.\nചക്രാസനം നിങ്ങളുടെ നട്ടെല്ലിന്റെ വഴക്കം മെച്ചപ്പെടുത്തുന്നു. ഇത് ഇടുപ്പ് നീട്ടുകയും രക്തചംക്രമണം മെച്ചപ്പെടുത്തുകയും ചെയ്യുന്നു. മനസ്സിനെ ശാന്തമാക്കി ശരീരത്തിന് ഊര്‍ജ്ജം നല്‍കാനും ഇത് മികച്ചതാണ്.ഈ ആസനം നട്ടെല്ലിന് വലിയ വഴക്കം നല്‍കുന്നു. നിങ്ങളുടെ വയറ് ശൂന്യമായിരിക്കുമ്പോള് മാത്രം ഇത് ചെയ്യുക. മലര്‍ന്നുകിടന്നശേഷം കാലുകള് മടക്കി കാല്‍പ്പത്തി പൃഷ്ഠഭാഗത്തിനടുത്തായി നിലത്ത് പതിച്ചുവയ്ക്കുക. തുടയുടെ പിന്‍ഭാഗവും കണങ്കാലും ചേര്‍ന്നിരിക്കും. കൈകള് ഉയര്‍ത്തി മടക്കി കൈപ്പത്തികള് ചെവിയുടെ ഇരുവശത്തുമായി ചുമലുകള്‍ക്കിടയിലായി നിലത്തുപതിപ്പിച്ചു വയ്ക്കുക. ശ്വാസമെടുത്തുകൊണ്ട് കാല്‍പ്പത്തികളുടെ ബലത്തില് ശരീരത്തിന്റെ മധ്യഭാഗം ഉയര്‍ത്തുക. കാലുകള് കഴിയുന്നത്ര നിവര്‍ത്തുക. ഏതാനും സെക്കന്റുകള് ഈ അവസ്ഥയില് തുടരാം. ശ്വാസം വിട്ടുകൊണ്ട് തിരിച്ചുവരിക. കാലുകള് അകറ്റിവച്ച് ചുമലുകള് നിലത്തുപതിച്ച് പതുക്കെ പൂര്‍വ്വസ്ഥിതിയിലെത്തുക.\nധനുരാസനം നിങ്ങളുടെ നട്ടെല്ലിന്റെ വഴക്കം മെച്ചപ്പെടുത്തുന്നു. ഇടുപ്പ് നീട്ടുകയും രക്തചംക്രമണം മെച്ചപ്പെടുത്തുകയും ചെയ്യുന്നു. കമിഴ്ന്ന് കിടന്ന് കാലുകള് ഉയര്‍ത്തുക. കൈകള് കൊണ്ട് കാല്‍പ്പാദ സന്ധിയില് പിടിക്കുക. കാലുകള് ശക്തിയായി പിന്നോട്ട് വലിച്ച് വയറുമാത്രം നിലത്തു പതിക്കത്തക്ക വിധത്തില് ഉയരുക. ദൃഷ്ടി മുന്നോട്ട് പിടിക്കുക. നിങ്ങളുടെ ശരീരം വില്ലുപോലെ കാണപ്പെടുന്നു. നിങ്ങള്‍ക്ക് കഴിയുന്നത്ര തവണ വ്യായാമം ആവര്‍ത്തിക്കുക. ഈ ആസനം നിങ്ങളുടെ നട്ടെല്ലിനെയും ശക്തിപ്പെടുത്തുന്നു. പ്രത്യുത്പാദന അവയവങ്ങളെ പരിപാലിക്കുന്നു.\nപശ്ചിമോത്തനാസനം നിങ്ങളുടെ മുഴുവന് ശരീരത്തിനും ഗുണം ചെയ്യും. രാവിലെ വെറും വയറ്റില് ഈ ആസനം ചെയ്യുന്നതാണ് നല്ലത്. വൈകുന്നേരമാണ് നിങ്ങള് ചെയ്യുന്നതെങ്കില്, നാലോ ആറോ മണിക്കൂര് നേരത്തെ ഭക്ഷണം കഴിച്ച ശേഷം ചെയ്യുക. ഈ പോസ് നിങ്ങളുടെ നട്ടെല്ല് നീട്ടുന്നു. ഇത് കരളിനെയും വൃക്കയെയും ഉത്തേജിപ്പിക്കുന്നു. ഉയരം കൂട്ടാനും ദഹനം മെച്ചപ്പെടുത്താനും തലവേദന കുറയ്ക്കാനും പൊണ്ണത്തടി കുറയ്ക്കാനും ഉറക്കമില്ലായ്മ പരിഹരിക്കാനും ഉയര്‍ന്ന രക്തസമ്മര്‍ദ്ദം കുറയ്ക്കാനും ഈ യോഗാസനം നിങ്ങളെ സഹായിക്കും.\nഭുജംഗാസനം നിങ്ങളുടെ താഴത്തെ പുറം, മുകളിലെ പുറം, വയറ്റിലെ പേശികള് എന്നിവയെ സ്‌ട്രെച്ച് ചെയ്യുന്നു. ഇത് നിങ്ങളുടെ അരക്കെട്ടിന് ചുറ്റുമുള്ള ചീത്ത കൊഴുപ്പ് കുറയ്ക്കാന് സഹായിക്കുന്നു. നിങ്ങളുടെ ഉയരം വര്‍ധിപ്പിക്കുന്നതിനുള്ള മികച്ച യോഗാസനങ്ങളില് ഒന്നാണിത്.\nതടാസനം അല്ലെങ്കില് മൗണ്ടന് പോസ് നിങ്ങളുടെ ശരീരത്തിലെ എല്ലാ പേശികളെയും നീട്ടുന്നു. ഇത് ശരീരത്തിന്റെ വളര്‍ച്ചാ ഹോര്‍മോണുകളുടെ രൂപീകരണത്തിനും സഹായിക്കുന്നു.\nകാലുകള് ചേര്‍ത്ത് വച്ചശേഷം കൈകള് ശരീരത്തിന്റെ മുന്‍വശത്തായി കോര്‍ത്തുപിടിക്കുക. ശ്വാസം എടുത്തുകൊണ്ട് കൈകള് മുകളിലേക്ക് ഉയര്‍ത്തുക. നിങ്ങളുടെ ഉപ്പൂറ്റി ഉയര്‍ത്തി പിടിക്കണം. ഈ സമയം കോര്‍ത്തു പിടിച്ചിരിക്കുന്ന കൈപ്പത്തികളുടെ ഉള്‍വശം മുകളിലേക്കായിരിക്കണം. ശ്വാസം വിട്ടുകൊണ്ട് പൂര്‍വ്വ സ്ഥിതിയില് വരിക.\nഉയരം വര്‍ധിപ്പിക്കുന്നതിനുള്ള ഫലപ്രദമായ മറ്റൊരു യോഗാസനമാണ് വൃക്ഷാസനം. ഈ പോസ് നിങ്ങളുടെ പിറ്റിയൂട്ടറി ഗ്രന്ഥിയെ സജീവമാക്കുന്നു, ഇത് വളര്‍ച്ചാ ഹോര്‍മോണിന്റെ ഉത്പാദനത്തിന് കാരണമാകുന്നു.\nപാദങ്ങള് ഒരുമിച്ചും കൈകള് വശങ്ങളിലുമായി നിവര്‍ന്നു നിന്നുകൊണ്ട് ആരംഭിക്കുക. ഇപ്പോള്, ഇടത് കാല് ഉറപ്പിച്ച് വലത് കാല്‍മുട്ട് വളച്ച് വലതുകാലിന്റെ ഉള്ളം ഇടത് കാലിന്റെ അകത്തെ തുടയില് കൊണ്ടുവരിക. ഇപ്പോള്, നിങ്ങളുടെ കൈകള് മുകളിലേക്ക് ഉയര്‍ത്തി കൈപ്പത്തികള് കൂട്ടിച്ചേര്‍ക്കുക. കഴുത്ത് നീട്ടാന് നിങ്ങളുടെ തല ചരിക്കുക. ഈ സ്ഥാനത്ത് 30 സെക്കന്‍ഡ് നിന്നശേഷം യഥാര്‍ത്ഥ സ്ഥാനത്തേക്ക് മടങ്ങുക.\nനടുവേദന പെട്ടെന്ന് മാറ്റും നടുവിന് ഉറപ്പ് നല്‍കും യോഗാസനങ്ങള്\nRead more about: yoga international yoga day yoga day 2022 height യോഗ ഉയരം\nBest Yoga Asanas To Improve Your Height in Malayalam\nThere are some yoga asanas to increase height that can also help. Takealook.


96-ാം വയസിൽ മേരിക്ക് പോസ്റ്റൽ ബാലറ്റ്, കളക്ടർ വീട്ടിലെത്തി അപേക്ഷ കൈമാറി : Deepika.com Nattu Visesham\nആലപ്പുഴ: 96 കാരിയായ മേരിക്ക് കഴിഞ്ഞ തവണ വോട്ട് ചെയ്യാൻ കഴിഞ്ഞില്ല. പ്രായത്തിന്‍റെ അവശതയിൽ പോളിംഗ് ബൂത്തുവരെ പോകാൻ കഴിയുമായിരുന്നില്ല. എന്നാൽ ഇത്തവണ മേരിക്ക് വോട്ടുചെയ്യാൻ തെരഞ്ഞെടുപ്പ് കമ്മീഷൻ അവസരം ഒരുക്കിയിരിക്കുകയാണ്. 80 കഴിഞ്ഞവർക്ക് ഇത്തവണ പോസ്റ്റൽ ബാലറ്റ് ഏർപ്പെടുത്തിയിട്ടുണ്ട്. അസന്നിഹിതരായ സമ്മതിദായകർക്കുള്ള അപേക്ഷാ ഫോം (12ഡി) പാതിരപ്പള്ളിയിലെ കുമരച്ചൻകാടുള്ള വീട്ടിലെത്തി വെള്ളിയാഴ്ച രാവിലെ ജില്ല കളക്ടർ എ. അലക്സാണ്ടർ മേരിക്ക് കൈമാറി.\nവീടിനുള്ളിലെത്തിയ കളക്ടറെ കണ്ട് തെല്ലൊന്നു ശങ്കയിൽ നിന്ന മേരിയോടു തന്നെ അറിയുമോ എന്ന കളക്ടറുടെ ചോദ്യത്തിന് ഉടൻ മറുപടിയെത്തി. തന്‍റെ മൂത്ത മകനാണെന്ന മറുപടി എല്ലാരിലും ചിരിപടർത്തി. ഇത്തവണ വോട്ടു ചെയ്യണമെന്നും പോസ്റ്റലായി ചെയ്യാനുള്ള സൗകര്യമുണ്ടെന്നും കളക്ടർ പറഞ്ഞു. കളക്ടറിൽ നിന്ന് മേരി ഫോം ഒപ്പിട്ടുവാങ്ങുകയും ചെയ്തു. 12 മക്കളുള്ള മേരിയുടെ മക്കളിൽ നാല് പെണ്ണും ഒരാണുമാണ് ഇപ്പോൾ ജീവിച്ചിരിക്കുന്നത്. ശാരീരിക അസ്വസ്ഥതകളുണ്ടെങ്കിലും നടക്കാനും സ്വന്തം കാര്യങ്ങൾ നിർവഹിക്കാനും മേരിക്കു കഴിയും. ഇളയ മകൾ കുഞ്ഞുമോൾ പോളിനൊപ്പമാണ് മേരിയുടെ താമസം.\nഷുഗറും പ്രഷറും കൊളസ്ട്രോളുമെല്ലാമുണ്ടെങ്കിലും പോസ്റ്റൽ ബാലറ്റ് വഴി വോട്ടു രേഖപ്പെടുത്തുമെന്ന് മേരി കളക്ടറോട് പറഞ്ഞു. ആലപ്പുഴ നിയമസഭാ മണ്ഡലത്തിലെ വോട്ടറാണ് മേരി. 80 വയസിനു മുകളിൽ പ്രായമായ മുതിർന്ന വോട്ടർമാർ വോട്ടർ പട്ടികയിൽ ഭിന്നശേഷിക്കാർ എന്ന് രേഖപ്പെടുത്തിയിട്ടുള്ളവർ, കോവിഡ് രോഗികൾ-ക്വാറന്‍റൈനിൽ കഴിയുന്നവർ എന്നിവർക്ക് പോസ്റ്റൽ വോട്ടുചെയ്യുന്നതിന് അനുമതി നൽകിയിട്ടുണ്ട്.\nആരാധനാലയ പ്രതിനിധികളുടെ യോഗം ചേർന്നു Kasaragod


അവളുടെ ഗന്ധം തങ്ങി നിൽക്കുന്നത് പോലെ. ഭ്രാന്തമായ ചിന്തകൾ മനസിനെ കീഴടക്കാൻ തുടങ്ങിയതും അവനാ മുറി വിട്ടിറങ്ങി… Part –2| ViralKerala.in\nHome Latest അവളുടെ ഗന്ധം തങ്ങി നിൽക്കുന്നത് പോലെ. ഭ്രാന്തമായ ചിന്തകൾ മനസിനെ കീഴടക്കാൻ തുടങ്ങിയതും അവനാ മുറി...\nഅവളുടെ ഗന്ധം തങ്ങി നിൽക്കുന്നത് പോലെ. ഭ്രാന്തമായ ചിന്തകൾ മനസിനെ കീഴടക്കാൻ തുടങ്ങിയതും അവനാ മുറി വിട്ടിറങ്ങി… Part – 2\nPart – 1 വായിക്കാൻ ഇവിടെ Click ചെയ്യുക.\nവീണ്ടും ഒരു മഴക്കാലത്ത് Part – 1\nരചന : Tina\nപടിപ്പുര കടന്ന് അകത്തേക്ക് കയറിയപ്പോൾ തന്നെ അച്ഛനെ മഹി കണ്ടു. മേലെപ്പാട്ടെ വിശ്വനാഥൻ…ഉമ്മറത്ത് ചാരു കസേരയിൽ നിവർന്നിരുന്നു പുറം പണിക്കാരോട് നിർദ്ദേശങ്ങൾ നൽകുകയാണ്.\nഅവൻ അയാൾക്കരികിലേക്ക് നടന്നു. ദൂരെ നിന്നും ആരോ വരുന്നതായി തോന്നിയതും അയാൾ കണ്ണുകൾ കൂർപ്പിച്ചു നോക്കി. ആളെ മനസിലായതും ആ കണ്ണുകൾ വിടർന്നു….\n” മഹി…. ” അയാളുടെ ചുണ്ടുകൾ വിറകൊണ്ടു. മഹി നടന്നു ഉമ്മറപ്പടിയിൽ എത്തിയതും വിശ്വനാഥനും ഇരുന്നിടത്തു നിന്നെണീറ്റു.\n8 വർഷങ്ങൾക്ക് ശേഷമുള്ള കൂടിക്കാഴ്ച. ഇരുവരും ഒന്നും പറയാതെ ഒന്ന് രണ്ട് നിമിഷം പരസ്പരം നോക്കി നിന്നു. മഹി വിശ്വനാഥന്റെ മുഖത്തേക്ക് നോക്കി.പഴയ പ്രൗഡി ഒന്നുമില്ല ആ മുഖത്ത്. മുഖമൊക്കെ അല്പം ക്ഷീണിച്ചിട്ടുണ്ട്.. പെട്ടന്ന് വയസായത് പോലെ തോന്നിക്കുന്നു.. പണ്ട് ഉണ്ടായിരുന്ന വിശ്വനാഥനിൽ നിന്നും അയാൾ ഒരുപാട് ദൂരം പോയിരിക്കുന്നതായി അവനു തോന്നി.\n” കയറി വാ ”\nമഹിയുടെ തോളത്തു കൈ വെച്ചു വിറയാർന്ന ശബ്ദത്തോടെ അയാൾ പറഞ്ഞു. അവൻ വരാന്തയിലേക്ക് കയറി.\nഇരുവർക്കുമിടയിൽ നിശബ്ദത നിറഞ്ഞു നിന്ന നിമിഷങ്ങൾ കടന്ന് പോയി.\nഅവന്റെ കണ്ണുകൾ അകത്തേക്ക് നീണ്ടു.\n” മീര ഇവിടില്ല… അമ്മായിയുടെ വീട്ടിലേക്ക് പോയതാ.. ” അവന്റെ കണ്ണുകൾ അവളെയാണ് തേടുന്നതെന്ന് മനസിലാക്കി വിശ്വനാഥൻ പറഞ്ഞു.\n” മ്മ് ” അവനൊരു മൂളൽ മറുപടിയായി നൽകി.\nവിശ്വനാഥൻ വീണ്ടും ചാരുകസേരയിലേക്ക് തന്നെ ഇരുന്നു. മഹിയും അയാൾക്ക് എതിർവശത്തായി ഇരുന്നു. പുറത്തേക്ക് നോക്കിയതും കണ്ടു തൊടിയിൽ നിന്ന് ധൃതിയിൽ ഓടി വരുന്ന ചന്ദ്രനെ… അവന്റെ ചന്തുമാമ്മയെ…\n” വന്നിട്ട് ഒരുപാടായോ മഹി ” അയാൾ ചോദിച്ചു.\n” ഇല്ല ചന്തുമ്മാമേ.. വന്നതേ ഉള്ളു ”\n” യാത്രയൊക്കെ എങ്ങനെ ഉണ്ടായിരുന്നു ”\n” കുഴപ്പമില്ല… ” മഹി ഒറ്റവാക്കിൽ ഉത്തരം നൽകി.\n“വല്ലതും കഴിച്ചിരുന്നോ… ഒരുപാട് ദൂരം യാത്ര ചെയ്തു വന്നതല്ലേ.. ” ചെറിയൊരു വേവലാതിയോടെ ചോദിക്കുന്ന അയാളെ മഹി കൺ ചിമ്മാതെ നോക്കി ഇരുന്നു.\n” കഴിച്ചിട്ടാ വന്നത്… എനിക്കൊന്നു കിടക്കണം… ക്ഷീണമുണ്ട് ” അവൻ ഇരുന്നിടത്തു നിന്ന് എണീറ്റു.\n“ബാഗ് ഞാൻ എടുക്കാം ” മഹിയുടെ കയ്യിൽ നിന്ന് ബാഗ് വാങ്ങികൊണ്ട് ചന്ദ്രൻ അകത്തേക്ക് കയറി മുകളിലെ മുറിയിലേക്ക് നടന്നു. അച്ഛനെ ഒന്ന് നോക്കിയ ശേഷം പിന്നാലെ മഹിയും നടന്നു.\nകോണിപ്പടി കയറി മുകളിലേക്ക് കയറവേ അവൻ വീടാകമാനം നിരീക്ഷിക്കുകയായിരുന്നു.. കുറെയേറെ മാറ്റങ്ങൾ വന്നിട്ടുണ്ട്.. ആകമാനം ഒന്ന് മോടി പിടിപ്പിച്ചിട്ടുണ്ട്.. മീരയുടെ കല്യാണം പ്രമാണിച്ചു ചെയ്തത് ആകണം.\nമുകൾ നിലയിൽ ഏറ്റവും അറ്റത്തായുള്ള മഹിയുടെ മുറി തുറന്ന് ചന്ദ്രൻ അകത്തേക്ക് കയറി. പിന്നാലെ അവനും.\nമഹി മുറിയിലാകമാനം കണ്ണോടിച്ചു. വലിയ മാറ്റങ്ങൾ ഒന്നും തന്നെ ഇല്ല. സാധനങ്ങൾ എല്ലാം അതേപടി വെച്ചിട്ടുണ്ട്.\n” മീര ഇടയ്ക്ക് ഇവിടെയെല്ലാം അടിച്ചു വാരി വൃത്തിയാക്കാറുണ്ട്.”\nഅവന്റെ ബാഗുകൾ എല്ലാം മുറിയിലേക്ക് വെച്ചുകൊണ്ട് ചന്ദ്രൻ പറഞ്ഞു.\n“മ്മ്…” അവനൊന്നു മൂളി\n” രാത്രിയിലത്തേക്ക് എന്താ കഴിക്കാൻ വേണ്ടത്..ചപ്പാത്തിയോ ചോറോ ”\n” എന്തായാലും മതി..” അവൻ കട്ടിലിലേക്ക് കിടന്ന് കൊണ്ട് പറഞ്ഞു.\n” ചോറ് തന്നെ ആകാം അല്ലെ.. ”\n” മം..പിന്നെ…. എല്ലാരും കഴിച്ചതിനു ശേഷം എന്നെ വിളിച്ചാൽ മതി ” അവൻ കിടന്ന് കൊണ്ട് തന്നെ പറഞ്ഞു.\nമറുപടിയായി തലയാട്ടിക്കൊണ്ട് ചന്ദ്രൻ താഴേക്ക് ഇറങ്ങി പോയി.\nകുറച്ചു നേരം കൂടി മഹി ആ കിടപ്പ് തുടർന്നു. ആ മുറിയിൽ കിടക്കവേ അവന്റെ മനസിൽ ഭൂതകാലത്തിന്റെ വേലിയേറ്റം ഉണ്ടായി. കട്ടിലിൽ കിടന്നുകൊണ്ട് അവനവിടമാകെ നോക്കി . എല്ലാം പഴയ പോലെ തന്നെ. ഒന്നൊഴിച്ച്…”മൃദുല…. തന്റെ മൃദു…! ”\nഅവൻ കട്ടിലിൽ നിന്നെണീറ്റ് അലമാരയ്ക്കരികിലേക്ക് ചെന്നു. അവൾ നെറ്റിയിൽ തൊട്ടു കൊണ്ടിരുന്ന പൊട്ടുകൾ എല്ലാം അലമാരയുടെ കണ്ണാടിയിൽ ഒട്ടിച്ചു വെച്ചിട്ടുണ്ട്. അതിലൂടെ കൈകൾ കൊണ്ടൊന്നു തലോടി അവൻ അലമാര തുറന്നു. അടുക്കി വെച്ചിരിക്കുന്ന അവളുടെ സാരികളും മറ്റും കാണവേ അവനിലൊരു വിങ്ങൽ ഉണ്ടായി.\nമഹിയുടെ കണ്ണിൽ നിന്ന് രണ്ടു തുള്ളി കണ്ണീർ അതിലേക്ക് വീണു. മുറിയിലാകമാനം അവളുടെ ഗന്ധം തങ്ങി നിൽക്കുന്നത് പോലെ. ഭ്രാന്തമായ ചിന്തകൾ മനസിനെ കീഴടക്കാൻ തുടങ്ങിയതും അവനാ മുറി വിട്ടിറങ്ങി താഴേക്ക് ചെന്നു.\nനേരം സന്ധ്യയോടടുത്തിരുന്നു. മഹി പുറത്തേക്കിറങ്ങി വെറുതെയാ തൊടിയിലൂടെ നടന്നു.\n” സന്ധ്യാ നേരത്ത് അത് വഴി നടക്കേണ്ട മഹി… ഇഴജന്തുക്കൾ വല്ലതും ഉണ്ടാകും അവിടെ.. ” ചന്ദ്രൻ അവനെ കണ്ടതും പിന്നിൽ നിന്ന് വിളിച്ചു പറഞ്ഞു.\nഅവൻ ഇരുട്ടിൽ നിന്നും അല്പം കൂടി വെളിച്ചമുള്ള ഇടത്തേക്ക് നടന്നു നീങ്ങി.\n” മഹിയേട്ടാ….. ” നീട്ടിയുള്ള വിളി കേട്ടാണ് അവൻ തിരിഞ്ഞു നോക്കിയത്.\nമീര അവനെ തന്നെ നോക്കിക്കൊണ്ട് പിന്നിൽ നിൽപ്പുണ്ട്. ആഹ്ലാദമോ സന്തോഷമോ അത്ഭുതമോ എന്ന് വേർതിരിച്ചറിയാൻ ആകാത്ത ഭവമായിരുന്നു അവളുടെ മുഖത്തു.\n” ഇങ്ങു വാ ” അവൻ കൈ കാട്ടി വിളിച്ചതും\nപാവാടത്തുമ്പ് ഉയർത്തി വേഗം തന്നെ അവൾ ഓടി മഹിക്കരികിലെത്തി.\n” എത്ര നാളായി…… എന്റെ ഏട്ടനെ ഒന്ന് കണ്ടിട്ട്…. ഞങ്ങളെ ആരേം വേണ്ടാതെ ആയോ…. അതാണോ ഇത്രേം നാൾ ഇങ്ങോട്ട് വരാതെ ഇരുന്നത്..പറ…. ” അവന്റെ കൈകളിൽ പിടിച്ചുകൊണ്ട് അവൾ ചോദിച്ചു.\n” എല്ലാരേം വെറുത്ത കൂട്ടത്തിൽ എന്നെയും വെറുത്തോ മഹിയേട്ടാ… ” അവളുടെ ശബ്ദം ഇടറി.\n” വെറുപ്പ് ഇല്ലാത്തത് കൊണ്ടല്ലേ മോളെ ഏട്ടൻ വന്നത്…” അവൻ ശാന്തമായി പറഞ്ഞു.\nമീര വിഷാദം തളം കെട്ടി നിന്ന അവന്റെ കണ്ണുകളിലേക്ക് നോക്കി നിന്നു. മെല്ലെ അവന്റെ കൺതടങ്ങളിൽ തലോടി.. വളർന്നു കിടക്കുന്ന അവന്റെ താടി രോമങ്ങളിൽ തൊട്ടുകൊണ്ട് ശാസനയോടെ അവനെ നോക്കി.\n” നാളെ തന്നെ വെട്ടാം ” അവളുടെ നോട്ടത്തിന്റെ അർത്ഥം മനസിലാക്കി മഹി പറഞ്ഞു.\nഅല്ലെങ്കിലും പണ്ട് മുതലേ തന്നെ ശാസിക്കാനും വഴക്ക് പറയാനും സ്നേഹിക്കാനും കുറുമ്പ് കാട്ടി കൂടെ നടക്കാനും ഇടയ്ക്ക് തല്ലുണ്ടാക്കാനുമൊക്കെ അവൾ മാത്രമല്ലെ ഉണ്ടായിരുന്നുള്ളു എന്നവൻ ഓർത്തു.\n” ഇനി ഏട്ടനെ ഞാൻ എങ്ങും വിടില്ല..നോക്കിക്കോ.. ” തന്റെ കയ്യും പിടിച്ചു അകത്തേക്ക് നടക്കുന്നതിനിടയിൽ മീര പറയുന്നത് കേട്ട് അവൻ ചെറുതായി ചിരിച്ചു.\nഓരോന്നൊക്കെ ചോദിച്ചും പറഞ്ഞും ഇരുവരും അകത്തെ മുറിയിൽ ഇരുന്നു. മീരയ്ക്ക് കുറെയേറെ വിശേഷങ്ങൾ അവനോട് പറയാൻ ഉണ്ടായിരുന്നു. അതിലേറെ കാര്യങ്ങൾ അവനിൽ നിന്ന് ചോദിച്ചറിയാനും…..!\nവിശ്വനാഥൻ എല്ലാം കേട്ടുകൊണ്ട് അവർക്ക് അരികിലായി ഇരുന്നു.\n” അമ്മ വന്നൂന്നാ തോന്നുന്നേ.. ” സംസാരത്തിനിടയിൽ മുറ്റത്തൊരു വണ്ടി വന്നു നിൽക്കുന്ന ശബ്ദം കേട്ടപ്പോൾ മീര പറഞ്ഞു. പിന്നെയവിടെ നിൽക്കാൻ തോന്നിയില്ല. മഹി മെല്ലെയെണീറ്റു മുകളിലേക്ക് നടന്നു. ആരൊക്കെയോ അവിടേക്ക് വരുന്നതും ഉച്ചത്തിൽ സംസാരിക്കുന്നതും കേട്ടെങ്കിലും മനഃപൂർവം കാതുകൾ കൊട്ടിയടച്ചു അവൻ മുറി ലക്ഷ്യമാക്കി നീങ്ങി.\nരാത്രി മീര വന്നു ഭക്ഷണം കഴിക്കാൻ വിളിച്ചെങ്കിലും അവൻ പോകാൻ കൂട്ടാക്കിയില്ല. വിശപ്പില്ലാന്ന് പറഞ്ഞു കണ്ണുകളടച്ചു കിടന്നു.\nആരോ വാതിലിൽ മുട്ടുന്നത് കേട്ടാണ് അവൻ കണ്ണ് തുറന്നത്. ചന്ദ്രൻ ആകുമെന്ന് അവനു ഉറപ്പായിരുന്നു. ഭക്ഷണം കഴിക്കാൻ വിളിക്കാൻ വന്നത് ആകും. മീരയോട് പറഞ്ഞ വിശക്കുന്നില്ല എന്ന അതെ കള്ളം തന്നെ പറഞ്ഞോഴിയാൻ ശ്രമിച്ചെങ്കിലും, ഒരു പാത്രത്തിൽ ഭക്ഷണവുമായി നിൽക്കുന്ന ചന്ദ്രനെയാണവൻ വാതിൽ തുറന്നപ്പോൾ കണ്ടത്.\n” എല്ലാവരും ഉറങ്ങി… അതുകൊണ്ട് ഭക്ഷണവുമായി ഞാൻ ഇങ്ങു വന്നു. ”\nചോറും കറി പാത്രങ്ങളും മേശമേൽ വെച്ചുകൊണ്ട് അയാൾ പറഞ്ഞു.\n“കഴിക്ക് മോനെ.. ” പ്ളേറ്റിലേക്ക് ചോറും കറികളും വിളമ്പി നൽകിക്കൊണ്ട് അയാളും അവനരികിലേക്ക് ഇരുന്നു.\nമറുത്തൊന്നും പറയാതെ അവനും കഴിച്ചു തുടങ്ങി.\n” രാജസ്ഥാനിൽ ആയിരുന്നു അല്ലെ.. ” ചന്ദ്രൻ ചോദിച്ചു.\n“അതെ.. ഒന്നര വർഷമായി അവിടെയാണ്…”\n” ഇനി തിരിച്ചു പോണുണ്ടോ…? ”\n” പോണം….. പോകാതെ പറ്റില്ല ” അവൻ പറഞ്ഞു.\n” പറ്റുമെങ്കിൽ കുറച്ചു നാൾ ഇവിടെ നിൽക്ക്… കുറെ ആയില്ലേ വന്നിട്ട്…”\n” ഇല്ല…. പോണം…. ” അവൻ തല ഉയർത്താതെ പറഞ്ഞു\nചന്ദ്രൻ പിന്നീടൊന്നും പറയാൻ നിന്നില്ല. ഭക്ഷണം കഴിച്ചു കഴിഞ്ഞു പാത്രങ്ങൾ എല്ലാം എടുത്തുകൊണ്ട് അയാൾ ഒരു നെടുവീർപ്പോടെ മുറി വിട്ടു പോയി. മഹി വീണ്ടും മുറിയിലൂടെ കണ്ണോടിച്ചുകൊണ്ട് കട്ടിലിലായി കിടന്നു.\nകുറച്ചു നേരം കിടന്നിട്ടും ഉറക്കം വരാത്തത് കൊണ്ട് അവൻ മേശമേൽ ഇരുന്ന ആൽബം കയ്യെത്തിച്ചു എടുത്തു നോക്കാൻ തുടങ്ങി. കൂടുതലും അവന്റെ ചെറുപ്പകാലത്തെയും സ്കൂൾ കോളേജ് ടൈമിൽ ഉള്ളതുമായ ഫോട്ടോസ് ആയിരുന്നു. താളുകൾ ഓരോന്നായി മറിക്കവേ ഒരു നായ്കുട്ടിയേയും ചേർത്ത് പിടിച്ചു പുഞ്ചിരിക്കുന്ന മൃദുവിന്റെ ഫോട്ടോ കണ്ടതും അവന്റെ മനസ് കലങ്ങി മറിഞ്ഞു.\n” സ്കൂബി …… ” അവനാ നായ്കുട്ടിയുടെ ഫോട്ടോയ്ക്ക് മുകളിലൂടെ കൈകൾ കൊണ്ട് തലോടി മെല്ലെ വിളിച്ചു.\nകണ്ണുകൾ അവളിലേക്കെത്തിയതും പെട്ടന്ന് തന്നെ ആൽബം മടക്കി വെച്ചു മഹി വീണ്ടും കണ്ണുകളടച്ചു കിടന്നു. മെല്ലെ മെല്ലെ എപ്പോഴോ ഉറക്കത്തിലേക്ക് വഴുതി വീണു.\nരാവിലെ താഴെ നിന്നുള്ള ഒച്ചപ്പാടും ബഹളവും കേട്ടുകൊണ്ടാണ് മഹി കണ്ണ് തുറന്നത്. കണ്ണുകൾ തിരുമ്മി കൊണ്ട് ജനലിലൂടെ നോക്കിയതും താഴെ നിന്ന് പണിക്കാരോട് ഓരോന്നൊക്കെ പറഞ്ഞു കൊടുക്കുന്ന ചന്ദ്രനെയാണ് കണ്ടത്. കല്യാണം ഇങ്ങടുത്തെത്തിയല്ലോ..വീടും പരിസരവും വൃത്തിയാക്കുന്ന തിരക്കിൽ ആണ്.\nപതിയെ അവനാ മുറി വിട്ട് താഴേക്ക് ഇറങ്ങി ചെന്നു.\n” ചായ എടുത്തു വെച്ചിട്ടുണ്ട്..പോയി കുളിച്ചിട്ട് വാ മഹിയേട്ടാ ” അവനെ കണ്ടതും മീര അടുക്കളയിൽ നിന്ന് തല എത്തിച്ചു വിളിച്ചു പറഞ്ഞു.\nതോർത്തും മുണ്ടും എടുത്തു അവൾ തന്നെ മഹിയുടെ കയ്യിലേക്ക് കൊടുത്തു. അവൻ അതും വാങ്ങി പുറത്തേക്ക് നടന്നു.\n” ചന്തുമാമ്മേ…. നമുക്ക് കുളത്തിൽ പോയൊന്നു മുങ്ങിക്കുളിച്ചാലോ… ” ചന്ദ്രനെ കണ്ടതും അവൻ വിളിച്ചു ചോദിച്ചു.\nകണ്ണുകൾ വിടർത്തി അവനെയൊന്ന് നോക്കികൊണ്ട് അയാൾ സമ്മതമെന്ന അർത്ഥത്തിൽ തലയാട്ടി. കയ്യിലിരുന്ന തൂമ്പ പണിക്കാരെ ഏല്പിച്ചു കൊണ്ട് അയാൾ ധൃതിയിൽ അവന്റെ അരികിലേക്ക് എത്തി.\n” വാ… പോകാം ” നെറ്റിയിൽ പൊടിഞ്ഞ വിയർപ്പ് ഒപ്പിയെടുത്തുകൊണ്ട് അയാൾ പറഞ്ഞു. ഇരുവരും കുളം ലക്ഷ്യമാക്കി നടന്നു നീങ്ങി. പണ്ടും ഇങ്ങനെ തന്നെ ആയിരുന്നല്ലോ എന്നവൻ ഓർത്തു. ചന്തുമാമ്മയോടൊപ്പം കുളത്തിൽ മുങ്ങിക്കുളിക്കുന്നത് ഒരു രസമാണ്.\nആദ്യം കുറെ നേരം ഒരുമിച്ചു നീന്തും. പിന്നെ ചന്തുമാമ്മ കുളപ്പടവിൽ കയറി ഇരുന്ന് ഓരോരോ കാര്യങ്ങൾ പറയും.. കൂടുതലും പഴയ കാര്യങ്ങളും മറ്റുമാണ്. അതൊക്കെ കേട്ടുകൊണ്ട് അവനും ഇരിക്കും. കുളപ്പടവിൽ ഇരുന്ന് കൊണ്ട് വിശേഷങ്ങൾ പറയാൻ ചന്തുമാമയ്ക്കും അത് കേൾക്കാൻ മഹിയ്ക്കും വല്ലാത്തൊരിഷ്ടമാണ്. വീണ്ടും ഇരുവരും വെള്ളത്തിലേക്കിറങ്ങി നീന്തിതുടിക്കും. എല്ലാം കഴിഞ്ഞു ഏറെ വൈകിയെ തിരികെ വരാറുള്ളു.\nപഴയ പോലെ തന്നെ ചന്ദ്രൻ പടവിലേക്ക് ഇരുന്നു. മഹി കുളത്തിലേക്കും ഇറങ്ങി നീന്തി തുടങ്ങി. തണുത്ത വെള്ളത്തിലൊന്നു നീന്തിതുടിച്ചപ്പോൾ തന്നെ അവന്റെ ഉള്ളമാകെ തണുക്കുന്നുണ്ടായിരുന്നു.\n” മഹി… അധിക നേരം വെള്ളത്തിൽ നിൽക്കേണ്ട ഇങ്ങു കയറി പോര്…. കുറെ നാൾ കൂടി ഇറങ്ങുന്നതല്ലേ…പനിയോ മറ്റൊ വരാൻ സാധ്യത ഉണ്ട്. ”\nചന്ദ്രൻ പടവിൽ ഇരുന്നു വിളിച്ചു പറഞ്ഞു.\n” പനിയൊന്നും വരില്ല ചന്തുമാമ്മേ…. ഓർമ വെച്ച നാൾ മുതൽ നീന്തി വളർന്നതല്ലേ ഈ വെള്ളത്തിൽ.. കുറച്ചു നാൾ മാറി നിന്നെന്നു കരുതി ഒരു പനിയും പിടിക്കാൻ പോണില്ല ഇനി . ”\nഅവൻ വീണ്ടും നീന്തിതുടിക്കാൻ തുടങ്ങി. അല്പ നേരത്തിനു ശേഷം ചന്ദ്രനും കുളത്തിലേക്കിറങ്ങി, അവനോടൊപ്പം കൂടി.\nനീണ്ട നേരത്തിനു ശേഷം ഇരുവരും ചെറിയ കിതപ്പോടെ പടവിലേക്ക് കയറി ഇരുന്നു.\n” എന്തെ… ക്ഷീണിച്ചു പോയോ കാർന്നോരെ… ” മഹി കളിയായി ചന്ദ്രനോട് ചോദിച്ചു. മറുപടിയായി തന്റെ നരച്ചു തുടങ്ങിയ മുടിയിൽ തലോടി അയാളൊന്ന് ഉറക്കെ ചിരിച്ചു.\n” വയസും പ്രായവുമൊക്കെ ആയില്ലേ… അതിന്റെയാ ക്ഷീണം… നീ പോയതിൽ പിന്നെ ഞാൻ അങ്ങനെ ഇങ്ങോട്ട് വരാറില്ല… വല്ലപ്പോഴും വരും… അത്ര തന്നെ.. ” അയാൾ പിന്നിലേക്ക് ചാരി ഇരുന്നു.\n” ഇനിയിപ്പോ ഞാൻ ഉണ്ടല്ലോ… നമുക്ക് വരാം… ” കാലുകൾ വെള്ളത്തിലേക്ക് ഇറക്കിവെച്ചുകൊണ്ട് അവൻ പറഞ്ഞു.\nചന്ദ്രൻ ചിരിച്ചുകൊണ്ട് അവനെ തന്നെ നോക്കിയിരുന്നു.\nകുറച്ചു നേരം കൂടി അവർ പടവിൽ ഇരുന്നു സംസാരിച്ചതിന് ശേഷം വീട്ടിലേക്ക് തിരിച്ചു.\nമേലെപ്പാട്ടേക്ക് എത്തിയപ്പോൾ തന്നെ കണ്ടു മുറ്റത്തു ഒന്ന് രണ്ടു കാറുകൾ വന്നു കിടക്കുന്നത്. ആരാണെന്ന് സംശയിച്ചു നോക്കിയതും കാറിൽ നിന്നിറങ്ങിയ ആളെ കണ്ടു മഹിയുടെ കണ്ണുകൾ ചുമന്നു.\n[Late ആയതിൽ ഒരു വലിയ സോറി. വ്യതിപരമായ ചില കാരണങ്ങളാൽ ആണ് ഇത്രയും വൈകിയത്.. അധികം വൈകാതെ തന്നെ അടുത്ത പാർട്ടുകൾ ഇടാം ]\nവീണ്ടും ഒരു മഴക്കാലത്ത്\nPrevious articleഇപ്പോൾ തല്ലിയിട്ടു കാര്യൊന്നുമില്ല ..അമ്മയെ കണ്ടല്ലേ മകൾ പഠിക്കുന്നെ..’അമ്മ വേലി ചാടിയാൽ ..\nNext articleഅസ്ഥിക്കു വകയില്ലാതെ നിൽക്കുന്ന നിന്നെ ബന്ധുക്കൾ നോക്കില്ല എന്ന് എനിക്ക് ഉറപ്പ് ഉണ്ടായിരുന്നു.. Part – 24


നിങ്ങൾ അങ്ങനെ എന്നെ കുറ്റപ്പെടുത്തി പറഞ്ഞത് കൊണ്ടാണ് എനിക്ക് വാശി വന്നത്… – കഥാതീരം\nനിങ്ങൾ അങ്ങനെ എന്നെ കുറ്റപ്പെടുത്തി പറഞ്ഞത് കൊണ്ടാണ് എനിക്ക് വാശി വന്നത്…\nMarch 24, 2021 March 24, 2021 adminLeaveaComment on നിങ്ങൾ അങ്ങനെ എന്നെ കുറ്റപ്പെടുത്തി പറഞ്ഞത് കൊണ്ടാണ് എനിക്ക് വാശി വന്നത്…\n“നിന്നെക്കൊണ്ടെന്തിന് കൊള്ളാം. അപ്പുറത്തെ ശരണ്യയെ നോക്ക്. അവൾ സ്വയം വണ്ടി ഓടിച്ചു ജോലിക്ക് പോകുന്നു. വൈകുന്നേരം വന്നാലോ കുട്ടികൾ ക്കു ട്യൂഷൻ എടുക്കുന്നു. ആ വീട്ടിലെ മുഴുവൻ കാര്യങ്ങളും ഒറ്റയ്ക്ക് ചെയ്യുന്നു. ഭർത്താവിന്റെ വയസ്സായ അമ്മയെ പൊന്നു പോലെയാ നോക്കുന്നത് വിനോദ് ഗൾഫിൽ സമാധാനം ആയി ജീവിക്കുന്നത് ഇങ്ങനെ ഒരു ഭാര്യ ഉള്ളത് കൊണ്ടാണ്. എനിക്കും ഉണ്ട് ഒരെണ്ണം. എല്ലാത്തിനും പേടി. വണ്ടി ഓടിക്കാൻ പേടി, രാത്രി തനിയെ മുറ്റത്തിറങ്ങാൻ പേടി. എടി നിനക്ക് വയസ്സ് മുപ്പത് ആയില്ലേ ഒരു psc എഴുതി ജോലിക്ക് കയറിക്കൂടേ? അല്ലെങ്കി പോട്ടെ ഏതെങ്കിലും ജോലിക്ക് പൊയ്ക്കൂടേ? ഒരു നല്ല കറി വെയ്ക്കാനറിയാമോ നിനക്ക്?”\nഅങ്ങനെ നൂറുകൂട്ടം കുറ്റങ്ങൾ കേൾക്കുമ്പോൾ ആദ്യമൊക്കെ പോയി മരിച്ചാലോ എന്നെനിക്ക് തോന്നിയിട്ടുണ്ട്. എനിക്ക് കഴിവില്ലാത്തത് എന്റെ തെറ്റാണോ? ഞാൻ പഠിച്ചിട്ടും ജോലി കിട്ടാത്തത് എന്റെ തെറ്റാണോ? നന്നായി ശ്രമിച്ചാലും ഭർത്താവിന്റെ രുചി മനസ്സിലാക്കാൻ കഴിയാത്തത് എന്റെ കുറ്റമാണോ.. സത്യത്തിൽ ഞാൻ എന്ത് തെറ്റാണ് ചെയ്തത് എന്ന് എനിക്ക് അറിയില്ലായിരുന്നു. സദാ സമയവും നിന്നേ കൊണ്ടെന്തിന് കൊള്ളാം എന്നൊരാൾ ചോദിച്ചാൽ നമ്മുടെ ഉള്ള ആത്മവിശ്വാസം കൂടി നഷ്ടമാകും എന്നെനിക്ക് മനസിലായി. തിരുത്തേണ്ടത് ഞാൻ അല്ല. എന്റെ ഭർത്താവ് ആണ്. അയാളുടെ മനോഭാവം ആണ്.\nഎനിക്ക് വണ്ടി ഓടിക്കാൻ അറിയില്ല. വണ്ടി ഓടിക്കാതെ ജീവിക്കാൻ കഴിയില്ലേ? അത് കൊണ്ട് ഞാൻ ഒന്നിനും കൊള്ളാത്തവൾ ആകുമോ? കുട്ടികൾക്ക് ട്യൂഷൻ എടുക്കാൻ തൊട്ടടുത്ത് ഒരാൾ ഉള്ളപ്പോൾ ഞാൻ ശ്രമിച്ചാൽ ആരു വരാൻ? ഞാൻ എന്നും അഞ്ച് മണിക്ക് എഴുന്നേൽക്കും. അടുക്കളയിൽ കയറി ഏഴുമണിക്ക് ജോലിക്ക് പോകുന്ന ഭർത്താവിന് രാവിലെത്തെയും ഉച്ചക്കത്തെയും ഭക്ഷണം ഉണ്ടാക്കി വെയ്ക്കും. അദേഹത്തിന്റെ വസ്ത്രങ്ങൾ ഇസ്തിരി ഇട്ടു വെയ്ക്കും. അദേഹത്തിന്റെ അച്ഛനും അമ്മയ്ക്കും ഇഷ്ടം ഉള്ള കാപ്പി ഉണ്ടാക്കി കൊടുക്കും. മക്കളെ സ്കൂളിൽ അയയ്ക്കും മുന്നേ ചെയ്തു തീർക്കുന്നതാണ് ഇതൊക്കെ.. എന്നിട്ടും എന്നെ കൊണ്ടെന്തിന് കൊള്ളാമത്രെ..\nഞാൻ മാറി ചിന്തിച്ചു തുടങ്ങി. എന്റെ സുഹൃത്തിന്റെ സ്ഥാപനത്തിൽ അവൾ എനിക്കൊരു ജോലി ശരിയാക്കി തന്നു. എട്ടു മണി മുതൽ നാല് മണി വരെ. ഷിഫ്റ്റ് ആണ്.\n“ഓഹോ ജോലിക്കാരി ആയി അല്ലെ? കളക്ടർ ഉദ്യോഗം ഒന്നുമല്ലല്ലോ?” പരിഹാസം\n“നിങ്ങളും അല്ലല്ലോ ഉവ്വോ?” ആദ്യമായി ഞാൻ തിരിച്ചു പറഞ്ഞു.\n“നമുക്ക് കാണാം എത്ര ദിവസം എന്ന്”വീണ്ടും പുച്ഛം\nഅതെനിക്ക് വാശിയായി. ഞാൻ കഷ്ടപ്പെട്ടു കാര്യങ്ങൾ പഠിച്ചു ആത്മാർത്ഥമായി ജോലി ചെയ്തു. രാത്രിയിൽ പുന്നാരവുമായി വരുന്ന അയാളുടെ കൈ തട്ടി ദൂരെ കളഞ്ഞു പുതച്ചു മൂടി സുഖമായി ഉറങ്ങി.\n“എന്റെ തുണികൾ കഴുകാനുണ്ട്”\n“വാഷിംഗ് മെഷിൻ ഉണ്ടല്ലോ…” ഞാൻ മറുപടി കൊടുത്തു. എന്നോട് പലപ്പോഴും പറയുന്നത് “നീ അല്ലല്ലോ വാഷിംഗ് മെഷിൻ അല്ലെ കഴുകുന്നത് എന്ന്. അത് ഞാൻ പലിശ സഹിതം തിരിച്ചു കൊടുത്തു.\n“എനിക്ക് ഇന്ന് മീൻ വറുത്തത് വേണം”\n“മീൻ വാങ്ങി വരൂ ഉണ്ടാക്കി തരാം. പക്ഷെ രാവിലെ കുറച്ചു നേരെത്തെ എണീറ്റു എന്റെ ജോലികളിൽ സഹായിക്കണം എനിക്കും ജോലിക്ക് പോകാൻ ഉള്ളതാണ്”\n“എന്റെ പട്ടി വരും”\n“എന്നാൽ അതിനെ കൊണ്ട് ഉണ്ടാക്കിക്കു മീൻ ഫ്രൈ”\nഞാൻ തിരിച്ചടിച്ചു. പക്ഷെ അച്ഛന്റെയും അമ്മയുടെയും കാര്യത്തിന് ഞാൻ ഒരു മുടക്കവും വരുത്തിയില്ല. ഒരു ജീവിതം മുഴുവൻ കഷ്ടപ്പെട്ടവർ. പാവങ്ങൾ വിശ്രമിച്ചോട്ടെ.\n“ശരണ്യ കാർ വാങ്ങി. അങ്ങനെ ആണ് മിടുക്കികൾ”\n“ശരണ്യയുടെ ഭർത്താവ് സമർത്ഥനാണ്. അയാൾ ദുബായിൽ നല്ല പോലെ കാശുണ്ടാക്കുന്നുണ്ട് ശരണ്യക്ക് ഒന്നല്ല രണ്ടു കാർ വാങ്ങാം”\nഅയാളുടെ മർമ്മത്തിൽ ഒരടി കിട്ടിയ പോലെ.. മിണ്ടാതെ പോയി\nഎന്റെ ഓഫീസിലെ ജിജിക്ക് സ്കൂട്ടർ ഉണ്ട്. അവളുടെ പിന്നിൽ ഇരുന്നാണ് ഞാൻ വരിക. അവൾ ചിലപ്പോൾ എന്നെയും പഠിപ്പിക്കും ക്ഷമയോടെ ഇതൊക്കെ നിസാരം ആണെന്ന് പറഞ്ഞു സ്നേഹത്തോടെയാണ് പഠിപ്പിക്കുക. . അങ്ങനെ ഞാൻ ലൈസൻസ് എടുത്തു. അത് ഭർത്താവിന്റെ മുന്നിൽ കൊണ്ട് വെച്ചിട്ട് നോക്കി. അമ്പരന്ന മുഖം.\n“ഞാൻ ഒരു ലോൺ എടുക്കുകയാണ് ഒരു സെക്കന്റ് ഹാൻഡ് സ്കൂട്ടർ പറഞ്ഞു വെച്ചിട്ടുണ്ട്. എല്ലാ മാസവും കിട്ടുന്ന ശമ്പളത്തിൽ പകുതിയെ ഇനി ഉണ്ടാവുകയുള്ളൂ”\nഞാൻ സ്കൂട്ടറിൽ ജോലിക്ക് പോകാൻ തുടങ്ങി. വൈകുന്നേരം വന്നു ബാക്കി സമയം കുറച്ചു കൃഷി ചെയ്‌തും എന്റെ സമയം നീക്കി. എന്റെ പച്ചക്കറികൾക്ക് ആവശ്യക്കാർ ധാരാളം ഉണ്ടായി. പിന്നെയും രാത്രി സമയം ബാക്കി ഉണ്ടായിരുന്നത് ഓൺലൈൻ ബുട്ടിക് തുടങ്ങി.. എന്റെ ഉള്ളിൽ ഇത്രയും കഴിവുകൾ ഉണ്ടായിരുന്നു എന്ന് ഞാൻ പോലും തിരിച്ചറിഞ്ഞ നാളുകൾ ആയിരുന്നു അത്.\n“നിനക്ക് എന്നോട് ദേഷ്യമാണല്ലേ?” ഒരു ദിവസം ഭർത്താവ് ചോദിച്ചു\n“ആരു പറഞ്ഞു? നിങ്ങളോട് എനിക്ക് നന്ദിയുണ്ട്. കാരണം നിങ്ങൾ അങ്ങനെ എന്നെ കുറ്റപ്പെടുത്തി പറഞ്ഞത് കൊണ്ടാണ് എനിക്ക് വാശി വന്നത്.. ഞാൻ ഇപ്പൊ ഇങ്ങനെ ആയതും”\n“നീ മിടുക്കിയാകാൻ വേണ്ടിയല്ലേ ഞാൻ ഓരോന്ന് പറഞ്ഞത്?” അഭിനയസിംഹമേ എന്ന് ഉറക്കെ വിളിക്കാൻ തോന്നി എനിക്ക്.\nഎനിക്ക് ചിരി വന്നു. ആണിന്റെ പൊതുവായ തന്ത്രമാണത്. വീണു കഴിഞ്ഞാൽ നല്ലോണം ഉരുണ്ടേക്കുക. കുറച്ചു സെന്റി ഒക്കെ ചേർത്ത്, നട്ടാൽഒരിക്കലും മുളയ്ക്കാത്ത നല്ല ഒന്നാന്തരം നുണയും അങ്ങ് വെച്ചു കാച്ചും. പിന്നേ എന്നെ നന്നാക്കാനാരുന്നത്രെ…\nഒരിക്കൽ ഞാൻ പറഞ്ഞു\n“ഞാൻ ഞാനാണ് എനിക്ക് മറ്റൊരാളും ആവാൻ കഴിയില്ല. നിങ്ങൾക്ക് വേണെങ്കിൽ എന്നെ സഹിച്ചാൽ മതി”\nഅതോടെ ശരണ്യ മന്ത്രം നിലച്ചു. പുള്ളി നന്നായി.ഒരു വിധം നല്ല ഭർത്താവ് ആയി.. ഞാൻ പുതിയ കാർ വാങ്ങി.. കക്ഷിയെയും അരികിൽ വെച്ചു ഒരു ഡ്രൈവിന് പോയി.\n“നീ മിടുക്കി ആണ് ട്ട.. സോറി ഞാൻ വിഷമിപ്പിച്ചതിന്”\nഞാൻ ചിരിച്ചു.. എനിക്ക് ഇത് കേട്ടാൽ മതി. ഒരിക്കൽ നിന്നേ കൊണ്ടെന്തിന് കൊള്ളാം എന്ന് പറഞ്ഞയാൾ തന്നെ നീ മിടുക്കിയാണ് എന്ന് പറഞ്ഞല്ലോ സന്തോഷം ആയി… കഥ ഇഷ്ടമായെങ്കിൽ ലൈക്ക് ചെയ്ത് അഭിപ്രായങ്ങൾ കമന്റ് ചെയ്യണേ… നിങ്ങളുടെ സ്വന്തം രചനകൾ പേജിലേക്ക് മെസേജ് ആയി അയച്ചു തരിക…\nപ്രണയിച്ചവളെ ഒരു വിധം കാര്യങ്ങൾ പറഞ്ഞു മനസിലാക്കാൻ ചെന്നത് കുരിശായി…\nഅവൾ വന്നതിന് ശേഷം ഞങ്ങളുടെ വീട് ഒരു സ്വാർഗമായി മാറി…\nമണവാട്ടിയായി ഈ വീട്ടിൽ വന്നു കയറിയിട്ട് മിനുട്ടുകളെ ആയിട്ടുള്ളൂ…\nവെെശാഖം, ഒരു താലിയുടെ കഥ ഭാഗം 30 വായിക്കൂ…


പാലക്കാടൻ കൂട്ടായ്മ ഡെല്‍ഹി എന്‍സിആറിന് പുതിയ ഭാരവാഹികള് – Sathyam Online\nMonday January\t2022\nപാലക്കാടൻ കൂട്ടായ്മ ഡെല്‍ഹി എന്‍സിആറിന് പുതിയ ഭാരവാഹികള്\nഡല്‍ഹി: പാലക്കാടൻ കൂട്ടായ്മ ഡെല്‍ഹി എന്‍സിആറിന്‍റെ അടുത്ത രണ്ടു വർഷത്തേക്കുള്ള ഭാരവാഹികളെ തിരഞ്ഞെടുത്തു. പ്രസിഡന്റ് – ഇ ശശിധരൻ, വൈസ് പ്രസിഡന്റ് – മഞ്ജുള ബി, ജനറൽ സെക്രട്ടറി – ജയകുമാർ സി, ജോയിന്റ് സെക്രട്ടറി – സത്യപാലൻ, ഖജാൻജി – എ. മുരളീധരൻ, ജോയിന്റ് ഖജാൻജി – ശങ്കർ എന്നിവരെയും എക്സിക്യൂട്ടീവ് മെമ്പർമാരായി സജീവ് കെ, നിർമല നന്ദകുമാർ, രാജ്‌കുമാർ, ശ്രീഹരി, സുബാഷ് നായർ, കൃഷ്ണ പ്രസാദ് എന്നിവരെയും യോഗം തിരഞ്ഞെടുത്തു.\nഡിഎംഎ വിനയ് നഗർ – കിദ്വായ് നഗർ ഏരിയക്ക് പുതിയ സാരഥികൾ\nഡല്‍ഹി പുഷ്പ വിഹാർ ശ്രീ ധർമ്മശാസ്താ ക്ഷേത്രത്തിൽ 21- മത് ശനീശ്വര പൂജ...\nസ്വകാര്യ ആശുപത്രി മേഖലയിലും നഴ്സിംഗ് ഓഫീസർ പദവി നടപ്പാക്കണം എന്നാവശ്യപ്പെട്ട് സമർപ്പിച്ച ഹർജിയിൽ...\nഡല്‍ഹി കിങ്‌സ്‌വേ ക്യാമ്പ് ബ്ലെസ്സ്ഡ് സാക്രമെന്‍റ് ദേവാലയത്തിലെ തിരുന്നാൾ സമാപനമായി\nഡല്‍ഹി ബ്ലസ്‌ഡ് സാക്രമെന്‍റ് ചര്‍ച്ച് കിങ്‌സ്‌വേ ക്യാമ്പ് ദേവാലയത്തിലെ തിരുന്നാള് കൊടിയേറി\nഡൽഹിയിൽ ഡെങ്കി പനി വ്യാപിക്കുന്ന സാഹചര്യത്തില് രക്‌ത ദാന സംഘടനകള് പ്രതിസന്ധിയില്. കോവിഡ്...\nനടിയെ ആക്രമിച്ച കേസ്: ബാലചന്ദ്രകുമാര് വെളിപ്പെടുത്തിയ ദിലീപിന്റെ വിഐപി സുഹൃത്ത് ശരത്തെന്ന് സംശയം; ദിലീപിന്റെ സഹോദരി ഭര്‍ത്താവിന്റെ വീട്ടിലും റെയ്ഡ്\nകൊച്ചി: നടിയെ ആക്രമിച്ച കേസിലെ അന്വേഷണ ഉദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയത് സംബന്ധിച്ച കേസിൽ സംവിധായകൻ ബാലചന്ദ്രകുമാർ വെളിപ്പെടുത്തിയ വിഐപി ദിലീപിന്റെ അടുത്ത സുഹൃത്ത് ശരത്തെന്ന് സംശയം. സംവിധായകന് ബാലചന്ദ്രകുമാര് ശരത്തിന്റെ ശബ്ദം തിരിച്ചറിഞ്ഞതായാണ് വിവരം. ശരത്തിന്റെ ആലുവയിലെ വീട്ടില് ക്രൈം ബ്രാഞ്ച് റെയ്ഡ് നടത്തി. ദിലീപിന്റെ അടുത്ത സുഹൃത്തായ ഹോട്ടൽ വ്യവസായി ശരത്തിന്റെ ആലുവ തൊട്ടുമുഖത്തെ വീട്ടിലാണ് റെയ്ഡ് നടന്നത്. എസ്പി മോഹന ചന്ദ്രന്റെ നേതൃത്വത്തിലുള്ള അന്വേഷണ സംഘമാണ് പരിശോധന നടത്തിയത്. മൂന്നു മണിക്ക് ആരംഭിച്ച […]\nയുക്മ നഴ്‌സസ് ഫോറം അംഗങ്ങൾക്ക് എൻ എച്ച് എസ് ഫെലോഷിപ്പിനു അവസരം\nഎൻ എച്ച് എസ് ഇംഗ്ലണ്ടിന്റെ ഐ എൻ എ ഡി ഫെലോഷിപ്പിനു യു എൻ എഫ് അംഗങ്ങൾക്ക് ഇപ്പോൾ അപേക്ഷിക്കാം. ആറു മാസം മുതൽ ഒരു വർഷത്തേക്കാണ് ഫെല്ലോഷിപ്പ്. നിങ്ങളുടെ ജോലിയിൽ നിന്നും മാസത്തിൽ 15 മണിക്കൂർ സമയം ഫെലോഷിപ്പിനു വേണ്ടി ലഭിക്കും. യു എൻ എഫ് ന്റെ പ്രവർത്തനങ്ങൾക്ക് വേണ്ടി ഉപയോഗിക്കുവാനാണ് ഈ സമയം അനുവദിച്ചിരിക്കുന്നത്. നിലവിൽ ബാൻഡ്5അല്ലെങ്കിൽ6ആയി ജോലി ചെയ്യുന്ന യു എൻ എഫ് അംഗങ്ങൾ ആയിട്ടുള്ള മലയാളി […]\n‘ഏറ്റവും ഉയര്‍ന്ന മൈലേജ് നേടൂ അല്ലെങ്കില് ട്രക്ക് തിരികെ നല്‍കുക’; എല്ലാ എച്ച്സിവി, ഐസിവി, എല്‍സിവി ട്രക്ക് ശ്രേണിയിലും ഗ്യാരണ്ടി പ്രഖ്യാപിച്ച് മഹീന്ദ്ര\nകൊച്ചി: മഹീന്ദ്ര ഗ്രൂപ്പിന്‍റെ ഭാഗമായ മഹീന്ദ്രയുടെ ട്രക്ക് ആന്‍റ് ബസ് ഡിവിഷന് (എംടിബി) തങ്ങളുടെ ബിഎസ്6 ശ്രേണിയില് മുഴുവനായി ‘കൂടുതല് മൈലേജ് നേടുക അല്ലെങ്കില് ട്രക്ക് തിരികെ നല്‍കുക’ എന്ന നവീനവും മാറ്റങ്ങള് വരുത്തുന്നതുമായ മൂല്യവര്‍ധനവ് ഉപഭോക്താക്കള്‍ക്കായി പ്രഖ്യാപിച്ചു. ബ്ലാസോ എക്സ് ഹെവി, ഫ്യൂരിയോ ഇന്‍റര്‍മീഡിയറ്റ്, ഫ്യൂരിയോ7, ജയോ എന്നിവയുള്‍പ്പെടെയുള്ള ലൈറ്റ് കമേഴ്സ്യല് വാഹനങ്ങള് തുടങ്ങിയവയെല്ലാം ഇതില് ഉള്‍പ്പെട്ടിട്ടുണ്ട്. ഫ്യൂഎല് സ്മാര്‍ട്ട് ടെക്നോളജിക്കൊപ്പം തെളിയിക്കപ്പെട്ട 7.2 ലിറ്റര് എംപവര് എഞ്ചില് (എച്ച്സിവികള്), എംഡിഐ ടെക് എഞ്ചിന് (ഐഎല്‍സിവി), […]\nഒരു വര്‍ഷത്തെ മുഴുവന് ദിവസത്തെയും പ്രതിനിധീകരിച്ച് 365 വിഭവങ്ങള്! ഭാവി മരുമകന് ഭക്ഷണത്തിന്റെ സമ്പൂര്‍ണ്ണ കലവറ ഒരുക്കി സ്വര്‍ണ്ണ വ്യാപാരിയും കുടുംബവും; ആന്ധ്രയിലെ ഈ രാജകീയ വിരുന്ന് സോഷ്യല് മീഡിയ...\nഹൈദരാബാദ്: മരുമകന് ഗംഭീര സ്വീകരണം നല്‍കുന്നത് പല ഇന്ത്യന് കുടുംബങ്ങളിലും പതിവാണ്. ഇവിടെ ഭാവി മരുമകന് 365 കൂട്ടം വ്യത്യസ്ഥ തരം ഭക്ഷണമൊരുക്കി സോഷ്യല്‍മീഡിയയില് വൈറലായിരിക്കുകയാണ് ആന്ധ്രാപ്രദേശില് നിന്നുള്ള ഒരു കുടുംബം. മകര സംക്രാന്തി ദിനത്തിലാണ് പെണ്‍കുട്ടിയുെട കുടുംബം ഭാവി മരുമകന് ഭക്ഷണത്തിന്റെ സമ്പൂര്‍ണ്ണ കലവറ തന്നെ ഒരുക്കിയത്. 365 ഭക്ഷണ ഇനങ്ങള് ഉള്‍പ്പെടുന്ന ഒരു രാജകീയ വിരുന്നാണ് കുടുംബം തങ്ങളുടെ മകളെ വിവാഹം കഴിക്കാന് പോകുന്ന പയ്യനായി ഒരുക്കിയത്. പടിഞ്ഞാറന് ഗോദാവരിയിലെ നര്‍സാപുരത്ത് നിന്നുള്ള സ്വര്‍ണ്ണ […]\nകാറുകള് കൂട്ടിയിടിച്ച് അപകടം; തലയ്ക്ക് പരിക്കേറ്റ വാവ സുരേഷ് ആശുപത്രിയില്\nതിരുവനന്തപുരം: വാവ സുരേഷ് സഞ്ചരിച്ച കാർ മറ്റൊരു കാറുമായി കൂട്ടിയിടിച്ച് അപകടം. തിരുവനന്തപുരം പോത്തൻകോട്ടായിരുന്നു സംഭവം. ഇദ്ദേഹത്തെ മെഡിക്കൽ കോളേജ് ആശുപത്രിയിൽ പ്രവേശിപ്പിച്ചു. വാവ സുരേഷിന്റെ ഡ്രൈവർക്കും പരിക്കേറ്റിട്ടുണ്ട്. പോത്തൻകോട്ട് നിന്ന് ശ്രീകാര്യത്തേക്ക് പോകുകയായിരുന്ന വാവ സുരേഷ് സഞ്ചരിച്ചിരുന്ന കാറിൽ ശ്രീകാര്യം ഭാഗത്ത് നിന്ന് വന്ന കാർ ഇടിച്ചുകയറുകയായിരുന്നു. ഈ കാറിൽ രണ്ടു സ്ത്രീകളും നവജാത ശിശുവും ഡ്രൈവർ ഉൾപ്പെടെ രണ്ട് പുരുഷൻമാരുമാണ് ഉണ്ടായിരുന്നത്. ഇവര്‍ക്ക് പരിക്കുണ്ടെന്നാണ് വിവരം.\nതമാശക്കൂട്ടുകളുമായി സീ കേരളത്തില് ‘എരിവും പുളിയും’ തുടങ്ങി\nകൊച്ചി: മലയാളി പ്രേക്ഷകരുടെ ഹൃദയം കവര്‍ന്ന മിനിസ്‌ക്രീന് സുപ്പര്‍സ്റ്റാഴ്‌സ് നിഷ സാരംഗും ബിജു സോപാനവും ഒരു ഇടവേളയ്ക്കു ശേഷം വീണ്ടും തീരിച്ചെത്തിയിരിക്കുകയാണ്. ജനപ്രിയ വിനോദ ചാനല് സീ കേരളം ഇന്നു മുതല് അവതരിപ്പിക്കുന്ന എരിവും പുളിയും എന്ന പുത്തന് പരമ്പരയിലൂടെയാണ് കിടിലന് മേക്ക് ഓവറിലൂടെ ഈ ഓൺസ്ക്രീൻ കുടുംബത്തിന്റെ തിരിച്ചുവരവ്. തമാശകളുടെ രസക്കൂട്ടില് ചാലിച്ച് പുതുപുത്തന് സ്‌റ്റൈലില് ഒരുക്കുന്ന എരിവും പുളിയും പ്രമേയത്തിലെ വ്യത്യസ്തത കൊണ്ട് വേറിട്ടു നില്‍ക്കുന്ന വിനോദ അനുഭവമാകും എന്നത് ഉറപ്പാണ്. പ്രേക്ഷകരെ […]\nകേരളത്തിൽ ക്രമസമാധാനം ഗുണ്ടകളുടെ ഔദാര്യത്തിലായി മാറുന്നു – വെൽഫെയർ പാർട്ടി\nതിരുവനന്തപുരം: കേരളത്തിന്റെ ക്രമസമാധാനനില പൂർണമായി തകർന്നിരിക്കുകയാണെന്നും ഗുണ്ടകളുടെ ഔദാര്യത്തിലാണ് ജനജീവിതം മുന്നോട്ടു പോകുന്നതെന്നും വെൽഫെയർ പാർട്ടി സംസ്ഥാന ജനറൽ സെക്രട്ടറി കെ.എ ഷഫീഖ് പറഞ്ഞു. പോലീസും ഭരണകൂടവും നോക്കി നിൽക്കുകയാണ് കേരളത്തിൽ വ്യാപകമായി ഗുണ്ടാവിളയാട്ടം നടക്കുന്നത്. കേരളത്തിലെ ഗുണ്ടകളെ നിയന്ത്രിക്കുന്നതിനുവേണ്ടി ‘ഓപ്പറേഷൻ കാവൽ’ എന്ന പേരിൽ നടത്തിക്കൊണ്ടിരിക്കുന്ന പോലീസ് പദ്ധതി തികഞ്ഞ പരാജയമാണ്. യഥാർത്ഥ പ്രതികളെ കണ്ടെത്തുന്നതിനു പകരം പൊതു പ്രവർത്തനം നടത്തുന്ന വ്യക്തികളെയും ജനകീയ സമരങ്ങൾക്ക് നേതൃത്വം നൽകുന്നവരെയും തിരഞ്ഞു പിടിച്ചു അറസ്റ്റ് ചെയ്യുകയും ഭീഷണിപ്പെടുത്തുകയും […]\n‘ഗുണ്ടാ പ്രവർത്തനവും കൊലപാതകവും നടത്തിയാൽ പരിപൂർണ്ണ സംരക്ഷണമാണ് സുധാകരനിസത്തിന്റെ പ്രത്യേകത; നിഖിൽ പൈലിയെ പോലെ കോട്ടയത്തെ ഈ കൊലയാളിയെ കൂടി കോൺഗ്രസ്സ് മെമ്പർഷിപ്പ് കൊടുത്തു സെമി കേഡറായി പ്രഖ്യ...\nതിരുവനന്തപുരം: സംസ്ഥാനത്ത് ഗുണ്ടാ ആക്രമണം എന്ന് വിളിച്ച് കൂവുന്ന കോൺഗ്രസ് നേതാക്കൾ ഇടുക്കിയിൽ കൊല്ലപ്പെട്ട എസ്എഫ്‌ഐ പ്രവര്‍ത്തകന് ധീരജിന്റെ അമ്മയുടെയും കണ്ണുനീർ കാണണമെന്ന് ഡിവൈഎഫ്‌ഐ നേതാവ് എ.എ. റഹീം. ഫേസ്ബുക്ക് പോസ്റ്റിലൂടെയായിരുന്നു റഹീം കോണ്‍ഗ്രസിനെ വിമര്‍ശിച്ചത്. ഫേസ്ബുക്ക് പോസ്റ്റ്… സംസ്ഥാനത്ത് ഗുണ്ടാ ആക്രമണം എന്നാണ് വി ഡി സതീശൻ മുതൽ യൂത്ത് കോൺഗ്രസ്സ് നേതാക്കൾ വരെ ഇന്ന് വിളിച്ചു കൂവുന്നത്.കോട്ടയത്ത് ഗുണ്ടാ തലവൻ കൊലപ്പെടുത്തിയ ചെറുപ്പക്കാരന്റെ അമ്മയുടെ ദൃശ്യങ്ങളാണ് വൈകാരികമായി ഇവരൊക്കെയും ഉപയോഗിച്ച് കണ്ടത്.ഗുണ്ടാ സംഘങ്ങളെ നിയമം […]\nപുഴയിൽ അകപ്പെട്ട രണ്ടു സ്ത്രീകളെയും കുഞ്ഞിനെയും രക്ഷിച്ച കുട്ടികളെ എ.പ്രഭാകരൻ എം.എൽ.എ ആദരിച്ചു\nമലമ്പുഴ: കുളിക്കുന്നതിനിടെ വാരണി പുഴയിൽ അകപ്പെട്ട രണ്ടു സ്ത്രീകളെയും, കുഞ്ഞിനെയും രക്ഷിച്ച കുട്ടികളുടെ വീട്ടിലെത്തി എ.പ്രഭാകരൻ എം.എൽ.എ ആദരിച്ചു. വൈകീട്ട് അഞ്ചിന് വാരണി അക്കരകാട്ടിലെത്തിയ എ. പ്രഭാകരൻ എം.എൽ.എയും, കേരള ബാങ്ക് മാനേജർ പ്രീത കെ മേനോനും ചേർന്ന് കുട്ടികൾക്ക് സമ്മാനം നൽകി. പഞ്ചായത്ത് സ്ഥിരം സമിതി അധ്യക്ഷൻ ബി. ബിനോയി, കല്ലേപുള്ളി ശാഖ മാനേജർ വിനോദ് എന്നിവരും കുട്ടികളെ അനുമോദിച്ചു. നേരത്തെ മലമ്പുഴ പോലീസും കുട്ടികളെ സമ്മാനം നൽകി അനുമോദിച്ചിരുന്നു.\nഷാനിൻ്റെ അമ്മയുടെ ചോദ്യം പിണറായി വിജയനെന്ന കഴിവുകെട്ട ഭരണാധികാരിയോട് മാത്രമല്ല, ഈ നെറികെട്ട ഭരണത്തിനെ വീണ്ടും തിരഞ്ഞെടുത്ത ജനങ്ങളുടെ മനസ്സാക്ഷിയോടു കൂടിയാണ്; ഇതെത്രാമത്തെ പ്രാവശ്യമാണ് കേരളത്തിൽ ഒരു...\nതിരുവനന്തപുരം: സംസ്ഥാന സര്‍ക്കാരിനെതിരെ അതിരൂക്ഷ വിമര്‍ശനവുമായി കെ.പി.സി.സി. അധ്യക്ഷനും എം.പിയുമായ കെ. സുധാകരന്. കോട്ടയത്ത് 19 കാരനെ കൊലപ്പെടുത്തി പോലീസ് സ്‌റ്റേഷനു മുന്നില് ഉപേക്ഷിച്ച സംഭവത്തിന്റെ പശ്ചാത്തലത്തിലാണ് ഫേസ്ബുക്ക് കുറിപ്പിലൂടെയുള്ള അദ്ദേഹത്തിന്റെ വിമര്‍ശനം. ഫേസ്ബുക്ക് പോസ്റ്റ് ഇങ്ങനെ… ഇതെത്രാമത്തെ പ്രാവശ്യമാണ് കേരളത്തിൽ ഒരു ആഭ്യന്തര മന്ത്രിയുണ്ടോ എന്ന് ചോദിക്കേണ്ടി വരുന്നത്! 19 വയസ്സുള്ള കൗമാരക്കാരനെ തല്ലിക്കൊന്ന് പോലീസ് സ്റ്റേഷനിൽ കൊണ്ടിടുന്ന ഗുണ്ടകളുള്ള നാടായി കേരളത്തെ പിണറായി വിജയൻ്റെ ഭരണം “വളർത്തി “യിരിക്കുന്നു. ഷാൻ എന്ന ആ ചെറുപ്പക്കാരനെ […]\nവളര്‍ത്തുപൂച്ചയുടെ ചങ്ങല കഴുത്തില് കുരുങ്ങി പത്ത് വയസുകാരന് ദാരുണാന്ത്യം\nമലപ്പുറം: മാറാക്കരയില് വളര്‍ത്തുപൂച്ചയുടെ ചങ്ങല കഴുത്തില് കുരുങ്ങി പത്ത് വയസുകാരന് മരിച്ചു. കാടാമ്പുഴ കുട്ടാട്ടുമ്മല് മലയില് അഫ്നാനാണ് മരിച്ചത്. തിങ്കളാഴ്ച ഉച്ചയോടെയാണ് സംഭവം. ചങ്ങല കളിക്കാന് എടുക്കുന്നതിനിടെ അബദ്ധത്തില് കഴുത്തില് കുടുങ്ങുകയായിരുന്നുവെന്നാണ് റിപ്പോര്‍ട്ട്. പിതാവ്: ഉമറുല് ഫാറൂഖ്. മാതാവ്: ഖൈറുന്നിസ.\nസാമൂഹിക വിരുദ്ധര്‍ക്കെതിരെയുളള പോലീസ് നടപടിയില് സംസ്ഥാനത്ത് ഇതുവരെ പിടിയിലായത് 14,014 ഗുണ്ടകള്; ഓപ്പറേഷന് പി ഹണ്ടില് 286 പേരും അറസ്റ്റില്!\nതിരുവനന്തപുരം: സാമൂഹിക വിരുദ്ധര്‍ക്കെതിരെയുളള പോലീസ് നടപടിയില് സംസ്ഥാനത്ത് ഇതുവരെ പിടിയിലായത് 14,014 ഗുണ്ടകള്. ഗുണ്ടാനിയമപ്രകാരം 224 പേര്‍ക്കെതിരെ കേസെടുത്തു. ഡിസംബര് 18 മുതല് ജനുവരി 16 വരെയുളള കണക്കാണിത്. ഇക്കാലയളവില് പോലീസ് സംസ്ഥാനവ്യാപകമായി 19,376 സ്ഥലങ്ങളില് റെയ്ഡ് നടത്തി. 6,305 മൊബൈല് ഫോണുകള് പരിശോധനക്കായി പിടിച്ചെടുത്തു. ജാമ്യവ്യവസ്ഥകള് ലംഘിച്ച 62 പേരുടെ ജാമ്യം റദ്ദാക്കാന് നടപടി സ്വീകരിച്ചു. ഏറ്റവും കൂടുതല് ഗുണ്ടകള് അറസ്റ്റിലായത് തിരുവനന്തപുരം റൂറലിലാണ് – 1606 പേര്. ആലപ്പുഴയില് 1337 പേരും കൊല്ലം സിറ്റിയില് […]\n10 ദിവസം കൊണ്ട് നാലിരട്ടി വര്‍ധന; ആരില് നിന്നും കൊവിഡ് പകരുന്ന അവസ്ഥ! അതീവ ജാഗ്രത വേണമെന്ന് ആരോഗ്യമന്ത്രി\nതിരുവനന്തപുരം: സംസ്ഥാനത്തെ പ്രതിദിന കോവിഡ് കേസുകള് 22,000 കഴിഞ്ഞിരിക്കുന്നതിനാല് എല്ലാവരും അതീവ ജാഗ്രത പാലിക്കണമെന്ന് ആരോഗ്യമന്ത്രി വീണാ ജോര്‍ജ്. കോവിഡ് രണ്ടാം തരംഗത്തെ അതിജീവിച്ച് സംസ്ഥാനത്തെ കോവിഡ് കേസുകള് ഡിസംബര് 26ന് 1824 വരെ കുറഞ്ഞതാണ്. എന്നാല് ക്രിസ്തുമസ്, ന്യൂ ഇയര് കഴിഞ്ഞതോടെ വളരെ പെട്ടെന്ന് കോവിഡ് കേസുകള് വര്‍ധിച്ചു. ജനുവരി ഏഴിന് കേവിഡ് കേസുകള് 5,000ന് മുകളിലായിരുന്നു. അത് കേവലം 10 ദിവസം കൊണ്ട് നാലിരട്ടിയിലധികമായി വര്‍ധിച്ചു. ജനുവരി 12ന് 12,000ന് മുകളിലും ജനുവരി 17ന് […]\nതോക്കും ദൃശ്യങ്ങളും തേടി പൊലീസ്; ദിലീപിന്റെ സുഹൃത്ത് ശരത്തിന്റെ വീട്ടില് റെയ്ഡ്\nകൊച്ചി: നടിയെ ആക്രമിച്ച കേസിലെ അന്വേഷണ ഉദ്യോഗസ്ഥരെ അപായപ്പെടുത്താൻ ഗൂഢാലോചന നടത്തിയതുമായി ബന്ധപ്പെട്ട കേസിൽ ദിലീപിന്റെ സുഹൃത്തിന്റെ വീട്ടിൽ ക്രൈംബ്രാഞ്ച് പരിശോധന. ഹോട്ടൽ വ്യവസായി ശരത്തിന്റെ ആലുവ തൊട്ടുമുഖത്തെ വീട്ടിലാണ് റെയ്ഡ് നടക്കുന്നത്. തോക്കും നടിയെ ആക്രമിച്ചതുമായി ബന്ധപ്പെട്ട ദൃശ്യങ്ങളും തേടിയാണ് റെയ്ഡ് നടത്തുന്നതെന്നാണ് റിപ്പോര്‍ട്ട്. ദിലീപുമായി വളരെ അടുത്ത ബന്ധമുള്ള വ്യക്തിയാണ് ശരത്. മുന്‍പ് ദിലീപ് അറസ്റ്റിലായപ്പോള് ഒപ്പമുണ്ടായിരുന്നത് ശരത് ആണ്. ആലുവ സ്വദേശിയും ബിസിനസുകാരനുമായ ശരത്തും ദിലീപും തൃശ്ശൂരിലെ ഒരു ക്ഷേത്രത്തില് പോയി മടങ്ങുമ്പോഴാണ് […]\nസ്‌പെല്ലിങില് മാറ്റം വരുത്തി നടി ലെന; പേരിലെ മാറ്റം സംഖ്യാശാസ്ത്ര പ്രകാരം!\nതന്റെ പേരില് മാറ്റം വരുത്തി നടി ലെന. പേരിന്റെ ഇംഗ്ലീഷ് സ്‌പെല്ലിങ്ങില് ഒരു എ കൂടി ചേര്‍ത്താണ് ലെന പേര് പരിഷ്‌കരിച്ചിരിക്കുന്നത്. ഇന്‍സ്റ്റാഗ്രാമിലൂടെയാണ് താരം വിവരം അറിയിച്ചത്. ‘LENAA’ എന്നാണ് പുതിയ പേര്. ജൂത സംഖ്യാശാസ്ത്ര പ്രകാരമുള്ള ഉപദേശം സ്വീകരിച്ചാണ് സ്പെല്ലിങ് മാറ്റിയതെന്ന് ലെന പറഞ്ഞു. ‘എന്റെ പേരിന്റെ സ്‌പെല്ലിങ് Lenaa എന്നാക്കിയിരിക്കുന്നു. എനിക്ക് ഭാഗ്യം ആശംസിക്കൂ’- ലെന കുറിച്ചു.\n‘കേസ് വിവരങ്ങൾ പ്രസിദ്ധീകരിക്കരുതെന്നു മാധ്യമങ്ങൾക്കു നിർദേശം നൽകണം’; ദിലീപ് ഹൈക്കോടതിയിൽ! രഹസ്യ വിചാരണ എന്ന നിർദ്ദേശം ലംഘിക്കുന്നതാണ് മാധ്യമ വാർത്തകളെന്നും ഹർജി\nകൊച്ചി: നടിയെ ആക്രമിച്ച കേസ് സംബന്ധിച്ച മാധ്യമ വാര്‍ത്തകള് തടയണമെന്നാവശ്യപ്പെട്ട് ദിലീപ് ഹൈക്കോടതിയിൽ. കേസ് വിവരങ്ങൾ പ്രസിദ്ധീകരിക്കരുതെന്നു മാധ്യമങ്ങൾക്കു നിർദേശം നൽകണം എന്നാണ് ദിലീപിന്റെ ആവശ്യം. രഹസ്യ വിചാരണ എന്ന നിർദ്ദേശം ലംഘിക്കുന്നതാണ് മാധ്യമ വാർത്തകളെന്നും അത് തടയണമെന്നുമാണ് ദിലീപിന്റെ ഹർജി. രഹസ്യ വിചാരണ എന്ന കോടതി ഉത്തരവ് ലംഘിക്കുന്ന മാധ്യമങ്ങൾക്കെതിരെ കർശന നടപടി സ്വീകരിക്കണമെന്നും ദിലീപ് ഹർജിയിൽ ആവശ്യപ്പെടുന്നു. നേരത്തേ ദിലീപിന്റെ അഭിഭാഷകനാണ് കേസ് വിചാരണ അടച്ചിട്ട കോടതി മുറിയിൽ വേണമെന്ന ആവശ്യം ഉയർത്തിയത്.


സംസ്ഥാനത്ത് മഴയ്ക്ക് നേരിയ ശമനം! പക്ഷേ, ദുരിതം അവസാനിക്കുന്നില്ല; ഇതുവരെ അഞ്ച് മരണം.... | heavy rain in kerala;five death reported on monday. - Malayalam Oneindia\n23 min ago മഹാരാഷ്ട്രയിൽ മുസ്ലീങ്ങൾക്ക്5ശതമാനം സംവരണം ഏർപ്പെടുത്താൻ ഉദ്ധവ് സർക്കാർ, നിർണായക നീക്കം\nPublished: September 18 2017, 18:50 [IST]\nതിരുവനന്തപുരം: കഴിഞ്ഞ രണ്ട് ദിവസങ്ങളായി പെയ്തിരുന്ന കനത്ത മഴയ്ക്ക് തിങ്കളാഴ്ച നേരിയ ശമനം. പക്ഷേ, മഴ കാരണമുണ്ടായ ദുരിതം അവസാനിച്ചില്ല. സംസ്ഥാനത്ത് മഴക്കെടുതിയിൽ ഇതുവരെ അഞ്ചു പേർ\nതിരൂർ ബിബിൻ വധക്കേസ്; ഷാഹിദയ്ക്ക് പിന്നാലെ മുഹമ്മദ് അഷ്റഫും അറസ്റ്റിൽ! ആകെ ആറു പേർ...\nകൊച്ചി-ധനുഷ്കോടി ദേശീയപാതയിൽ മരം വീണ് ബൈക്ക് യാത്രികൻ മരിച്ചു. ഇടുക്കി ജില്ലയിലെ പലഭാഗങ്ങളിലും മണ്ണിടിച്ചിലുണ്ടായി. നിരവധി പ്രദേശങ്ങൾ മണ്ണിടിച്ചിൽ ഭീഷണിയിലാണ്. പാലക്കാട് ജില്ലയിലെ അട്ടപ്പാടിയിൽ തിങ്കളാഴ്ചയും ഉരുൾപൊട്ടലുണ്ടായി.\nക‍ാഞ്ഞിരപ്പുഴ പൂഞ്ചോലയിലാണ് ഉരുൾപൊട്ടലുണ്ടായത്. കാഞ്ഞിരപ്പുഴയിൽ റോഡ് ഒലിച്ചു പോയി പ്രദേശം ഒറ്റപ്പെട്ട അവസ്ഥയിലാണ്. ഒരു വീട് പൂർണ്ണമായി തകർന്നു. നിരവധി വീടുകൾക്ക് കേടുപാടുകൾ സംഭവിച്ചിട്ടുണ്ട്. വീട്ടുമുറ്റത്ത് നിർത്തിയിട്ടിരുന്ന കാർ മണ്ണിനടിയിലായി.\nഅട്ടപ്പാടി ചുരം റോഡിൽ തിങ്കളാഴ്ച രാവിലെയും മണ്ണിടിച്ചിലുണ്ടായി. കഴിഞ്ഞദിവസം മണ്ണിച്ചിലുണ്ടായതിനെ തുടർന്ന് ഇതുവഴി ഗതാഗതം നിരോധിച്ചിരുന്നു. ചുരം റോഡിലെ തടസങ്ങൾ നീക്കാനുള്ള ശ്രമങ്ങൾ\nപുരോഗമിച്ചുകൊണ്ടിരിക്കെയാണ് വീണ്ടും മണ്ണിടിഞ്ഞത്. നിലമ്പൂർ ആഢ്യൻപാറയിലും മണ്ണിടിച്ചിലുണ്ടായി.\nകോഴിക്കോട് ജില്ലയിലെ മലയോര മേഖലകളിലും മഴക്കെടുതി രൂക്ഷമാണ്. ജില്ലാ അതിർത്തിയിലെ മോന്താൽ പാലം വെള്ളത്തിനടിയിലായി. തിങ്കളാഴ്ച മഴയ്ക്ക് നേരിയ ശമനമായതോടെ താമരശേരി ചുരം വഴിയുള്ള ഗതാഗത നിയന്ത്രണം പിൻവലിച്ചു. കണ്ണൂർ മടക്കരയിൽ തെങ്ങു വീണ് ഒരാളും, പാനൂരിൽ ക്വാറിയിലെ വെള്ളക്കെട്ടിൽ വീണ് ഇതരസംസ്ഥാന തൊഴിലാളിയും മരണപ്പെട്ടു. ചൊവ്വാഴ്ച വരെ സംസ്ഥാനത്ത് കനത്ത മഴ തുടരുമെന്നാണ് കാലാവസ്ഥ നിരീക്ഷകർ അറിയിച്ചത്.\nrain death dam mullaperiyar idukki thiruvananthapuram river kerala മഴ മരണം ഡാം അണക്കെട്ട് ഇടുക്കി തിരുവനന്തപുരം നദി കേരളം\nheavy rain in kerala;five death reported on monday.\nStory first published: Monday, September 18, 2017, 18:50 [IST]


മൊബൈൽ മോഷ്ടിച്ചുവെന്നാരോപിച്ച് 14 വയസുകാരനെ തട്ടിക്കൊണ്ടുപോയി കയ്യും കാലും തല്ലിയൊടിച്ചു - ഇ വാർത്ത | evartha Goons kidnapped and assaulted teen in Thiruvananthapuram; Victim admitted in hospital with serious injuries\nമൊബൈൽ മോഷ്ടിച്ചുവെന്നാരോപിച്ച് 14 വയസുകാരനെ തട്ടിക്കൊണ്ടുപോയി കയ്യും കാലും തല്ലിയൊടിച്ചു\nതിരുവനന്തപുരം: മൊബൈൽ ഫോൺ മോഷ്ടിച്ചുവെന്നാരോപിച്ച് പതിനാലു വയസുകാരനെ വീട്ടിൽകയറി തട്ടിക്കൊണ്ടുപോയി ക്രൂരമായി മർദിച്ച് കൈയും കാലും തല്ലി ഒടിച്ചു. നിരവധി ക്രമിനൽ കേസുകളിലെ പ്രതികളായ കണ്ണമ്മൂല പുത്തൻപാലം വയൽ നികത്തിയ വീട്ടിൽ ആർ. അരുൺ (33), കൊല്ലൂർ തോട്ടുവരമ്പ് വീട്ടിൽ ബി.രാജേഷ് (34) എന്നിവർ ചേർന്നാണ് വാതിൽ പൊളിച്ച് വീടിനുള്ളിൽ കടന്ന് കൗമാരക്കാനെ തട്ടിക്കൊണ്ടുപോയി ക്രൂരമായി മർദിച്ചത്.\nതടികൊണ്ടുള്ള അടിയേറ്റ് കൈയും കാലും ഒടിഞ്ഞ ആനയറ ഊളൻകുഴി രാജന്റെ മകൻ നീരജ് മെഡിക്കൽ കോളജ് ആശുപത്രിയിൽ ചികിത്സയിലാണ്. ജീവൻ നഷ്ടമാകാനിടയുള്ള വിധത്തിൽ അതിക്രൂരമായ മർദനമാണ് കൗമാരക്കാരനേറ്റത്.\nപ്രതികളെ പേ‌ട്ട പൊലീസ് അറസ്റ്റ് ചെയ്യുകയും വധശ്രമത്തിന് കേസെടുക്കുകയും ചെയ്തിട്ടുണ്ട്. നീരജിന്റെ അച്ഛന്റെ സുഹൃത്തുക്കളാണ് പ്രതികൾ.\nവെള്ളിയാഴ്ച രാത്രി 11 നാണ് ഇരുവരും ചേർന്ന് നീരജിനെ തട്ടിക്കൊണ്ടുപോയത്. ഇവർ നീരജിന്റെ വീടിന് സമീപം ഇരുന്ന കഴിഞ്ഞ ദിവസം മദ്യപിച്ചിരുന്നു. ഇതിനിടെ പ്രതികളുടെ മൊബൈൽ ഫോൺ കാണാതായി. മൊബൈൽഫോൺ നീരജ് എടുത്തതാണെന്ന സംശയത്തിലായിരുന്നു മർദനം.\nവീട്ടിൽ മറ്റാരുമില്ലാത്ത സമയത്ത് പ്രതികൾ പിൻവാതിൽ പൊളിച്ച് ഉള്ളിൽ കടന്നാണ് കുട്ടിയെ തട്ടിക്കൊണ്ടുപോയത്. ശബ്ദം കേട്ട് ഉണർന്ന നീരജിനെ ചെകിട്ടത്ത് അടിച്ച് വീഴ്ത്തി. കത്തി കാണിച്ച് ഭീഷണിപ്പെടുത്തി ബൈക്കിൽ കയറ്റി ചാക്ക ബൈപ്പാസിന് സമീപമുള്ള കാടുപിടിച്ചുകിടക്കുന്ന സ്ഥലത്ത് എത്തിച്ചു. തുടർന്നാണ് ക്രൂരമർദനം അരങ്ങേറിയത്.\nനീരജ് നിലവിളിച്ചെങ്കിലും സമീപത്ത് ആരുമില്ലാത്തതിനാൽ സഹായത്തിന് ആരുമെത്തിയില്ല. അരുണാണ് ആദ്യം തടികൊണ്ട് തലയ്ക്ക് അടിച്ചത്. അടികൊള്ളാതിരിക്കാൻ ഇടതു കൈകൊണ്ട് തടഞ്ഞു. അടിയേറ്റ് കൈ ഒടിഞ്ഞുതൂങ്ങി. പിന്നീട് വലതുകാലും അടിച്ചൊടിച്ചു. താഴെ വീണ നീരജിനെ വീണ്ടും മർദിച്ചു. ദേഹമാസകലം അടിച്ചു. വയറിലും നടുവിലും പരുക്കേറ്റിട്ടുണ്ട്.\nഅരമണിക്കൂറോളം പ്രതികൾ നീരജിനെ മർദിച്ചു. അവശനായപ്പോൾ തിരികെ ബൈക്കിൽ കയറ്റി വീടിന് മുന്നിൽകൊണ്ട് വന്ന് ഇറക്കിവിട്ടു. പുറത്തുപറഞ്ഞാൽ കൊല്ലുമെന്ന് കത്തികാണിച്ച് ഭീഷണിപ്പെടുത്തുകയും ചെയ്തു. ഇതുകണ്ട പരിസരവാസികളാണ് വിവരം പൊലീസിനെ അറിയിച്ചത്. പേട്ട സർക്കിൾ ഇൻസ്‌പെക്ടർ കെ.ആർ. ബിജുവിന്റെ നേതൃത്വത്തിൽ പൊലീസ് നടത്തിയ തിരച്ചിലിൽ പ്രതികളെ ആനയറയ്ക്ക് സമീപം വച്ച് പിടികൂടി.\nTopics: Anti Socials Child assault thiruvananthapuram


chithrakaran:ചിത്രകാരന്: താരങ്ങള് ഇരുട്ടിന്റെ സൃഷ്ടികള് !!\nതാരങ്ങള് ഇരുട്ടിന്റെ സൃഷ്ടികള് !!\nനക്ഷത്രങ്ങള് സൂര്യപ്രകാശത്തില് കാണപ്പെടുകയില്ല. സമൂഹത്തില് അന്ധകാരം പരക്കുംബോള് ജന്മം കൊള്ളുന്ന മിന്നാമിനുങ്ങുകളാണ് താരങ്ങള്.\n(കോപ്പി രൈറ്റ് ചിത്രകാരന് തന്നെ)\nഅതുകൊണ്ടുതന്നെ താരങ്ങള്‍ക്കെതിരെയുള്ള യുദ്ധം ഒരു പ്രഭാതത്തിലേക്കുള്ള വഴിയാകുന്നു. പക്ഷേ, നമ്മുടെ സമൂഹത്തില് താരങ്ങള് ദൈവങ്ങളായി വാഴുംബോള് ആ യുദ്ധം പലപ്പോഴും അപകടകരമായ ഒറ്റയാള് പോരാട്ടങ്ങളാകും. ഒഴുക്കിനെതിരെ, പൊതു ധാരക്കെതിരെയുള്ള കലാകാരന്റെ പ്രവര്‍ത്തനങ്ങളെയെല്ലാം വിഢിത്തമായെ സമൂഹം വിശേഷിപ്പിക്കു. കാരണം, ഇരുട്ട് സമൂഹത്തില് വെളിച്ചമായി കൊണ്ടാടപ്പെടുമ്പോള് പുതിയൊരു വെളിച്ചത്തിനു ശ്രമിക്കുന്നവന് വിഢിയാണെന്ന് വിഢികള്‍ക്ക് 99% ഭൂരിപക്ഷമുള്ള സമൂഹം ഉറച്ചു വിശ്വസിക്കുന്നു !\nഇത്രയും എഴുതിയത് ഇന്നലെ പുറത്തിറങ്ങിയ മാതൃഭൂമി ആഴ്ച്ചപ്പതിപ്പില് സുബ്രഹ്മണ്യപുരം എന്ന സിനിമയെക്കുറിച്ച് നല്ലൊരു ലേഖനം ശരിയായ കാഴ്ച്ചപ്പാടില് എഴുതിയതു വായിച്ചതിനാലാണ്.\nലേഖകന് ഡോ.കെ.ജെ.അജയകുമാറിനോടും,മാതൃഭൂമി വീക്കിലി പത്രാധിപരോടും ചിത്രകാരന് നന്ദി പറയുന്നു.\nഅലസതയില് ഉറങ്ങിക്കിടക്കുന്ന സമൂഹത്തെ ഉണര്‍ത്താന് കഴിയണമെങ്കില് ഇങ്ങനെ കലാകാരന്മാരും,പത്രപ്രവര്‍ത്തകരും കുറച്ച് നേരത്തേ ഏണീക്കുന്നവരാകണം. അല്ലാതെ, ധനികന്റെ പാര്‍ട്ടിയില് പങ്കെടുത്ത് രാത്രിമുഴുവന് സൌജന്യ മദ്യ സേവ നടത്തി ... വൈകി ഏണീറ്റ് കീര്‍ത്തനമെഴുതുന്നവരാകരുത് കലാകാരന്മാരും, പത്രപ്രവര്‍ത്തകരും.\nഅതെ, പ്രഭാതം അകലെയല്ല !!!\nസുബ്രമഹ്ണ്യപുരത്തിന്റെ സംവിധായകനും,നിര്‍മ്മാതാവും,നടനും എല്ലാമെല്ലാമായ ശശികുമാറിനെക്കുറിച്ച് നല്ല മതിപ്പുണ്ടായെങ്കിലും,അക്കാര്യം സിനിമ കണ്ടിട്ട് പറയുന്നതായിരിക്കുമല്ലോ ഉചിതം. വര്‍ഷങ്ങളായെന്നു തോന്നുന്നു സിനിമ കണ്ടിട്ട്. അറബിക്കഥ കണ്ടതാണ് ! ബാര്‍ബര് ബാലനെ കാണാത്തതിന്റെ വിഷമമുണ്ട്. ആ സിനിമയുടെ പേരന്തായിരുന്നു ?\nചിത്രകാരനും സുബ്രഹ്മണ്യപുരം കണ്ടു. ഇന്നിന്റെ ...തികച്ചും ശരിയായ ചലച്ചിത്രകാരന്റെ കവിതപോലുള്ള സിനിമ ! അഭിനേതാക്കളോ സിനിമാതാരങ്ങളോ സംവിധായകരോ, തിരക്കഥാകൃത്തോ ഇല്ലാത്ത ഒറിജിനല് സിനിമ. കഥാപാത്രങ്ങളും കാലവും ഹൃദയമിടിപ്പോടെ, ശ്വാസനിശ്വാസങ്ങളോടെ , കലാകാരന്റെ മാനുഷ്യത്വപൂര്‍ണ്ണമായ ഇച്ഛാശക്തിക്കുമുന്നില് ജീവനോടെ നൃത്തം ചെയ്യുന്ന സിനിമ. രാത്രിയില് മുങ്ങിപ്പോയ ഇന്ത്യന് സിനിമയിലെ സൂര്യോദയം !!!\nമാതൃഭൂമിയിലെ സുബ്രഹ്മണ്യപുരം നിരൂപണം വായിച്ചതിനാല് ശ്രീനിവാസന്റെ കഥപറയുംബോള് എന്ന സിനിമയും കണ്ടു. എല്ലാം നന്നായെങ്കിലും മമ്മുട്ടിയുടെ ഉലക്ക വിഴുങ്ങിയ ബാല്യകാല സ്നേഹപ്രകടനം കണ്ട് അറപ്പുതോന്നി. മമ്മുട്ടിക്ക് ശ്രീനിവാസനോട് എന്തോ അയിത്താചരണമുള്ളതുപോലെ !!!\nവല്ല മോഹന്‍ലാലോ ഷാരൂക്ക് ഖാനോ അഭിനയിച്ച് ജീവിത ഗന്ധിയാക്കേണ്ടിയിരുന്ന ആ കഥാപാത്രം സിനിമയെ കഴുത്ത് ഞെരിച്ച് കൊന്നിരിക്കുന്നു. എന്നിട്ടും പടം വിജയിച്ചു എന്നത് ശ്രീനിവാസനിലെ പ്രതിഭയുടെ തിളക്കം തന്നെ.\nപ്രിയ ചിത്രകാരന്..മൂല്യച്യുതിയിലേക്കു കൂപ്പുകുത്തുന്ന ഇക്കാലത്തെ സിനിമകളില് തികച്ചും വേറിട്ടുനില്‍ക്കുന്ന ഒരു സിനിമതന്നെയാണ് സുബ്രമണിയപുരം.. അതു കണ്ടു പുറത്തിറങ്ങുമ്പോള് എന്തോ പറഞ്ഞറിയിക്കാനാവാത്ത ഒരു വികാരവിക്ഷോഭത്തിന്നടിമപ്പെട്ടിരുന്നു ഞാന്. ജീവിതത്തിന്റെ വ്യര്‍ത്ഥതയും അര്‍ത്ഥമില്ലായ്മയും..കപടമുഖങ്ങള് തിരിച്ചറിയാന് കഴിയാത്ത മനുഷ്യന്റെ നിസ്സഹായാവസ്ഥയും..ഇത് എല്ലാം നാം ആ സമയം ആലൊചിച്ച് പോകും ശരിയായ കല നിര്‍വഹിക്കുന്ന ധര്‍മവും അതു തന്നെ..അടുത്തകാലത്തായി എന്നെ ഇത്രയും സ്വാധീനിച്ച മറ്റൊരു സിനിമ വേറെ ഇല്ലെന്നു തന്നെ പറയാം..സംവിധായകന് എന്റെ വക ഒരു പൂചെണ്ട്..\nഅതേ... ചിത്രകാരനും സുബ്രഹ്മണ്യപുരം കണ്ടു. ഇന്നിന്റെ ...തികച്ചും ശരിയായ ചലച്ചിത്രകാരന്റെ കവിതപോലുള്ള സിനിമ ! അഭിനേതാക്കളോ സിനിമാതാരങ്ങളോ സംവിധായകരോ, തിരക്കഥാകൃത്തോ ഇല്ലാത്ത ഒറിജിനല് സിനിമ. കഥാപാത്രങ്ങളും കാലവും ഹൃദയമിടിപ്പോടെ, ശ്വാസനിശ്വാസങ്ങളോടെ , കലാകാരന്റെ മാനുഷ്യത്വപൂര്‍ണ്ണമായ ഇച്ഛാശക്തിക്കുമുന്നില് ജീവനോടെ നൃത്തം ചെയ്യുന്ന സിനിമ. രാത്രിയില് മുങ്ങിപ്പോയ ഇന്ത്യന് സിനിമയിലെ സൂര്യോദയം !!!\nമാതൃഭൂമിയിലെ സുബ്രഹ്മണ്യപുരം നിരൂപണം വായിച്ചതിനാല് ശ്രീനിവാസന്റെ കഥപറയുംബോള് എന്ന സിനിമയും കണ്ടു. എല്ലാം നന്നായെങ്കിലും മമ്മുട്ടിയുടെ ഉലക്ക വിഴുങ്ങിയ ബാല്യകാല സ്നേഹപ്രകടനം കണ്ട് അറപ്പുതോന്നി.\nഅല്‍ഫോണ്‍സാ റിയാലിറ്റി ഷോ !!


ജെൻ്റിൽമാൻ2നായികനിരയിൽ നറുക്ക് പ്രിയാലാലിനും..!!!\nതൊണ്ണൂറുകളിൽ തമിഴ് സിനിമയുടെ മാത്രമല്ല ഇന്ത്യൻ സിനിമയുടെ തന്നെ മുഖച്ഛായ മാറ്റിയ താര രഹിത ബ്രഹ്മാണ്ഡ സിനിമയായിരുന്നു ' ജെൻ്റിൽമാൻ '. പിൽക്കാലത്ത് ബ്രഹ്മാണ്ഡ ചിത്രങ്ങൾ മാത്രം നിർമ്മിച്ച് മെഗാ പ്രൊഡ്യൂസർ എന്ന് ഖ്യാതി നേടിയ മലയാളിയായ കെ.റ്റി.കുഞ്ഞുമോനായിരുന്നൂ ഈ സിനിമയുടെ നിർമ്മാതാവ്.\nഒപ്പം ജെൻ്റിൽമാനിലൂടെ കുഞ്ഞുമോൻ ഇന്ത്യൻ സിനിമക്ക് സമ്മാനിച്ചത് ഷങ്കർ എന്ന ബ്രഹ്മാണ്ഡ സംവിധായകനേയും കൂടിയായിരുന്നു. ഒരു ഇടവേളക്ക് ശേഷം ചിത്രത്തിൻ്റെ രണ്ടാം ഭാഗമായി ' ജെൻ്റിൽമാൻ2' എന്ന മെഗാ സിനിമ നിർമ്മിക്കാനുള്ള തയ്യാറെടുപ്പിലാണ് ' ജെൻ്റിൽമാൻ' കെ.റ്റി.കുഞ്ഞുമോൻ.\nഇതിൻ്റെ മുന്നോടിയായി സംഗീത സംവിധായകനായി കീരാവാണി , നായികമാരിൽ ഒരാൾ നയൻതാരാ ചക്രവർത്തി എന്നിവരുടെ പേരുകൾ നേരത്തെ പ്രഖ്യാപിച്ചു വാർത്താ പ്രാധാന്യം നേടിയിരുന്നു. ഇപ്പോഴിതാ ചിത്രത്തിലെ മറ്റൊരു നായികയായി പ്രവാസി മലയാളി നടിയും നർത്തകിയും സ്പോർട്സ് അവതാരകയുമായ ബഹുമുഖ പ്രതിഭയായ പ്രിയാലാലിൻ്റെ പേര് കൂടി പ്രഖ്യാപിച്ചിരിക്കയാണ് .\n'ജനകൻ' എന്ന സിനിമയിൽ സുരേഷ് ഗോപിയുടെ മകളായി അഭിനയിച്ചു കൊണ്ട് സിനിമയിൽ അരങ്ങേറ്റം കുറിച്ച പ്രിയാലാൽ പിന്നീട് ഓരോ തമിഴ്,തെലുങ്ക് സിനിമകളിൽ നായികയുമായി കഴിവു തെളിയിച്ചിരുന്നൂ. ജെൻ്റിൽമാൻ 2- ൽ പ്രിയക്ക് നറുക്കു വീണത് തികച്ചും അപ്രതീക്ഷിതം. ഈ സിനിമ തൻ്റെ അഭിനയ ജീവിതത്തിൽ വലിയൊരു നാഴികക്കല്ലായി തീരും എന്ന ശുഭാപ്തി വിശ്വാസത്തിലാണ് ലണ്ടൻ വാസിയായ പ്രിയാലാൽ.\nഇതിലെ തൻ്റെ കഥാപത്രത്തെ മികവുറ്റതാക്കാനുള്ള ഹോം വർക്കിലാണ് നടി. അതു കൊണ്ടു തന്നെ ഇതിനിടെ തമിഴ് തെലുങ്ക് ഭാഷകളിൽ നിന്നും ലഭിച്ച പല ഓഫറുകളും പ്രിയക്ക് നിരസിക്കേണ്ടിയും വന്നുവത്രെ. ജെൻ്റിൽമാൻ 2-വിൻ്റെ ഷൂട്ടിംഗ് അടുത്ത് തന്നെ അറിയിക്കുമെന്നും, സംവിധായകൻ, ഇതര അഭിനേതാക്കൾ എന്നിവരെ കുറിച്ചുള്ള സർപ്രൈസ് അറിയിപ്പുകളും നിർമ്മാതാവിൽ നിന്നും ഉടൻ തന്നെ ഉണ്ടാവുമെന്നാണ് സൂചന.


‘ഭീഷ്മ പർവ്വത്തിലെ റേച്ചൽ അല്ലെ ഇത്!! ഹോട്ട് ആൻഡ് സ്റ്റൈലിഷ് ലുക്കിൽ അനഘ..’ – ഫോട്ടോസ് വൈറൽ – POCKET CREATIONS\n‘ഭീഷ്മ പർവ്വത്തിലെ റേച്ചൽ അല്ലെ ഇത്!! ഹോട്ട് ആൻഡ് സ്റ്റൈലിഷ് ലുക്കിൽ അനഘ..’ – ഫോട്ടോസ് വൈറൽ\nSwathyMay 24, 2022 9:10 pm\nഭീഷ്മപർവ്വം എന്ന സിനിമയിലെ ഒട്ടുമിക്ക താരങ്ങളെയും അവർ അവതരിപ്പിച്ച കഥാപാത്രങ്ങളും പ്രേക്ഷകർക്ക് ഏറെ പ്രിയപ്പെട്ടവയാണ്. മമ്മൂട്ടി നായകനായി എത്തിയ ചിത്രത്തിൽ ഒരുപാട് യുവതാരങ്ങൾ അഭിനയിച്ചിട്ടുണ്ടായിരുന്നു. അതിൽ തന്നെ ശ്രീനാഥ് ഭാസി അവതരിപ്പിച്ച കഥാപാത്രത്തിന്റെ കാമുകിയായി അഭിനയിച്ച് കൈയടി നേടിയ താരമാണ് നടി അനഘ. റേച്ചൽ എന്നായിരുന്നു കഥാപാത്രത്തിന്റെ പേര്.\nകോഴിക്കോട് സ്വദേശിനിയായ അനഘയുടെ ആദ്യ സിനിമയായിരുന്നില്ല ഭീഷ്മപർവം. 2016-ൽ പുറത്തിറങ്ങിയ രക്ഷാധികാരി ബൈജു ഒപ്പ് എന്ന ചിത്രത്തിലെ റോസി എന്ന കഥാപാത്രം അവതരിപ്പിച്ചുകൊണ്ട് സിനിമയിലേക്ക് എത്തിയ അനഘ മലയാളത്തിന് പുറമെ തമിഴ്, തെലുങ്ക് ഭാഷകളിലും അഭിനയിച്ചിട്ടുണ്ട്. സൗബിൻ സംവിധാനം ചെയ്ത പറവയിലും അനഘ അഭിനയിച്ചിട്ടുണ്ടായിരുന്നു.\nഅതിൽ ഷൈൻ നിഗത്തിന്റെ കാമുകിയുടെ റോളിലാണ് അനഘ അഭിനയിച്ചത്. ഇത് കൂടാതെ റോസാപ്പൂ എന്ന സിനിമയിലും അനഘ അഭിനയിച്ചിരുന്നു. ബഫൂൺ എന്ന തമിഴ് ചിത്രത്തിലാണ് ഇപ്പോൾ അനഘ അഭിനയിക്കുന്നത്. ഇപ്പോഴിതാ 2022 ക്യാൻ ചലച്ചിത്രോത്സവത്തിന്‍റെ വേദിയിൽ നിൽക്കുന്ന ചിത്രങ്ങൾ തന്റെ ആരാധകർക്ക് ഒപ്പം പങ്കുവച്ചിരിക്കുകയാണ് അനഘ.\nകാനിന്റെ വേദിയിൽ ഈ വർഷം നിരവധി ഇന്ത്യൻ താരങ്ങളായിരുന്നു എത്തിയിരുന്നത്. വെള്ള ഷോർട്ട് ടോപ്പ് ധരിച്ചാണ് അനഘ കാനിൽ പങ്കെടുക്കാനായി എത്തിയത്. ഹോട്ട് ആൻഡ് സ്റ്റൈലിഷ് ലുക്കിലുള്ള അനഘയുടെ ചിത്രങ്ങൾ സോഷ്യൽ മീഡിയയിൽ വൈറലായിട്ടുണ്ട്. അനഘയുടെ ഫോട്ടോയ്ക്ക് താഴെ “പാന്റ് ഇടാൻ മറന്നോ” എന്ന് ചില മോശം സദാചാര കമന്റുകളും വന്നിട്ടുണ്ട്.\nTAGS Anagha MaruthoraCannes 2022FeaturedFilmNewsViral Photos\nNEWER POST‘എന്റെ മാനസപുത്രിയിലെ ഗ്ലോറി!! ബീച്ചിൽ തകർപ്പൻ ഡാൻസുമായി അർച്ചന സുശീലൻ..’ – വീഡിയോ വൈറൽ\nOLDER POST‘എന്റെ ആദ്യ തെലുങ്ക് സിനിമയുടെ ഡബ്ബിംഗ് ഇങ്ങനെയായി പോയി..’ – വീഡിയോ പങ്കുവച്ച് നടി നസ്രിയ ഫഹദ്


ഇതാണ് കേരളത്തിന്റെ സ്പിരിറ്റ്, ഓണത്തിന് പ്രണവിനെ ഓര്‍ത്ത് സച്ചിന് | Sachin Tendulkar Wishes Onam| Recalls Special InteractionWith A Kerala Fan Pranav\nSep 11, 2019, 05:19 PM IST\nനെഹ്‌റു ട്രോഫി വള്ളംകളി ഉദ്ഘാടനം ചെയ്യാന് എത്തിയപ്പോഴാണ് ജന്മനാ കൈകളില്ലാത്ത പ്രണവ് കാലുകൊണ്ടുള്ള തന്റെ കലാസൃഷ്ടിയുമായി സച്ചിനെ കാണാനെത്തിയത്.\nകേരള ബ്ലാസ്‌റ്റേഴ്‌സ് വഴിയാണ് സച്ചിന് തെണ്ടുല്‍ക്കര് കേരളത്തിന്റെ ബന്ധുവാകുന്നത്. പിന്നെ ഇക്കഴിഞ്ഞ നെഹ്‌റു ട്രോഫി വള്ളംകളിക്ക് വിശിഷ്ടാതിഥിയായെത്തി മലയാളനാടുമായുള്ള ചങ്ങാത്തം പുതുക്കുകയും ചെയ്തു സച്ചിന്. ഇക്കുറിയും മുടങ്ങാതെ മലയാളികള്‍ക്ക് ഓണാശംസ നേരുമ്പോള് ഈ യാത്രയില് നിന്നൊരു നിമിഷം കൂടി ഓര്‍ത്തെടുത്തിരിക്കുകയാണ് ഇന്ത്യയുടെ ബാറ്റിങ് ഇതിഹാസം.\nകാലു കൊണ്ട് തന്റെ രേഖാചിത്രം വരച്ച് സമ്മാനിച്ച പാലക്കാട് ആലത്തൂര് സ്വദേശി പ്രണവാണ് ഓണത്തെക്കുറിച്ച് ഓര്‍ത്തപ്പോള് സച്ചിന്റെ മനസ്സില് ഓടിയെത്തിയത്.\n'എല്ലാവര്‍ക്കും എന്റെ ഓണാശംസകള്. ഈ ഉത്സവകാലം എല്ലാവര്‍ക്കും സന്തോഷവും സമൃദ്ധിയും സമ്മാനിക്കട്ടെ. ഇയ്യിടെ കേരളം സന്ദര്‍ശിച്ചപ്പോള് പ്രണവുമായി ഒരു കൂടിക്കാഴ്ചയ്ക്കുള്ള അവസരം ലഭിച്ചിരുന്നു എനിക്ക്. കാലുകൊണ്ട് ചിത്രങ്ങള് വരയ്ക്കുന്ന പ്രണവ്. വല്ലാത്തൊരു പ്രചോദനവും ആവേശവുമായിരുന്നു അയാളുടെ ജീവിതം. എന്നെ സംബന്ധിച്ചിടത്തോളം കേരളത്തിന്റെ യഥാര്‍ഥ സ്പിരിറ്റാണ് അദ്ദേഹം'-സച്ചിന് ട്വീറ്റ് ചെയ്തു.\nകാലുകൊണ്ട് വരച്ച ചിത്രം സച്ചിന് സമ്മാനിച്ച് 21-കാരന് പ്രണവ്\nനെഹ്‌റു ട്രോഫി വള്ളംകളി ഉദ്ഘാടനം ചെയ്യാന് എത്തിയപ്പോഴാണ് ജന്മനാ കൈകളില്ലാത്ത പ്രണവ് കാലുകൊണ്ടുള്ള തന്റെ കലാസൃഷ്ടിയുമായി സച്ചിനെ കാണാനെത്തിയത്. സച്ചിന്റെ ഒരു രേഖാചിത്രമാണ് പ്രണവ് വരച്ചത്. ട്രോള് ആലപ്പുഴ എന്ന ഫെയ്‌സ്ബുക്ക് പേജിലൂടെയാണ് പ്രണവ് തന്റെ ആഗ്രഹം അറിയിച്ചത്. 'ജന്മനാ രണ്ടു കൈകളും ഇല്ലാത്ത ഞാന് കാലുകള് കൊണ്ടു വരച്ച സച്ചിന്റെ ചിത്രം അദ്ദേഹത്തിന് സമ്മാനിക്കണം എന്നൊരു ആഗ്രഹമുണ്ട്. നിങ്ങള് വിചാരിച്ചാല് അതു നടക്കുമോ?' ഇതായിരുന്നു പ്രണവ് പേജിലേയ്ക്ക് അയച്ച സന്ദേശം.\nതാന് വരച്ച ചിത്രത്തിന്റെ ഫോട്ടോയും പ്രണവ് അയച്ചിരുന്നു. ഇതുകണ്ട പേജ് അഡ്മിന്‍സ് അത് ഒരു പോസ്റ്റാക്കി ട്രോള് ആലപ്പുഴയുടെ പേജിലിട്ടു. ഈ പോസ്റ്റ് കണ്ടിട്ടാണ് ക്ലബ് എഫ്.എം പ്രണവിനെക്കുറിച്ച് അറിയുന്നതും, പേജ് അഡ്മിന്‍സിനെ സമീപിക്കുന്നതും.\nആലപ്പുഴ സബ് കളക്ടര് കൃഷ്ണതേജയുമായി ക്ലബ് എഫ്.എം ബന്ധപ്പെടുകയും അദ്ദേഹം മുഖേന സച്ചിനോട് കാര്യം അവതരിപ്പിക്കുകയും സമ്മതം വാങ്ങുകയും ചെയ്തു. വിവരം പ്രണവിനെ അറിയിച്ചു. എന്നാല്, പാലക്കാടുള്ള പ്രണവിന് ആലപ്പുഴയില് എത്താനുള്ള ബുദ്ധിമുട്ട് മാതാപിതാക്കള് അറിയിച്ചു.\nഉടനെ ക്ലബ് എഫ്.എം പ്രണവിന് തൃശ്ശുരില്‍നിന്നും വള്ളംകളി നടക്കുന്ന പുന്നമടയില് എത്താന് വാഹനം ഏര്‍പ്പാടാക്കി കൊടുത്തു. അങ്ങനെ അച്ചന്, അമ്മ, സഹോദരന് എന്നിവര്‍ക്കൊപ്പം സച്ചിന് വിശ്രമിക്കുന്ന ഹോട്ടലില് എത്തി. സച്ചിനെ നേരിട്ട് കണ്ട് താന് വരച്ച ചിത്രം കൊടുത്ത് അദ്ദേഹത്തോടൊപ്പം സെല്‍ഫിയുമെടുത്തിട്ടാണ് പ്രണവ് മടങ്ങിയത്. ജീവിതത്തില് എല്ലാ വിജയങ്ങളും ഉണ്ടാകട്ടെ എന്ന് സച്ചിന് ആശംസിക്കുകയും ചെയ്തു. പീന്നിട് വള്ളംകളി ഉദ്ഘാടനം ചെയ്തതിന് ശേഷം പ്രണവ് വരച്ച ചിത്രം കാണികളെ ഉയര്‍ത്തിക്കാട്ടാനും സച്ചിന് മറന്നില്ല.\nContent Highlights: Sachin Tendulkar Wishes Onam, Recalls Special InteractionWith A Kerala Fan Pranav


അമ്മയുടെ കഷ്ടപ്പാടിന്‍റെ വിലയറിഞ്ഞ് സന ഇനി ഡോക്ടറാവും | Sana All India Medical entrance examination\nNov 20, 2020, 12:47 AM IST\nഅമ്മ ശോഭനയും സനയും\nപുലാമന്തോള്: അയല്‍പക്കത്ത് വീട്ടുജോലി ചെയ്തും ഇടയ്ക്കുകിട്ടുന്ന തൊഴിലുറപ്പ് പണിക്കുപോയും മകളെ പഠിപ്പിച്ച അമ്മയ്ക്ക് സന നല്‍കുന്നത് അതുല്യമായ സമ്മാനം. ചെമ്മല പാറക്കടവ് ചേവാട്ടുപറമ്പില് സന മെഡിക്കല് പ്രവേശനപ്പരീക്ഷയില് മികച്ചനേട്ടം കൈവരിച്ചാണ് അമ്മയ്ക്കും മകള്‍ക്കും നാടിനും അഭിമാനമായി മാറിയത്. 2020-ലെ ഓള് ഇന്ത്യ മെഡിക്കല് പ്രവേശനപ്പരീക്ഷയില് കേരള എസ്.സി. കാറ്റഗറിയില് 30-ാം റാങ്ക് നേടിയ സന മെഡിക്കല് കോളേജില് ചേരാനൊരുങ്ങുകയാണ്.\nമകളെ പഠിപ്പിക്കാനും കുടുംബം പുലര്‍ത്താനും വീട്ടുജോലിക്ക് പോകുന്ന അമ്മ ശോഭനയുടെ വിയര്‍പ്പിന്റെ മൂല്യംകൂടിയുണ്ട് ആ വിജയത്തിനുപിന്നില്.\nഅഞ്ച് പെണ്‍മക്കളടങ്ങിയ കുടുംബത്തിന്റെ അത്താണിയായിരുന്ന അച്ഛന് ശ്രീനിവാസന് പത്തുവര്‍ഷങ്ങള്‍ക്കുമുന്‍പ് മരിച്ചതോടെ കുടുംബം പ്രതിസന്ധിയിലായി. പിന്നീട് അയല്‍പക്കത്ത് വീട്ടുജോലി ചെയ്തും തൊഴിലുറപ്പ് പണിക്കുപോയുമാണ് അമ്മ മക്കളെ വളര്‍ത്തിയത്.\nസനയ്ക്ക് പഠനസാമഗ്രികളും മറ്റും നല്‍കി ചെമ്മല കൂട്ടായ്മയും ആലിക്കല് കിളിക്കുന്നുകാവ് ക്ഷേത്രസമിതിയും അമ്മയ്ക്ക് സഹായമൊരുക്കി. നിലവില് ആലപ്പുഴ ഗവ. മെഡിക്കല് കോളേജില് പ്രവേശനം ലഭിച്ചിട്ടുണ്ടെങ്കിലും അടുത്തലിസ്റ്റില് കോഴിക്കോട് മെഡിക്കല് കോളേജില് പ്രവേശനം ലഭിക്കുമെന്ന പ്രതീക്ഷയിലാണ് സന.\nപുലാമന്തോള് ഗവ. ഹയര്‍സെക്കന്‍ഡറി സ്‌കൂളില്‍നിന്ന് എസ്.എസ്.എല്.സി. പരീക്ഷയിലും കൊളത്തൂര് നാഷണല് ഹയര്‍സെക്കന്‍ഡറി സ്‌കൂളില്‍നിന്ന് പ്ലസ്ടുവിലും മുഴുവന് വിഷയങ്ങള്‍ക്കും സന എ പ്ലസ് നേടിയിരുന്നു. പരിശീലനത്തിന് കൊളത്തൂര് സ്‌കൂളിലെ ക്ലാസ് അധ്യാപകനായിരുന്ന സുമേഷിന്റെ പൂര്‍ണ പിന്തുണയുമുണ്ടായിരുന്നു.\nമെഡിക്കല്‍പഠനം പൂര്‍ത്തിയാക്കി പാവപ്പെട്ടവരെ സഹായിക്കുന്ന ഡോക്ടറായി സേവനമനുഷ്ഠിക്കണമെന്നാണ് സനയുടെ ആഗ്രഹം.\nAll India Medical entrance examination


ആന്‍ഡ്രോയിഡ് ഉപയോഗിക്കുന്നവര് കരുതിയിരിക്കുക ഈ ഫ്ലുബോട്ടിനെ | how to avoid flubot like malware on your android device\nആന്‍ഡ്രോയിഡ് ഉപയോഗിക്കുന്നവര് കരുതിയിരിക്കുക ഈ ഫ്ലുബോട്ടിനെ\nപണം തട്ടിയെടുക്കലാണ് ഇത്തരം മാല്‍വെയറുകളുടെ ലക്ഷ്യം. ഓണ്‍ലൈന് തട്ടിപ്പിനിരയായാല് എത്രയും പെട്ടന്ന് 155260 ടോള്‍ഫ്രീ ഹെല്‍പ്പ്‌ലൈന് നമ്പറില് ബന്ധപ്പെടേണ്ടതാണ്. ഈ സേവനം പണം നഷ്ടമാകുന്നത് തടഞ്ഞേക്കും.\n|5 Oct 2021 6:15 AM GMT\nഇന്ന് സാമ്പത്തിക ഇടപാട് ഉള്‍പ്പടെ എല്ലാക്കാര്യങ്ങള്‍ക്കും നാം ആശ്രയിക്കുന്നത് സ്മാര്‍ട്ട് ഫോണിനെയാണ്. അതുകൊണ്ട് തന്നെ സ്മാര്‍ട്ട് ഫോണുകളുടെ സുരക്ഷ മറ്റെന്തിനെക്കാള് പ്രാധാന്യം അര്‍ഹിക്കുന്നുണ്ട്. ഈ അടുത്തിടെ ലോകത്തിന്റെ വിവിധ ഭാഗങ്ങളില് പ്രശ്‌നം സൃഷ്ടിച്ച ഒരു മാല്‍വെയര് ആണ് ഫ്ലുബോട്ട്. ആന്‍ഡ്രോയിഡ് ഫോണുകളില് നുഴഞ്ഞുകയറി സാമ്പത്തിക ഇടപാടുകള് ഉള്‍പ്പെടെ നിയന്ത്രിക്കുന്ന ഫ്ലുബോട്ട് ഇപ്പോള് രൂപംമാറി വീണ്ടും എത്തിയിരിക്കുകയാണ്.\nഫ്ലുബോട്ടിന്റെ നുഴഞ്ഞുകയറ്റം എങ്ങനെ\nതുടക്കത്തില് എസ്എംഎസ് രൂപത്തിലായിരുന്നു ഫ്ലുബോട്ട് എത്തിയത്. ഡെലിവറി കമ്പനികളുടേത് എന്ന വ്യാജേന എത്തുന്ന സന്ദേശത്തിലെ ക്ലിക്ക് ചെയ്താല് ട്രാക്കിങ് ആപ്പ് ഡൗണ്‍ലോഡ് ചെയ്യാനുള്ള ഓപ്ഷനിലേക്ക് ഉപഭോക്താവിനെ എത്തിക്കും. എന്നാല് ഇപ്പോല് രീതി മാറ്റിയിരിക്കുകയാണ് ഫ്ലുബോട്ട്.\nഫോണിലെത്തുന്ന എസ്എംസില് ക്ലിക്ക് ചെയ്യുമ്പോള് നിങ്ങളുടെ ഫോണില് ഫ്ലുബോട്ട് മാല്‍വെയര് ബാധിച്ചിട്ടുണ്ടെന്നും, ഒഴിവാക്കാനായി ആന്‍ഡ്രോയിഡ് സെക്യൂരിറ്റി അപ്‌ഡേറ്റ് ആവശ്യമാണെന്നും ഉള്ള പോപ്പ്-അപ്പ് അലര്‍ട്ട് വരും. അതില് ക്ലിക്ക് ചെയ്യുന്നതിലൂടെ ഫ്ലുബോട്ട് ഫോണില് പ്രവേശിക്കും. ഈ അപ്‌ഡേറ്റ് ഓപ്ഷനില് ക്ലിക്ക് ചെയ്യുംവരെ നിങ്ങളുടെ ഫോണ് സുരക്ഷിതമായിരിക്കും\nഫ്ലുബോട്ടിനെ എങ്ങനെ ഒഴിവാക്കാം\nപല ആപ്പുകളും ഇന്‍സ്റ്റാള് ചെയ്യാന് നിര്‍ദേശിക്കുന്ന എസ്എംഎസുകള് കഴിയാവുന്നതും ഒഴിവാക്കുക. പ്ലേസ്റ്റോറില് നിന്ന് മാത്രം ആപ്ലിക്കേഷനുകള് ഇന്‍സ്റ്റാള് ചെയ്യുക. ഫോണ് സെറ്റിങ്ങ്‌സില് settings> apps> special access> install unknown apps എന്ന ഓപ്ഷനില് not allowed തെരഞ്ഞെടുക്കുക.\nഇനി ഫ്ലുബോട്ട് പോലുള്ള മാല്‍വെയറുകളുടെ സാന്നിധ്യം ഫോണില് ഉള്ളതായി അറിഞ്ഞാല് ഉടന്‍തന്നെ ഫോണിലെ factory reset/ restore fromabackup ഉപയോഗിച്ച് ഫോൺ റീസ്‌റ്റോര് ചെയ്യുക. ശേഷം നിങ്ങളുടെ ഫോണുമായി ബന്ധിപ്പിച്ചിരിക്കുന്ന അക്കൗണ്ടുകളുടെ പാസ് വേഡ് മാറ്റുക. പണം നഷ്ടമായോ എന്ന് ബാങ്ക് മുഖേന പരിശോധിക്കുകയും ആകാം.\nഓണ്‍ലൈനിലൂടെ സാമ്പത്തിക തട്ടിപ്പിനിരയായാല്\nഓണ്‍ലൈനിലെ തട്ടിപ്പിലൂടെ നിങ്ങളുടെ പണം നഷ്ടമായാല് എത്രയും പെട്ടന്ന് 155260 ടോള്‍ഫ്രീ ഹെല്‍പ്പ്‌ലൈന് നമ്പറില് ബന്ധപ്പെടേണ്ടതാണ്. നാഷണല് സൈബര് ക്രൈം പോര്‍ട്ടല് വഴി ബാങ്ക് അധികാരികള്‍ക്ക് നിര്‍ദേശം നല്‍കി പണം കൈമാറ്റം നടത്തുന്നത് തടയുകയാണ് ഈ സേവനത്തിന്റെ ലക്ഷ്യം. കൂടാതെ തട്ടിപ്പനെക്കുറിച്ചുള്ള പരാതികളും മറ്റ് വിവരങ്ങളും https://cybercrime.gov.in എന്ന വെബ്‌സൈറ്റില് റിപ്പോര്‍ട്ട് ചെയ്യാവുന്നതാണ്.\nandroid and iphones flubot malware cyber crime


സ്കൂൾ വാർഷികവും യാത്രയയപ്പ് സമ്മേളനവും നടത്തി – IRINJALAKUDALIVE.com\nസ്കൂൾ വാർഷികവും യാത്രയയപ്പ് സമ്മേളനവും നടത്തി\nഅവിട്ടത്തൂർ : ലാൽ ബഹാദൂർ ശാസ്ത്രി മെമ്മോറിയൽ ഹയർ സെക്കണ്ടറി സ്കൂൾ 75-ാം വാർഷികവും, സർവ്വീസിൽ നിന്ന് വിരമിക്കുന്ന അധ്യാപകരായ റാണി പോൾ.ടി, ബീനാ ബായ്.ടി എന്നിവർക്കുള്ള യാത്രയയപ്പ് സമ്മേളനവും വെള്ളാങ്കല്ലൂർ ബ്ലോക്ക് പഞ്ചായത്ത് പ്രസിഡണ്ട് വിജയലക്ഷ്മി വിനയചന്ദ്രൻ ഉദ്ഘാടനം ചെയ്തു. വേളൂക്കര ഗ്രാമപഞ്ചായത്ത് പ്രസിഡണ്ട് കെ.എസ്.ധനീഷ് അധ്യക്ഷത വഹിച്ചു. വാർഡ് മെമ്പർ ലീന ഉണ്ണികൃഷ്ണൻ ഫോട്ടോ അനാച്ഛാദനം നിർവ്വഹിച്ചു. മാനേജർ എ.സി. സുരേഷ്, പ്രിൻസിപ്പാൾ ഡോ.എ.വി.രാജേഷ്, ഹെഡ് മാസ്റ്റർ മെജോ പോൾ, പി.ടി.എ പ്രസിഡണ്ട് ടി.കെ.ശശി, കെ.കെ.കൃഷ്ണൻ നമ്പൂതിരി , കെ.ആർ.രാജേഷ്, സീമോൾ പോൾ.സി എന്നിവർ ചടങ്ങിൽ സംസാരിച്ചു. ഉന്നത വിജയം കരസ്ഥമാക്കിയവർക്ക് ഉപഹാരവും ക്യാഷ് അവാർഡും നൽകി.


പാകിസ്താന് വീണ്ടും പടിക്കല് കലമുടച്ചു, രണ്ടാം ടെസ്റ്റില് ശ്രീലങ്കയ്ക്ക് 68 റണ്‍സ് വിജയം, പരന്പര!! - Malayalam myKhel\n» പാകിസ്താന് വീണ്ടും പടിക്കല് കലമുടച്ചു, രണ്ടാം ടെസ്റ്റില് ശ്രീലങ്കയ്ക്ക് 68 റണ്‍സ് വിജയം, പരന്പര!!\nപാകിസ്താന് വീണ്ടും പടിക്കല് കലമുടച്ചു, രണ്ടാം ടെസ്റ്റില് ശ്രീലങ്കയ്ക്ക് 68 റണ്‍സ് വിജയം, പരന്പര!!\nUpdated: Tuesday, October 10, 2017, 17:36 [IST]\nദുബായ്: പാകിസ്താനെതിരായ രണ്ടാം ടെസ്റ്റിലും ശ്രീലങ്കയ്ക്ക് ജയം. 68 റണ്‍സിനാണ് ശ്രീലങ്ക പാകിസ്താനെ തോല്‍പ്പിച്ചത്. 317 റണ്‍സിന്‍റെ വിജയലക്ഷ്യം തേടി രണ്ടാം ഇന്നിംഗ്സില് പാഡ് കെട്ടിയ പാകിസ്താന് 248 റണ്‍സിന് ഓളൗട്ടായി. പാകിസ്താന് 68 റണ്‍സിന്‍റെ തോല്‍വി. നേരത്തെ ഒന്നാം ടെസ്റ്റിലും പടിക്കല് കലമുടച്ച് പാകിസ്താന് തോറ്റിരുന്നു. രണ്ട് മത്സരങ്ങളുടെ പരന്പര ശ്രീലങ്ക2-0ന് സ്വന്തമാക്കി.\nശ്രീലങ്കയുടെ ഒന്നാം ഇന്നിംഗ്സ് സ്കോറായ 482 റണ്‍സിനെതിരെ പാകിസ്താന് വെറും 262 റണ്‍സിന് പുറത്തായിരുന്നു. എന്നാല് ശ്രീലങ്കയെ രണ്ടാം ഇന്നിംഗ്സില് 96 റണ്‍സില് ചുരുട്ടിക്കൂട്ടിയാണ് പാകിസ്താന് മത്സരത്തിലേക്ക് തിരിച്ചുവന്നത്. 317 റണ്‍സ് വിജയലക്ഷ്യം തേടിയിറങ്ങിയ പാകിസ്താന് തുടക്കം മുതലേ വിക്കറ്റുകള് നഷ്ടമായിരുന്നു. ഒരവസരത്തില് അവര് 52ന്5എന്ന നിലയില് തകര്‍ന്നുപോയി.\nഎന്നാല് ആറാം വിക്കറ്റില് ക്യാപ്റ്റന് സര്‍ഫറാസ് ഖാനും ആസാദ് ഷഫീഖും ചേര്‍ന്ന് പാകിസ്താന് കാത്തിരുന്ന ആ കൂട്ടുകെട്ട് ഉണ്ടാക്കി. 177 റണ്‍സ് രണ്ടുപേരും കൂടി ചേര്‍ത്തു. ഷഫീഖ് 112 ഉം സര്‍ഫരാസ് 68 ഉം റണ്‍സെടുത്തു. എന്നാല് സ്കോര് 225ല് നില്‍ക്കേ സര്‍ഫറാസ് പോയതോടെ പാകിസ്താന് വീണ്ടും തകര്‍ന്നു. 248ല് ഓളൗട്ടാക്കുകയും ചെയ്തു. ശ്രീലങ്കന് ഓപ്പണര് കരുണരത്നെയാണ് മാന് ഓഫ് ദ മാച്ചും മാന് ഓഫ് ദി സീരിസും.\nസനത് ജയസൂര്യയ്ക്ക് കഷ്ടകാലം; നടക്കാന് പോലും ബുദ്ധിമുട്ടി മാസ്റ്റര് ബ്ലാസ്റ്റര്\nറോയ് കളിച്ചത് അവിശ്വസനീയ ഇന്നിംഗ്‌സ്.. ഇംഗ്ലണ്ടിന് തട്ടുതകര്‍പ്പന് ജയം!\nജയിച്ചിട്ടും ദക്ഷിണാഫ്രിക്ക പുറത്ത്, ലോകകപ്പിന്റെ കണ്ണീരായി ഡിവില്ലിയേഴ്‌സും കൂട്ടരും...\nRead more about: sri lanka pakistan cricket test dubai ശ്രീലങ്ക പാകിസ്താന് ക്രിക്കറ്റ് ടെസ്റ്റ് ദുബായ്\nStory first published: Tuesday, October 10, 2017, 17:35 [IST]


Tovino starrer Maradona to release in May - Malayalam Filmibeat\nSports ഐസിസി സെമി, ഫൈനല് മത്സരങ്ങളില് കൂടുതല് റണ്‍സ്, തലപ്പത്തേക്കെത്തി കോലി, സച്ചിന് പിന്നില്\nTovino: സസ്പെൻസിന് വിരാമം!! ടൊവിനോയുടെ മറഡോണ മെയിൽ...\n| Published: Tuesday, April 10, 2018, 18:22 [IST]\nടൊവിനോ തോമസിനെ നായകനാക്കി നവാഗതനായ വിഷ്ണു നാരായണൻ സംവിധാനം ചെയ്യുന്ന ചിത്രമായ മറഡോണ മെയിൽ തിയേറ്ററുകളിൽ എത്തും. പുതുമുഖ താരം ശരണ്യ നായരാണ് ചിത്രത്തിൽ നായികയായി എത്തുന്നത്. ലിയോണ തോമസ്, ചെമ്പൻ വിനോദ്, തുടങ്ങിയവരാണ് മറ്റു താരങ്ങൾ. ഒരു ആക്ഷൻ മൂഡുള്ള ചിത്രമാണിത്. എല്ലാത്തരം പ്രേക്ഷകർക്കും ചിത്രം ഇഷ്ടമാകുമെന്ന് ചിത്രത്തിന്റെ സംവിധായകൻ പറ‍ഞ്ഞു. ചിത്രത്തിന്റെ പേരിനു ഫുട്ബോളുമായി ബന്ധമുണ്ടെങ്കിലും സ്പേർട്സ് പശ്ചാത്തലത്തിൽ ഒരുങ്ങുന്ന ചിത്രമല്ല ഇതെന്നും അദ്ദേഹം കൂട്ടിച്ചേർത്തു.\nSri: ലൈംഗികാരോപണവുമായി നടി! വിരൽ ചൂണ്ടിയത് പ്രമുഖ നിർമ്മാതാവിനും മകനും നേരെ...\nമിനി സ്റ്റുഡിയോസിന്റെ ബാനറില് എസ്. വിനോദ്കുമാറാണ് ചിത്രം നിർമ്മിക്കുന്നത്. ചിത്രത്തിന്റെ തിരക്കഥ എഴുതിയിരിക്കുന്നത് കൃഷ്ണമൂര്‍ത്തിയാണ്. ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്ത് വിട്ടിട്ടുണ്ട്. ആഷിഖ് അബു, ദിലീഷ് പോത്തൻ എന്നിവരുടെ അസോസിയേറ്റായിരുന്നു വിഷ്ണു. ഇവർ തന്നെയാണ് വിഷ്മഉ വിനെ പ്രേക്ഷകർക്ക് വേണ്ടി പരിചയപ്പെടുത്തി കൊടുത്തത്. ഞങ്ങളുടെ കുടുംബത്തിൽ നിന്നുള്ള മറ്റൊരു സംവിധായകൻ എന്നാണ് വിഷ്ണുവിനെ ആഷിഖ് അബു വിശേഷിപ്പിച്ചത്.\npartager:സാഹചര്യങ്ങളാണ് മനുഷ്യനെ മാറ്റി ചിന്തിപ്പിക്കുന്നത്' പാര്‍തെഷെ', കണ്ടിരിക്കണം ഈ ഹ്രസ്വചിത്രം\nനവാഗതനായ ഫെലിനി സംവിധാനം ചെയ്യുന്ന തീവണ്ടിയാണ് അടുത്തതായി പ്രദർശനത്തിനെത്തുന്ന ടൊവിനോ ചിത്രം. തൊഴിൽ രഹിതനായ ചെറുപ്പക്കാരനെയാണ് ടൊവിനോ ചിത്രത്തിൽ അവതരിപ്പിക്കുന്നത്. രു അക്ഷേപഹാസ്യമായ ചിത്രമായ തീവണ്ടി നർമ്മത്തിന് പ്രധാന്യം നൽകുന്ന ചിത്രമാണിത്. ചാന്ദിനി ശ്രീധരാണ് ചിത്രത്തിലെ ടൊവിനോയുടെ നായികയായി എത്തുന്നത്. സൈജു കുറുപ്പ്, സുരാജ് വെഞ്ഞാറമ്മൂട്, സുരഭി ലക്ഷ്മി എന്നിവരാണ് ചിത്രത്തിലെ മറ്റു താരങ്ങൾ. വിഷു റിലീസായിട്ടാകും ചിത്രം തിയേറ്ററുകളിൽ എത്തുക.\nRead more about: tovino thomas theevandi maradona malayalam movie aashiq abu ടൊവിനോ തോമസ് തീവണ്ടി ആഷിഖ് അബു മലയാളം\nTovino starrer Maradona to release in May\nStory first published: Tuesday, April 10, 2018, 18:22 [IST]


ഡിങ്കന്‍റെ അരുളപ്പാടുകൾ : Deepika.com Sunday Special\nആത്മകഥ, തൊഴിലിടത്തിലെ അനുഭവങ്ങൾ, ഓർമക്കുറിപ്പുകൾ, തത്ത്വചിന്തകൾ, കവിതകൾ, കഥ...എല്ലാം ഉൾപ്പെടുത്തിയിട്ടുണ്ട് ഇതിൽ. വിരസതയുടെ ഇടവേളയില്ലാതെ വായിച്ചുപോകാം. ചിരിപ്പിക്കുകയും ചിന്തിപ്പിക്കുകയും ചെയ്യുന്ന പുസ്തകം.\nധീര ദേശാഭിമാനി ലഫ്റ്റനന്‍റ്\nകെ.സി. ഏബ്രഹാം ഐ.എൻ.എ\nഉമ്മൻ പി. ഏബ്രഹാം\nപേജ് 463, വില: 450 രൂപ\nഫോൺ:0469- 2630389, 2634936\nഐഎൻഎയിൽ ചേരുകയും സിങ്കപ്പൂരിൽ ജയിൽവാസം അനുഭവിക്കുകയും ചെയ്ത ലഫ്റ്റനന്‍റ് കെ.സി. ഏബ്രഹാമിന്‍റെ ജീവിതകഥ മകൻ എഴുതിയത്. നിരവധിപേരുടെ ഓർമക്കുറിപ്പുകളും പഴയ ഫോട്ടോകളും ഉൾക്കൊള്ളിച്ചിട്ടുണ്ട്.\nടി.എസ്.പി. നന്പൂതിരിയെക്കുറിച്ച് ഭാര്യ എഴുതുന്നു. നല്ലൊരു അധ്യാപകനെയും കുടുംബനാഥനെയും വായനക്കാർ കണ്ടെത്തും. ഒരു നീണ്ടകഥപോലെ വായിക്കാം, വീട്ടുകാർക്കും അദ്ദേഹത്തിന്‍റെ വിദ്യാർഥികൾക്കും മാത്രമല്ല, എല്ലാവർക്കും. നന്മയും സ്നേഹവും പ്രസാദാത്മകതയുമാണ് ഇതിലെ ഉള്ളടക്കം.\nസാധാരണക്കാരായ മനുഷ്യരുടെ സന്തോഷങ്ങളും സന്താപങ്ങളും ചിത്രീകരിക്കുന്ന നോവൽ. വായനക്കാരനെ പിടിച്ചിരുത്തുന്ന രചനാ ശൈലി. സേതു എം. നായരുടേതാണ് അവതാരിക.\nGREATER CHALLENGES IN HIGHER EDUCATION\nDr. M.M. Mathew\nPage: 366 Price: 350\nLearners Publishers, Kottayam\nPhone: 0481- 2567438\nരാജ്യത്തെ ഉന്നതവിദ്യാഭ്യാസ രംഗത്തെക്കുറിച്ച് സമഗ്രമായ ഉൾക്കാഴ്ച നല്കുന്ന ലേഖനങ്ങൾ. പുതുക്കിയ മൂന്നാമത്തെ എഡിഷൻ.നമ്മുടെ ഉന്നത വിദ്യാഭ്യാസരംഗത്തെ അടുത്തറിയാൻ മാത്രമല്ല, കാലാനുസൃതമായ പുരോഗതി സൃഷ്ടിക്കാനും ഇതു സഹായിക്കും. ലോകനിലവാരവുമായി താരതമ്യം ചെയ്തുള്ള നിരീക്ഷണങ്ങൾ അത്യന്തം പ്രയോജനപ്രദം. കേരളത്തിലെ സ്ഥിതിയും വിശകലനം ചെയ്യുന്നു.\nLIFESTYLE DISEASES IN KERALA\nDr. Shaji Kuriakose\nPage: 160 Price: 200\nMedia House & S.M. Books\nPhone: 07599485900, 04822- 256517\nമലയാളിയുടെ രോഗങ്ങളിലേക്കു നയിക്കുന്ന ജീവിതശൈലിയും മുന്നറിയിപ്പുകളുമാണ് ഇതിലുള്ളത്. കണക്കുവച്ച് കാര്യങ്ങൾ അവതരിപ്പിക്കുന്നു. ഭക്ഷണരീതികളിലും വ്യായാമങ്ങളിലും വരുത്തേണ്ട കരുതലുകൾ വിവരിച്ചിട്ടുണ്ട്. മരുന്നുകളുടെ വർധിച്ചുവരുന്ന ഉപയോഗത്തിന്‍റെ പശ്ചാത്തലത്തിൽ ശ്രദ്ധേയമായ ലേഖനങ്ങൾ.\nപേജ് 78, വില: 80 രൂപ\nകഥയുള്ള കവിതകൾ. ഓരോ കവിതകളും ഓരോ കഥകൾ പറയുന്നുവെന്നതുതന്നെ വ്യത്യസ്തതയാണ്. ഭാഷാവൃത്തങ്ങളിലാണ് എഴുതിയിട്ടുള്ളത്.\nപേജ് 125, വില: 130 രൂപ\n22 ചെറുകളുടെ സമാഹാരം. വായിച്ചുകൊണ്ടിരിക്കുകയാണെന്നു തോന്നിപ്പിക്കാതെ വായനക്കാരനെ കഥ അനുഭവിപ്പിക്കുന്നു. അതാകട്ടെ അത്യന്തം ലളിതമായ ഭാഷയിലൂടെയാണ് നിർവഹിക്കുന്നത്. വ്യത്യസ്തമായ പ്രമേയങ്ങൾ മലയാളിയുടെ ഗൃഹാതുരത്വങ്ങളെ ഉണർത്തുന്നു. രവി പുലിയന്നൂരിന്‍റേതാണ് അവതാരിക.


കശ്മീരില് നാല് പേരെ ഭീകരര് കൊന്നു | Militants kill4minorities in Udhampur - Malayalam Oneindia\nകശ്മീരില് നാല് പേരെ ഭീകരര് കൊന്നു\nജമ്മു: ജമ്മുകശ്മീരിലെ ഉദ്ദംപൂര് ജില്ലയിലെ ഇന്ത് ഗ്രാമത്തില് ആഗസ്ത് 20 ശനിയാഴ്ച രാത്രി ഭീകരര് നാല് പേരെ വെടിവെച്ചുകൊന്നു. വെടിവെപ്പില് ഒരു സ്ത്രീക്ക് ഗുരുതരമായി പരിക്കേറ്റു.\nആക്രമണത്തിന് ഇരയായവരെല്ലാം ന്യൂനപക്ഷസമുദായത്തില്‍പെട്ടവരാണ്.\nഗ്രാമത്തിലെത്തിയ ഒരു സംഘം ഭീകരര് ഗ്രാമീണര്‍ക്കു നേര നിറയൊഴിക്കുകയായിരുന്നുവെന്ന് പൊലീസ് വക്താവ് പറഞ്ഞു.\nചന്ദ്, മദന്‍ലാല്,നസീബ്, മോണിയ എന്നിവരാണ് കൊല്ലപ്പെട്ടത്. ചന്ദിന്റെ ഭാര്യ കൃഷ്ണദേവിക്കാണ് ഗുരുതരമായി പരിക്കേറ്റത്. കൃഷ്ണദേവിയെ അടുത്തുള്ള മെഡിക്കല് സെന്ററില് പ്രവേശിപ്പിച്ചു.\nജമ്മുവില് മൂന്ന ്ദിവസത്തിനുള്ളില് നടക്കുന്ന രണ്ടാമത്തെ തീവ്രവാദഅക്രമമാണിത്. ആഗസ്ത് 17 വ്യാഴാഴ്ച രജൗറി ജില്ലയിലെ സങ്ക്രി ഗ്രാമത്തില് ഏഴ് പേരെ ഭീകരര് വെടിവെച്ചുകൊന്നിരുന്നു. ഇവരില് ആറു പേര് ന്യൂനപക്ഷ സമുദായത്തില് പെട്ടവരാണ്.


സയനൈഡ് ഉപയോഗം രണ്ട് പേർക്ക് അറിയാമായിരുന്നു, അന്വേഷണം ബന്ധുക്കളിലേക്ക്\nകൂടത്തായി കൊലപാതക പരമ്പരക്കേസ് പുതിയ വഴിയിലേക്കോ? ഈ കേസിൽ അന്വേഷണ സംഘത്തിന് മുന്നിൽ ഇപ്പോൾ കിട്ടുന്ന തെളിവുകൾ കൊലപാതകങ്ങളെ കുറിച്ച് അറിവുള്ളവർ വേറെയുമുണ്ടെന്ന സൂചനകളാണ് അന്വേഷണ സംഘത്തിന് ലഭിച്ചിരിക്കുന്നത്.\nട്രാഫിക് നിയമ ലംഘനം: പിഴ ഈ രാജ്യങ്ങളിലേത് പോലെ ആക്കിയാലോ?\nഇന്ത്യ നടപ്പിലാക്കാൻ ഉദ്ദേശിക്കുന്നത് പോലെയുള്ള ട്രാഫിക് നിയമ ലംഘനത്തിനുള്ള പിഴ അടച്ചു തുടങ്ങിയാൽ ചിലരുടെ പോക്കറ്റ് കീറും. എന്നാൽ റോഡ് സുരക്ഷാ കർശനമാക്കിയേ തീരു, ഇതിന് എന്താണൊരു പോംവഴി എന്ന് പലരും ചിന്തിക്കുന്നുണ്ട്. ഫിൻലാൻഡ് അതിനൊരു മാർഗം കണ്ടെത്തിയിട്ടുണ്ട്.


| പെരുമഴ 14 വരെ ; ആറു മരണം കൂടി , ജാഗ്രതാ നിര്‍ദേശം | Mangalam\nTuesday 12 Jun 2018 01.28 AM\nപെരുമഴ 14 വരെ ; ആറു മരണം കൂടി , ജാഗ്രതാ നിര്‍ദേശം\nതിരുവനന്തപുരം/തൊടുപുഴ: കാലവര്‍ഷക്കെടുതിയില് ഇന്നലെ സംസ്‌ഥാനത്ത് ആറു പേര് കൂടി മരിച്ചു. ആകെ മരണസംഖ്യ 22 ആയി. 14 വരെ ശക്‌തമായ മഴയ്‌ക്കും ചില സ്‌ഥലങ്ങളില് 15-ന് അതിശക്‌തമായ മഴയ്‌ക്കും സാധ്യതയുണ്ടെന്നു കേന്ദ്ര കാലാവസ്‌ഥാ വകുപ്പ് അറിയിച്ചു. തുടര്‍ച്ചയായ മഴ നദികളില് പെട്ടെന്നുള്ള വെള്ളപ്പൊക്കം, ഉരുള്‍പൊട്ടല്, മണ്ണിടിച്ചില് എന്നിവയ്‌ക്കു കാരണമാകാമെന്നു കേന്ദ്ര ജല കമ്മിഷന്റേതടക്കം മുന്നറിയിപ്പുണ്ട്.\nഇടുക്കി, മുല്ലപ്പെരിയാര് അണക്കെട്ടുകളില് ഇന്നലെ ജലനിരപ്പ് നാലടി ഉയര്‍ന്നു. ഇടുക്കിയില് ജലനിരപ്പ് 2329.6 അടിയിലെത്തി - സംഭരണശേഷിയുടെ 29.4 ശതമാനം. കഴിഞ്ഞ വര്‍ഷം ഇതേ ദിവസം 2300.46 അടിയായിരുന്നു. ചെറുകിട അണക്കെട്ടുകള് ജലസമൃദ്ധമായതോടെ മൂലമറ്റം പവര് ഹൗസില് ഉല്‍പ്പാദനം കുറച്ചു.\nമുല്ലപ്പെരിയാര് അണക്കെട്ടിന്റെ വൃഷ്‌ടിപ്രദേശങ്ങളില് മഴ തിമിര്‍ക്കുകയാണ്. പെരിയാര് കടുവാ സങ്കേതത്തിലെ കാട്ടരുവികളും തോടുകളും കരകവിഞ്ഞു. ജലസംഭരണിയിലേക്ക് സെക്കന്‍ഡില് 7504 ഘനയടി വെള്ളമെത്തുന്നു. സെക്കന്‍ഡില് 1150 ഘനയടി വെള്ളമാണ് തമിഴ്‌നാട്ടിലേക്ക് കൊണ്ടുപോകുന്നത്. ഇന്നലെ മുല്ലപ്പെരിയാറില് 124 മി.മീ, തേക്കടിയില് 43.2 മി.മീ. മഴ രേഖപ്പെടുത്തി. പീരുമേട്ടില് 320 മി.മീ. മഴ പെയ്‌തു.\nഇന്നലെ 47 വീടുകള് പൂര്‍ണമായും 596 വീടുകള് ഭാഗികമായും തകര്‍ന്നു. ഇതുവരെ 66 വീടുകള് പൂര്‍ണമായു ം 1004 വീടുകള് ഭാഗികമായും തകര്‍ന്നെന്നാണു കണക്ക്. തിരുവനന്തപുരം, കോട്ടയം, പത്തനംതിട്ട, ഇടുക്കി, എറണാകുളം ജില്ലകളിലാണ് കൂടുതല് നാശനഷ്‌ടം. സംസ്‌ഥാനത്ത് മൂന്നു ദുരിതാശ്വാസ ക്യാമ്പുകള് തുറന്നിട്ടുണ്ട്.\nകേരളതീരത്ത് മണിക്കൂറില് 40 മുതല് 50 കി.മീ. വേഗത്തില് വീശാനിടയുള്ള കാറ്റ് ചില അവസരങ്ങളില് 60 കീ.മീ. കടന്നേക്കാം. കടല് പ്രക്ഷുബ്‌ധമായിരിക്കും. ലക്ഷദ്വീപിന്റെ പടിഞ്ഞാറുഭാഗത്തു പോകരുതെന്നും കേരളം, കര്‍ണാടക, ലക്ഷദീപ് തീരങ്ങളില് പോകുമ്പോള് ജാഗ്രത പാലിക്കണമെന്നും മത്സ്യത്തൊഴിലാളികള്‍ക്കു നിര്‍ദേശം നല്‍കി.\nമരിച്ചവരുടെ കുടുംബങ്ങള്‍ക്കു നാലു ലക്ഷം രൂപ വീതം സഹായം നല്‍കുമെന്നും സംസ്‌ഥാനത്ത് 6.34 കോടി രൂപയുടെ കൃഷിനാശമുണ്ടായെന്നും റവന്യു മന്ത്രി ഇ. ചന്ദ്രശേഖരന് നിയമസഭയില് അറിയിച്ചു. തീരദേശജില്ലകളില് ദുരിതാശ്വാസത്തിന് 50 ലക്ഷം രൂപ വീതം അനുവദിച്ചു. സംസ്‌ഥാനത്താകെ 188.41 ഹെക്‌ടറിലെ കൃഷി നശിച്ചു. 2784 കര്‍ഷകരെ ബാധിച്ചു.\nപൂര്‍ണമായും തകര്‍ന്ന വീടുകള്‍ക്ക് മലയോരമേഖലയില് 1,01,900 രൂപയും മറ്റിടങ്ങളില് 95,100 രൂപയും നല്‍കും. കടല്‍ക്ഷോഭത്തില് പൂര്‍ണമായും വീട് നഷ്‌ടപ്പെട്ടവര്‍ക്ക് 10 ലക്ഷം രൂപ നല്‍കും. ഭാഗികമായി തകര്‍ന്ന വീടുകള്‍ക്ക് അതിന്റെ തോത് അനുസരിച്ചു ധനസഹായം നല്‍കുമെന്നും അദ്ദേഹം അറിയിച്ചു. ഇടുക്കി ആനച്ചാലില് നിര്‍മാണത്തിലിരുന്ന നാലുനിലക്കെട്ടിടം മണ്ണിടിച്ചിലില് തകര്‍ന്നു. ആനച്ചാല് മേക്കോടയില് ശാരങ്‌ഗധരന് അടിമാലി- മൂന്നാര് റോഡരികില് നിര്‍മിക്കുകയായിരുന്ന കെട്ടിടമാണു തകര്‍ന്നത്. കെട്ടിടഭാഗങ്ങള് 150 അടിയോളം താഴ്‌ചയിലേക്ക് വീണു. മണ്ണിടിച്ചില് സാധ്യത കണക്കിലെടുത്ത് പ്രദേശത്തുനിന്ന് കുടുംബങ്ങളെ മാറ്റിപ്പാര്‍പ്പിച്ചു.\nഎല്ലാ ജില്ലകളിലും ദുരന്ത പ്രതികരണത്തിനു മുന്‍കരുതലുകളെടുക്കാന് ദുരന്തനിവാരണ അതോറിറ്റി നിര്‍ദേശം നല്‍കി. മലയോര മേഖലയിലെ താലൂക്ക് കണ്‍ട്രോള് റൂമുകള് 24 മണിക്കൂറും പ്രവര്‍ത്തിപ്പിക്കണം. ശക്‌തമായ മഴയുള്ളതും വെള്ളപ്പൊക്ക സാധ്യതയുള്ളതുമായ താലൂക്കുകളില് ദുരിതാശ്വാസ ക്യാമ്പുകള് പ്രവര്‍ത്തിപ്പിക്കാന് ഉദ്ദേശിക്കുന്ന കെട്ടിടങ്ങളുടെ ഒരു താക്കോല് വില്ലേജ് ഓഫീസര്‍മാര്/തഹസില്‍ദാര്‍മാര് കൈവശം കരുതണം. ഉരുള്‍പൊട്ടല് സാധ്യത ഉള്ളതിനാല് രാത്രി സമയത്ത് മലയോരമേഖലയിലേക്കുള്ള യാത്ര നിയന്ത്രിക്കാന് പോലീസിനു നിര്‍ദേശം നല്‍കണം.\nവിനോദസഞ്ചാരികള് കടലിലിറങ്ങാതിരിക്കാന് നടപടിയെടുക്കണം. മലയോര മേഖലയിലെ റോഡുകള്‍ക്ക് കുറുകെയുള്ള ചെറിയ ചാലുകളിലൂടെ മലവെള്ളപ്പാച്ചിലും ഉരുള്‍പൊട്ടലും ഉണ്ടാകാന് സാധ്യതയുള്ളതിനാല് അവിടെ വാഹനങ്ങള് നിര്‍ത്താന് അനുവദിക്കരുതെന്നും നിര്‍ദേശമുണ്ട്.


'കൊവിഡിനെക്കാള് ഭയാനകമായ മഹാമാരികള് വരാം'; മുന്നറിയിപ്പുമായി ലോകാരോഗ്യ സംഘടന | deadlier pandemics than covid 19 will come says who\n'കൊവിഡിനെക്കാള് ഭയാനകമായ മഹാമാരികള് വരാം'; മുന്നറിയിപ്പുമായി ലോകാരോഗ്യ സംഘടന\nGenève, First Published Dec 30, 2020, 9:19 PM IST\nവരും വര്‍ഷവും ഈ പ്രതിസന്ധിയില് നിന്ന് നമുക്ക് രക്ഷപ്പെടാനാകില്ലേ എന്ന ആധിയാണ് നിലവിലെ സാഹചര്യത്തില് ഏവരും പങ്കുവയ്ക്കുന്നത്. അതേസമയം കൊവിഡിനെക്കാള് ഭീകരമായ മഹാമാരികള് ഇനിയും വന്നേക്കാമെന്ന മുന്നറിയിപ്പാണ് ലോകാരോഗ്യ സംഘടന നല്‍കുന്നത്\nകൊവിഡ് 19 എന്ന മഹാമാരിയില് ലോകമാകെയും വിറങ്ങലിച്ചുപോയ വര്‍ഷമാണ് 2020. ഇപ്പോഴും ഇതിനെതിരായ പോരാട്ടത്തില് തന്നെയാണ് നാം. ഇതിനിടെ മാസങ്ങളുടെ കാത്തിരിപ്പിന് ശേഷം കൊവിഡിനെതിരെ ഫലപ്രദമായി പ്രവര്‍ത്തിക്കുന്ന വാക്‌സിനുകളും എത്തിക്കഴിഞ്ഞിരിക്കുന്നു. എല്ലാവര്‍ക്കും ലഭ്യമായിത്തുടങ്ങിയില്ലെങ്കില് പോലും വലിയൊരാശ്വാസമാണ് വാക്‌സിനുകളുടെ വരവ് നമുക്ക് സമ്മാനിച്ചത്.\nഎന്നാല് ഈ ആശ്വാസത്തിന് മുകളിലേക്കാണിപ്പോള് ജനിതകമാറ്റം സംഭവിച്ച പുതിയ വൈറസുകളുടെ വരവും, അതുണ്ടാക്കുന്ന ആശങ്കകളും വന്നുനിറയുന്നത്. രോഗവ്യാപനം അതിവേഗത്തിലാക്കാന് കഴിയുന്ന പുതിയ വൈറസ് ആദ്യമായി യുകെയിലാണ് റിപ്പോര്‍ട്ട് ചെയ്യപ്പെട്ടതെങ്കിലും തുടര്‍ന്ന് പല രാജ്യങ്ങളിലും ഇതിന്റെ സാന്നിധ്യം സ്ഥിരീകരിക്കുകയായിരുന്നു.\nവരും വര്‍ഷവും ഈ പ്രതിസന്ധിയില് നിന്ന് നമുക്ക് രക്ഷപ്പെടാനാകില്ലേ എന്ന ആധിയാണ് നിലവിലെ സാഹചര്യത്തില് ഏവരും പങ്കുവയ്ക്കുന്നത്. അതേസമയം കൊവിഡിനെക്കാള് ഭീകരമായ മഹാമാരികള് ഇനിയും വന്നേക്കാമെന്ന മുന്നറിയിപ്പാണ് ലോകാരോഗ്യ സംഘടന നല്‍കുന്നത്. ലോകത്തെ കൂടുതല് തകര്‍ച്ചയിലേക്കും നഷ്ടങ്ങളിലേക്കും നയിക്കുന്നതിന് ഇടയാക്കുന്ന മഹാമാരികള് ഇനിയും വന്നേക്കാമെന്നും കൊവിഡ് 19 ഒരു ഓര്‍മ്മപ്പെടുത്തല് മാത്രമാണെന്നുമാണ് ലോകാരോഗ്യ സംഘടന വക്താവ് മൈക്കല് റയാന് വ്യക്തമാക്കുന്നത്.\n'കൊവിഡ് 19 മഹാമാരി ലോകത്തിന്റെ ഓരോ മുക്കിലും മൂലയിലും വരെ എത്തിക്കഴിഞ്ഞു. എന്നാല് ഇതാണ് നാം കണ്ടതില് വച്ചേറ്റവും വലിയ മഹാമാരി എന്ന വിധിയെഴുത്തിലേക്ക് ആരും കടക്കേണ്ടതില്ല. ഇതിലും രൂക്ഷമായ മഹമാരികള് ഇനിയും വന്നേക്കാം. കൊവിഡ് ഒരു ഓര്‍മ്മപ്പെടുത്തല് മാത്രമാണ്..'- മൈക്കല് റയാന്റെ വാക്കുകള്.\nകൊവിഡ് 19 ഉയര്‍ത്തിയ ഭീഷണികള് ഇനിയും തുടരുമെന്നും എല്ലാവരും ഒറ്റക്കെട്ടായി ഉണര്‍ന്ന് പ്രവര്‍ത്തിക്കുക എന്നത് മാത്രമേ ഇതിനെതിരെ ചെയ്യാനുള്ളൂവെന്നും മൈക്കല് റയാന് ഓര്‍മ്മിപ്പിക്കുന്നു.\nAlso Read:- യുകെയില് നിന്നുള്ള പുതിയ കൊറോണ വൈറസ് ലോകത്തിന്റെ പലയിടങ്ങളില് വ്യാപിക്കുന്നു...\nLast Updated Dec 30, 2020, 9:19 PM IST


ഉന്നാവോ പെണ്‍കുട്ടിയെ സിബിഐ ഉദ്യോഗസ്ഥര് സന്ദര്‍ശിച്ച് മൊഴി രേഖപ്പെടുത്തി - Janayugom Online\nHome / Latest News / ഉന്നാവോ പെണ്‍കുട്ടിയെ സിബിഐ ഉദ്യോഗസ്ഥര് സന്ദര്‍ശിച്ച് മൊഴി രേഖപ്പെടുത്തി\nPosted on September 02, 2019, 1:12 pm\nന്യൂഡല്‍ഹി: വാഹനാപകടത്തില്‍പ്പെട്ട് ഡല്‍ഹി എയിംസ് ആശുപത്രിയില് ചികിത്സയിലായിരുന്ന ഉന്നാവോ പെണ്‍കുട്ടിയെ സിബിഐ ഉദ്യോഗസ്ഥര് സന്ദര്‍ശിച്ച് മൊഴി രേഖപ്പെടുത്തി. പെണ്‍കുട്ടിയുടെ ആരോഗ്യനിലയില് പുരോഗതി ഉണ്ടായതിനാല് ഇന്നലെ വാര്‍ഡിലേക്ക് മാറ്റിയിരുന്നു.\nജൂലൈ 28നായിരുന്നു റായ്ബറേലിയില് വെച്ച് പെണ്‍കുട്ടിയും അഭിഭാഷകനും സംഘവും സഞ്ചരിച്ച കാറില് ട്രക്കിടിച്ച് അപകടമുണ്ടായത്. കഴിഞ്ഞ ദിവസം ഉന്നാവോ പെണ്‍കുട്ടിയുടെ അമ്മാവനുവേണ്ടി കേസ് നടത്തുന്നയാള്‍ക്കു നേരെയും വധശ്രമമുണ്ടായിരുന്നു. പെണ്‍കുട്ടിയുടെ ബന്ധുകള് അപകടത്തില് മരിച്ചിരുന്നു. നമ്പര് മറച്ച ട്രക്ക് അമിതവേഗത്തിലെത്തി കാറിലിടിക്കുകയായിരുന്നു. അതേസമയം ഉന്നാവോ കേസില് പ്രതിയായ ബിജെപി എംഎല്‍എ കുല്‍ദീപ് സിങ് സെന്‍ഗാറിനെതിരെ പോക്‌സോ നിയമം ഉള്‍പ്പെടെയാണ ഡല്‍ഹി തീസ് ഹസാരി കോടതി പീഡനക്കുറ്റം ചുമത്തിയിരുന്നത്.\nkuldeep singh sengar BJP cbi Unnao Rape Case\nപി എസ് സി പരീക്ഷാത്തട്ടിപ്പ് : അ‍ഞ്ചാം പ്രതി പൊലീസില് കീഴടങ്ങി\nവാര്‍ണര് ഷോ; 300 കടന്ന് ഓസ്‌ട്രേലിയ\nK / Jun 12\nഅര്‍ജന്‍റീനയില് തൊഴിലാളി പ്രതിഷേധ മാര്‍ച്ച്


Jagathy, Actor, Tamil Nadu, Hospital, ജഗതി, നടന്, തമിഴ്‌നാട്, ആശുപത്രി - Malayalam Filmibeat\nജഗതി: തെറ്റായ പ്രചരണം മനുഷ്യത്വത്തിന് നിരക്കാത്തത്\n| Published: Thursday, August 23, 2012, 10:42 [IST]\nനടന് ജഗതി ശ്രീകുമാര് തിരിച്ചു വരവിന്റെ പാതയിലെന്ന് സുഹൃത്തുക്കള്. ഒരാഴ്ച മുമ്പ് വെല്ലൂരിലെത്തി ജഗതിയെ സന്ദര്‍ശിച്ച സംഗീത സംവിധായകന് വിദ്യാധരന്, സിനിമാ സംവിധായകന് ബാബു നാരായണന്, ചന്ദ്രന്, സി.എസ്. അജയകുമാര്, തുടങ്ങിയവരാണ് നടന്റെ ആരോഗ്യനിലയില് നല്ല പുരോഗതിയുള്ളതായി വെളിപ്പെടുത്തിയത്. എന്നാല് ജഗതിയുടെ ആരോഗ്യനിലയെ പറ്റി അടിസ്ഥാനരഹിതമായ സന്ദേശങ്ങള് പ്രചരിക്കുന്നത് മനുഷ്യത്വത്തിന് നിരക്കാത്തതാണെന്നും സുഹൃത്തുക്കള് പറഞ്ഞു.\nആശുപത്രിയിലെത്തിയപ്പോള് ജഗതി ഫിസിയോ തെറാപ്പി മുറിയിലായിരുന്നു. ക്ഷീണിതനാണെങ്കിലും മുഖത്ത് നല്ല പ്രസരിപ്പുണ്ട്. തങ്ങളെ തിരിച്ചറിയുകയും ചിരിക്കുകയും ചെയ്തു. ഇരിക്കാന് ആഗ്യം കാണിച്ചു. ശബ്ദം പുറത്തു വരുന്നില്ലെങ്കിലും നടന് ചിരിക്കാന് സാധിക്കുന്നുണ്ട്. ഭക്ഷണം കഴിക്കാനും പ്രയാസമില്ല. ഡോക്ടര്‍മാര് നിര്‍ദേശിച്ചിട്ടുള്ള വ്യായാമങ്ങളെല്ലാം ജഗതിയെ കൊണ്ട് ചെയ്യിക്കുന്നുണ്ട്. നാല്‍പ്പത്തഞ്ച് മിനിറ്റ് വരെയാണ് വ്യായാമം.\nജഗതിയുടെ ആരോഗ്യനിലയിലുണ്ടായിരിക്കുന്ന പുരോഗതി ആശാവഹമാണെന്ന് സുഹൃത്തുക്കള് പറയുന്നു. നടന് വേണ്ടി വടക്കുംനാഥ ക്ഷേത്രത്തില് അഭിഷേകം ചെയ്ത നെയ്യും പ്രസാദവുമായാണ് ഇവര് നടനെ കാണാനെത്തിയത്. ജഗതി ഉടന് തന്നെ പഴയ നിലയിലേയ്ക്ക് തിരിച്ചെത്തണമെന്ന കുടുംബാംഗങ്ങളുടേയും ആരാധകരുടേയും പ്രാര്‍ഥനയില് ഇവരും പങ്കുചേരുന്നു.\nRead more about: jagathy actor tamil nadu hospital ജഗതി നടന് തമിഴ്‌നാട് ആശുപത്രി\nJagathy Sreekumar, who was gravely injured after he met with an accident at nearby Tenhipalam on March 10, was able to recognise his friends\nStory first published: Thursday, August 23, 2012, 10:42 [IST]


ജലദോഷത്തിന് വെളുത്തുള്ളി — Vikaspedia\nവെളുത്തുള്ളി നേരിട്ട് കഴിക്കാം.\nചേരുവകള് 1 :\nചേരുവകള്2:\nവീട്ടില് ലഭ്യമായ ഔഷധങ്ങള് ഉപയോഗിച്ചുള്ള ഒറ്റ മൂലികളാണ് പൊതുവായി പ്രയോഗിക്കപ്പെടുന്നത്. ഇത്തരത്തില് ജല ദോഷത്തിനെ പ്രതിരോധിക്കാന് വ്യാപകമായി ഉപയോഗിച്ച് വരുന്ന ഒരു പൊടിക്കൈ ആണ് വെളുത്തുള്ളി.\nജല ദോഷത്തിന്റെ ചികിത്സയെ കുറിച്ച് പറയുമ്ബോള് ഇത്തരത്തില് തീര്‍ച്ചയായും പറയേണ്ടുന്ന ഒന്നാണ് വെളുത്തുള്ളിയുടെ പ്രാധാന്യത്തെക്കുറിച്ച്. വെളുത്തുള്ളിക്ക് അത്രമേല് ഫല പ്രദമായി ജല ദോഷത്തെ പ്രതിരോധിക്കാനാകും.\nജലദോഷത്തിന് ഒറ്റമൂലി വെളുത്തുള്ളി\nജല ദോഷത്തെ പമ്ബ കടത്താന് വെളുത്തുള്ളിയെ ഏത് വിധത്തില് ഉപയോഗിക്കുമെന്നതിനെ കുറിച്ചാണ് ഈ ലേഖനം. ജല ദോഷത്തെ ചികിത്സിക്കാന് വെളുത്തുള്ളിയുടെ ഔഷധ ഗുണത്തെ വ്യത്യസ്ത രീതികളില് എങ്ങനെ പ്രയോജനപ്പെടുത്തുമെന്ന് പരിശോധിക്കാം.\nജല ദോഷത്തിന് ഒറ്റ മൂലി വെളുത്തുള്ളി - ജല ദോഷത്തെ പ്രതിരോധിക്കാന് തികച്ചും പ്രകൃതി ദത്തമായ ചില മാര്‍ഗ്ഗങ്ങള്.\nജല ദോഷത്തെ പ്രതിരോധിക്കാന് വെളുത്തുള്ളിയെ എങ്ങനെ ഉപയോഗിക്കാമെന്ന് നോക്കാം.\nജല ദോഷം അകറ്റാന് വെളുത്തുള്ളിയെ വ്യത്യസ്ത രീതികളില് പ്രയോജനപ്പെടുത്താവുന്നതാണ്. അതില് ഒന്നാമത്തേത് വെളുത്തുള്ളി നേരിട്ട്, പച്ചയ്ക്ക് കഴിക്കുക എന്നതാണ്. ഏറ്റവും എളുപ്പമുള്ള രീതി ഇതാണ് എങ്കിലും വെളുത്തുള്ളിയുടെ രൂക്ഷ ഗന്ധവും കയ്പും എല്ലാവര്‍ക്കും ഇഷ്ടപ്പെടണമെന്നില്ല, എന്നാല് ഏറ്റവും ആരോഗ്യ കരമായ മാര്‍ഗ്ഗം ഇതാണ്. വെളുത്തുള്ളിയുടെ രൂക്ഷ ഗന്ധവും കയ്പും വല്ല്യ പ്രശ്‌നമല്ലായെങ്കില് നേരിട്ട് വെളുത്തുള്ളി കഴിക്കുന്നത് തന്നെയാണ് ജല ദോഷ മാറാനുള്ള ഏറ്റവും നല്ല പ്രതി വിധിയെന്ന് ഡോക്ടര്‍മാരും ചൂണ്ടിക്കാട്ടുന്നു. ഇത്തരത്തില് രണ്ട് രീതിയില് വെളുത്തുള്ളി നേരിട്ട് കഴിക്കാം.\nഒന്ന്, വെളുത്തുള്ളിയുടെ ഒരു അല്ലി എടുത്ത ശേഷം ഇടിച്ച് പിഴിയുക, ശേഷം ഏകദേശം 15 മിനിട്ട് നേരത്തോളം വെളുത്തുള്ളിയുടെ ആ നീര് കുടിക്കുക. നാല് മണിക്കൂര് ഇടവിട്ട് ഇത്തരത്തില് ഒന്നോ രണ്ടോ അല്ലികള് വീതം ചതച്ച് സേവിക്കുക.\nരണ്ട്, വെളുത്തുള്ളിയുടെ രണ്ട് അല്ലികള് നുറുക്കി എടുക്കുക. കപ്പില് എടുത്ത വെള്ളത്തില് ഇത് ചേര്‍ക്കുക, ശേഷം ദിവസേന ഇത്തരത്തില് കുടിക്കുക. ഇത് ജല ദോഷത്തെ മറികടക്കാന് സഹായിക്കും\nവെളുത്തുള്ളിയെ പോലെ തന്നെ ജല ദോഷത്തെയും മറ്റും പ്രതിരോധിക്കാനുള്ള ശേഷി തേനിനും ഉണ്ട്. വെളുത്തുള്ളിയെ പോലെ സൂക്ഷ്മാണുക്കളെയും വൈറസിനെയും അകറ്റി നിര്‍ത്താനാകുന്ന ഒരു ഔഷധമാണ് തേന്. ഇവ രണ്ടും ചേര്‍ത്ത് കഴിക്കുന്നത് ജല ദോഷത്തിനോട് പെട്ടെന്ന് പ്രതികരിക്കാന് ശരീരത്തെ സജ്ജമാക്കുകയും പെട്ടെന്ന് ജല ദോഷം കുറയുവാനും സഹായിക്കും. തേനും വെളുത്തുള്ളിയും കൃത്യമായ അളവില് ചേര്‍ത്ത് കഴിക്കുന്നതിലൂടെ രോഗ മുക്തി മാത്രമല്ല, രോഗ പ്രതിരോധ ശേഷി കൂടി വര്‍ധിപ്പിക്കാന് സഹായിക്കും. താഴെ പറയുന്ന രീതിയിലൂടെ ജല ദോഷത്തെ ഇത്തരത്തില് പമ്ബ കടത്താം.\nശുദ്ധമായ തേന്- ഒരു ടേബിള് സ്പൂണ്\nവെളുത്തുള്ളി- ഏഴ് അല്ലികള്\nവെളുത്തുള്ളിയുടെ അല്ലികള് നന്നായി അരിഞ്ഞ ശേഷം തേനിനോടൊപ്പം ചേര്‍ക്കുക. ഈ രീതിയില് ഓരോ ടേബിള് സ്പൂണ് വീതം ജല ദോഷത്തിന്റെ പ്രാഥമിക ലക്ഷണങ്ങള് കാണുമ്ബോള് തന്നെ കഴിക്കുക.\nകുറച്ച് വെളുത്തുള്ളി അല്ലികള്‍ക്കൊപ്പം ആവശ്യത്തിന് തേന് എടുക്കുക.\nശേഷം വെളുത്തുള്ളിയുടെ പുറം തോട് മാറ്റിയ ശേഷം അല്ലികള് ഒരു പാത്രത്തിലോ ഭരണിയിലോ മാറ്റുക. അതിനോടൊപ്പം തേന് ചേര്‍ത്ത ശേഷം ഫ്രിഡ്ജിലോ മറ്റോ സൂക്ഷിക്കാം. ഇത്തരത്തില് നാലോ അഞ്ചോ വെളുത്തുള്ളി അല്ലികള് ഒരു ടേബിള് സ്പൂണ് തേനിന് ഒപ്പം ദിവസേന കഴിക്കുന്നത് ജല ദോഷത്തെ മറി കടക്കാനുള്ള ഫല പ്രദമായ മാര്‍ഗ്ഗമാണ്. തേനിന്റെയും വെളുത്തുള്ളിയുടെയും ഈ മിശ്രിതം ഫ്രിഡ്ജില് സൂക്ഷിക്കുകയാണെങ്കില് ഏകദേശം ഒരു വര്‍ഷത്തോളം ഗുണത്തില് വ്യത്യാസം വരാതെ കേടു കൂടാതെ ഉപയോഗിക്കാവുന്നതാണ്.\nവെളുത്തുള്ളിയുടെ അതിശയിപ്പിക്കുന്ന രോഗ പ്രതിരോധ ശേഷിയെ കുറിച്ച് വായിച്ചല്ലോ, വെളുത്തുള്ളി വെറും ഒരു കറി കൂട്ട് മാത്രമല്ല, നിത്യേന നമുക്ക് തല വേദന ഉണ്ടാക്കുന്ന പല ആരോഗ്യ പ്രശ്‌നങ്ങള്‍ക്കും ഒരു ഒറ്റ മൂലി കൂടിയാണ് വെളുത്തുള്ളിയെന്ന് മനസ്സിലായില്ലേ?.


നിയമസഭാ തെരഞ്ഞെടുപ്പിൽ വെൽഫയർ പാർട്ടിയുമായി സഖ്യം വേണ്ടന്ന് യൂത്ത് ലീഗ് - IBC Live\nഇഎംസിസി: മേഴ്സിക്കുട്ടിയമ്മ ഫയലുകൾ രണ്ടുതവണ കണ്ടെന്ന് രമേശ് ചെന്നിത്തല 13 hours ago\nനാളെ നടക്കാനിരുന്ന പരീക്ഷകൾ മാറ്റിവെച്ചു 17 hours ago\nസ്വർണക്കടത്ത് കേസ്; കേന്ദ്ര ഏജൻസികളുടെ അന്വേഷണം നിലച്ചിട്ടില്ലെന്ന് വി മുരളീധരൻ 19 hours ago\nനിയമസഭാ തെരഞ്ഞെടുപ്പിൽ വെൽഫയർ പാർട്ടിയുമായി സഖ്യം വേണ്ടന്ന് യൂത്ത് ലീഗ്\nPosted By: Editoron: January 09, 2021 In: KERALA, LATEST, NEWS, TOP NEWS\nകോഴിക്കോട്: നിയമസഭാ തെരഞ്ഞെടുപ്പിൽ വെൽഫയർ പാർട്ടിയുമായി സഖ്യം വേണ്ടന്നാണ് യൂത്ത് ലീഗ് നിലപാടെന്ന് സംസ്ഥാന ജനറൽ സെക്രട്ടറി പി കെ ഫിറോസ്. സഖ്യത്തിന് പുറത്തു നിന്നുള്ള കക്ഷികളുമായി ബന്ധം ഉണ്ടാക്കാൻ പാടില്ല എന്നാണ് യുഡിഎഫ് എടുത്ത നിലപാട് എന്നും അദ്ദേഹം പറഞ്ഞു. കോഴിക്കോട്ട് മാധ്യമങ്ങളോട് സംസാരിക്കുകയായിരുന്നു ഫിറോസ്.\nഎസ്ഡിപിഐ-വെൽഫയർ പാർട്ടി സമീകരണം പാടില്ല. എസ്ഡിപിഐയെ കൂട്ടുപിടിച്ചുള്ള അപകടകരമായ രാഷ്ട്രീയമാണ് സിപിഎം പയറ്റുന്നത്. സിപിഎം വർഗീയ ധ്രുവീകരണം ഉണ്ടാക്കുകയാണ്. ഒരേപോലെ ന്യൂനപക്ഷ-ഭൂരിപക്ഷ വർഗീയതയെ കൂട്ടുപിടിക്കുകയാണ് അവർ. എസ്ഡിപിഐയുമായുള്ള അവിശുദ്ധ ബന്ധം മറച്ചുപിടിക്കാനാണ് സിപിഎം വെൽഫയർ ബന്ധം ചർച്ചയാക്കിയത്- ഫിറോസ് പറഞ്ഞു.\nജനുവരി 31നകം യൂത്ത് ലീഗ് പുതിയ ജില്ലാ കമ്മറ്റികൾ നിലവിൽ വരുമെന്ന് അദ്ദേഹം കൂട്ടിച്ചേർത്തു. ഫെബ്രുവരി 25, 26, 27, 28 തീയതികളിൽ ഇടതു സർക്കാരിനെതിരെ മുഴുവൻ നിയമസഭ മണ്ഡലങ്ങളിലും പദയാത്ര നടത്തുമെന്നും അദ്ദേഹം വ്യക്തമാക്കി.\nജോസ് കെ മാണി എം പി സ്ഥാനം രാജിവെച്ചു\nനിയമസഭ തെരഞ്ഞെടുപ്പിൽ ജോസ് കെ മാണി പാലായിൽ ?


തന്നെ വായിൽ തുണിതിരുകി കസേരയിൽ കെട്ടിയിട്ടു; മൂന്നംഗ സംഘം കത്തി കാട്ടി ഒന്നരലക്ഷം രൂപ കവർന്നതായി പരാതി; പോലീസിന്റെ ചോദ്യം ചെയ്യലിനൊടുവിൽ വാദി പ്രതിയായി; കവർച്ചക്ക് കൂട്ട് നിന്നത് ഭാര്യ – Media Mangalam\nചെന്നൈ: റെയിൽവേ സ്റ്റേഷനിലെ കൗണ്ടറിൽ നിന്നും ഒന്നരലക്ഷം രൂപ അടിച്ചു മാറ്റിയ സംഭവത്തിൽ വലിയ ട്വിസ്റ്റ്. പരാതിക്കാരൻ തന്നെ പ്രതിയെന്ന് പോലീസ്. കള്ളി വെളിച്ചത്തായതോടെ റെയിൽവേ സ്റ്റേഷനിലെ കൗണ്ടർ ജീവനക്കാരനെയും ഭാര്യയേയും പോലീസ് അറസ്റ്റ് ചെയ്തു. രാജസ്ഥാൻ സ്വദേശി ടിക്കാറാം(28), ഭാര്യ സരസ്വതി(27) എന്നിവരാണ് റെയിൽവേ പോലീസിന്റെ പിടിയിലായത്.\nഎന്തിനാണ് ഈ കളവ് നടത്തിയതെന്ന് ചോദ്യത്തിന് ഇയാൾ പറഞ്ഞ ഉത്തരം ഓൺലൈൻ ഗെയിം കളിച്ച് വമ്പൻ കട ബാധ്യതയുണ്ടായിരുന്നു അത് വീട്ടാൻ വേണ്ടിയാണെന്നാണ്. കഴിഞ്ഞ ദിവസം രാവിലെ ടിക്കറ്റെടുക്കാൻ എത്തിയ യാത്രക്കാർ കൗണ്ടറിൽ ആരെയും കണ്ടില്ല. സംശയം തോന്നിയ യാത്രക്കാർ കൗണ്ടറിന്റെ വാതിൽ തുറന്ന് അകത്ത് കയറിയപ്പോൾ, വായിൽ തുണിതിരുകി കസേരയിൽ കെട്ടിയിട്ട നിലയിൽ ടിക്കാറാമിനെ കണ്ടെത്തുകയായിരുന്നു. ഉടൻ തന്നെ റെയിൽവേ പോലീസിൽ വിവരമറിയിച്ചു. മൂന്നംഗ സംഘം കത്തി കാട്ടി ഭീഷണിപ്പെടുത്തി തന്നെ കെട്ടിയിടുകയായിരുന്നുവെന്നും അക്രമിസംഘം പണമെല്ലാം കവർന്നുവെന്നുമായിരുന്നു ഇയാൾ പോലീസിൽ മൊഴി നൽകിയത്. ഏകദേശം 1.30 ലക്ഷം രൂപ കവർന്നതായാണ് കണക്ക് സൂചിപ്പിക്കുന്നത്.\nകൗണ്ടറിന് സമീപത്ത് സിസിടിവി ഇല്ലാത്തതിനാൽ ആദ്യഘട്ടത്തിൽ പ്രതിയെ പിടികൂടാൻ പൊലീസിന് കഴിയാതെ വന്നു. എന്നാൽ സ്റ്റേഷൻ പരിസരത്ത് നടത്തടിയ പരിശോധനയിൽ റെയിൽവേ സ്റ്റേഷന്റെ പുറത്ത് ഒരു സിസിടിയുണ്ടെന്ന് വ്യക്തമായി. ഇതിലെ ദൃശ്യങ്ങളിൽ ബാഗുമായി പോകുന്ന ഒരു യുവതിയുടെ ചിത്രമുണ്ടായിരുന്നു. ഇവർ സമീപത്ത് സഞ്ചരിച്ച ഓട്ടോറിക്ഷയെക്കുറിച്ചുള്ള വിവരവും പൊലീസ് കണ്ടെത്തി. ഓട്ടോ ഡ്രൈവർ യുവതിയെ ഇറക്കിവിട്ട പ്രദേശത്തെക്കുറിച്ചുള്ള വിവരം പൊലീസിന് കൈമാറുകയും ചെയ്തു. ടിക്കാറാം താമസിച്ചിരുന്ന പ്രദേശത്തിന് തൊട്ടടുത്താണ് യുവതിയും ഇറങ്ങിയതെന്ന് മനസിലായതോടെ ഇയാളുടെ ഭാര്യയെ പൊലീസ് ചോദ്യം ചെയ്തു. പിന്നീട് ഇരുവരും കുറ്റസമ്മതം നടത്തി. കവർച്ച ചെയ്ത് പണം ഇവരുടെ വിട്ടീലെ കിണറ്റിൽ ആയിരുന്നു ഒളിപ്പിച്ച് വെച്ചിരുന്നത്.\nallegedly stabbed mouth piece Plaintiff police interrogation ഒന്നരലക്ഷം രൂപ കത്തി കെട്ടിയിട്ടു വായിൽ തുണിതിരുകി\nആരോഗ്യമുള്ള കുഞ്ഞുങ്ങൾക്കായി പേർഷ്യൻ പൂച്ചകൾക്ക് 'വളകാപ്പ് ചടങ്ങ്'; ചിത്രങ്ങൾ വൈറൽ ആകുന്നു\nമോഫിയ നേരിട്ടത് ക്രൂര പീഡനം; സുഹൈലിന്റെ ജാമ്യ ഹർജി നിഷേധിച്ച് കോടതി; മാതാപിതാക്കൾക്ക് കർശന ഉപാധികളോടെ ജാമ്യം


ചെറുകിട സംരംഭങ്ങള്‍ക്ക്3ലക്ഷം കോടിയുടെ ഈടില്ലാ വായ്പകള്… – Media Ink Online\nചെറുകിട, ഇടത്തരം സംരംഭങ്ങള്‍ക്ക് മൂന്ന് ലക്ഷം കോടി രൂപയുടെ ഈടില്ലാ വായ്പകള് ലഭിക്കും. നാല് മാസ\nപ്രധാനമന്ത്രി നരേന്ദ്ര മോദി പ്രഖ്യാപിച്ച സാമ്പത്തിക പാക്കേജിന്റെ കൂടുതല് വിശദാംശങ്ങള് വ്യക്തമാക്കി ധനമന്ത്രി നിര്‍മല സീതാരാമന്. സൂക്ഷ്മ, ചെറുകിട, ഇടത്തരം സംരംഭങ്ങള്‍ക്ക് സര്‍ക്കാര് പിന്തുണ നല്‍കും.\nരാജ്യത്തെ ദശലക്ഷക്കണക്കിന് വരുന്ന ചെറുകിട ബിസിനസുകള്‍ക്ക് പണ ലഭ്യത ഉറപ്പുവരുത്തുന്നതാണ് കേന്ദ്ര സര്‍ക്കാര് നടപടി. ഇതില് ഏറ്റവും ശ്രദ്ധേയമായത്3ലക്ഷം കോടി രൂപയുടെ ഈടില്ലാത്ത വായ്പയാണ്. നാല് മാസത്തെ മൊറട്ടോറിയവും ലഭിക്കും.\n100 കോടി രൂപ വരെ വിറ്റുവരവുള്ള സംരംഭങ്ങള്‍ക്ക് ഇത് ലഭ്യമാകുമെന്നാണ് വിവരം. നാല് വര്‍ഷത്തെ കാലയളവുള്ളതാകും വായ്പ. നാല് മാസത്തേക്കാണ് മൊറട്ടോറിയം. 100 ശതമാനം ക്രെഡിറ്റ് ഗാരന്റി പരിരക്ഷയുണ്ടാകും. 2020 ഒക്‌റ്റോബര് 31 വരെ ഈ സ്‌കീം ബാധകമായിരിക്കും.\nഇന്ത്യയിലെ 45 ലക്ഷം വ്യാപാരികള്‍ക്ക് പദ്ധതി ഗുണകരമാകുമെന്നാണ് സര്ക്കാര് പ്രതീക്ഷിക്കുന്നത്. ഒരു കോടി രൂപ വരെ നിക്ഷേപവും അഞ്ച് കോടി രൂപ വിറ്റുവരവുമുള്ള സ്ഥാപനങ്ങളാണ് സൂക്ഷമ വ്യവസായവിഭാഗത്തില് വരുന്നത്. 10 കോടി രൂപയുടെ നിക്ഷേപവും 50 കോടി രൂപ വിറ്റുവരവുമുള്ള സംരംഭങ്ങളാണ് ചെറുകിട വിഭാഗത്തില് വരിക.\n20 കോടി രൂപയുടെ നിക്ഷേപവും 100 കോടി രൂപ വരെ വിറ്റുവരവുമുള്ള സ്ഥാപനങ്ങള് ഇടത്തരം വ്യവസായ വിഭാഗത്തില് പെടും.\nRelated Topics:corona packageleadmsme


യാമി ഗൗതമിന് എന്‍ഫോഴ്സ്മെന്‍റ് നോട്ടീസ് – Veekshanam\nമുംബൈഃ നടിയും മോഡലുമായ യാമി ഗൗതമിന് എന്‍ഫോഴ്‌സ്മെന്‍റ് അധികൃതരുടെ നോട്ടീസ്. സാമ്പത്തിക കുറ്റകൃത്യങ്ങളുടെ പേരിലാണ് നോട്ടീസ്. അടുത്ത ആഴ്ച ഈഡിക്കു മുന്നില് ഹാജരാകണമെന്നാണ് നോട്ടീസില് പറയുന്നത്. വിദേശ നാണയ നിയന്ത്രണ ചട്ടപ്രകാരം നടപടി നേരിട്ടു വരികയാണ് യാമി.\nകോവിഡ് കാലത്തു മുടങ്ങിപ്പോയ ബോളിവുഡ് പതുക്കെ തിരിച്ചുവരുന്നതിനിടെ, നടീനടന്മാര് കുറ്റകൃത്യങ്ങളില് കുടുങ്ങുന്നത് നിര്‍മാതാക്കളെയും സിനിമാ വ്യവസായത്തെയും ആശങ്കപ്പെടുത്തുന്നുണ്ട്. പത്തോളം ചിത്രങ്ങളില് പ്രധാന വേഷങ്ങള് ചെയ്യുന്ന യാമിയുടെ കേസ് ഇന്‍ഡസ്ട്രിയെ ബാധിക്കുമോ എന്ന ആശങ്കയിലാണ് ബോളിവുഡ്.\nCinema, Entertainment, National, News


ആവിഷ്‌കാരം തടയുന്നവര് ഇന്ത്യയെ വീണ്ടും വിഭജിക്കാന് ശ്രമിക്കുന്നവര്\nകോഴിക്കോട്: ഹൈന്ദവതയുടെ പേരില് ഇന്ത്യയെ വീണ്ടും വിഭജിക്കാന് ശ്രമിക്കുന്നവരാണ് ആവിഷ്‌കാര സ്വാതന്ത്രത്തെ എതിര്‍ക്കുന്നതെന്ന് കവി സച്ചിദാനന്ദന്....\nകോഴിക്കോട്: ഹൈന്ദവതയുടെ പേരില് ഇന്ത്യയെ വീണ്ടും വിഭജിക്കാന് ശ്രമിക്കുന്നവരാണ് ആവിഷ്‌കാര സ്വാതന്ത്രത്തെ എതിര്‍ക്കുന്നതെന്ന് കവി സച്ചിദാനന്ദന്. കോഴിക്കോട് സാംസ്‌കാരിക വേദി സംഘടിപ്പിച്ച എഴുത്തിലെ സ്ത്രീവിരുദ്ധതയും മീശയുടെ രാഷ്ട്രീയവും എന്ന സെമിനാര് ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം.\nരാജ്യത്തിന്റെ സര്‍ഗാത്മക പാരമ്പര്യത്തിന്റെ അംശത്തെ നിശ്ശബ്ദമാക്കാനും വിവേചനങ്ങളുടെ ദുഷ്പാരമ്പര്യത്തെ പോഷിപ്പിക്കാനുമാണ ഹിന്ദുവക്താക്കളെന്ന പേരില് വരുന്ന കക്ഷികള് ശ്രമിക്കുന്നത്. എഴുത്തുകാരുടെയും കലാകാരന്മാരുടെയും ആവിഷ്‌കാര സ്വാതന്ത്ര്യം സന്ധിയില്ലാത്തതാണ്. അതിനെയാണ് ഇന്ന് ചോദ്യം ചെയ്യുന്നത്. പലഘട്ടത്തിലും ആവിഷ്‌കാര സ്വാതന്ത്ര്യത്തിനെതിരെ വിമര്‍ശനങ്ങള് ഉയര്‍ന്നിട്ടുണ്ട്.\nഎന്നാല് എഴുത്തുകാരനെയും ബന്ധുക്കളെയും ഭീഷണിപ്പെടുത്തുന്നതെല്ലാം അടുത്ത കാലത്താണ് വര്‍ധിച്ചത്. കഥയെ കഥയായും നോവലിനെ നോവലായും കാണാന് കഴിയണം. അല്ലാതെ കഥാപാത്രത്തിന്റെ സംഭാഷണം അടര്‍ത്തിയെടുത്ത് എഴുതിയ ആളുടെ വായില് തിരുകുന്നത് ശരിയല്ല. ഹരീഷിനെതിരെയുണ്ടായ പ്രധാന പ്രസ്താവന യോഗക്ഷേമ സഭയില് നിന്നാണ് ഉയര്‍ന്നത്. പുരോഗമന ചിന്താഗതിക്കാരായ വി.ടി. ഭട്ടതിരിപ്പാടും ഇഎംഎസുമെല്ലാം വളര്‍ത്തിയ സംഘടനയാണിത്.\nനമ്പൂതിരിയെ മനുഷ്യനാക്കുക എന്നായിരുന്ന വി.ടി. യുടെ മുദ്രാവാക്യം. എന്നാല് അന്നാരും വി.ടിയുടെ കൈവെട്ടുമെന്നുപറഞ്ഞിട്ടില്ല. ഇന്ന് ഒരു വിഭാഗം ആളുകള് മതത്തെ അതിന്റെ ആത്മീയത ചോര്‍ത്തി വര്‍ഗീയമാക്കുകയാണ്. മതത്തെ രാഷ്ട്രീയ ഉപകരണവും അധികാര ഉപാധിയുമായി മാറ്റുന്നവരാണ് എഴുത്തുക്കാര്‍ക്കെതിരെ രംഗത്തുവരുന്നതെന്നും അദ്ദേഹം പറഞ്ഞു.\nസാഹിത്യ കൃതികളോട് സ്നേഹവും ബഹുമാനവും കാണിക്കുന്നതാണ് കേരളത്തിന്റെ പാരമ്പര്യം. മീശ എന്ന നോവലിലൂടെ ഹരീഷ് എന്ന എഴുത്തുകാരനെ ഭീഷണിപ്പെട്ടുത്തുന്നതോടെ ഈ പാരമ്പര്യമാണ് നഷ്ടപ്പെടുന്നത്. ഹരീഷിന് എഴുത്തുകാരുടെ പൂര്‍ണ്ണ പുന്തുണ നല്‍ക്കേണ്ടതുണ്ട്. അദ്ദേഹത്തെ കൊണ്ട് നോവല് വീണ്ടും പ്രസിദ്ധീകരിപ്പിക്കേണ്ടത് എഴുത്തുകാരുടെ കടമയാണെന്നും കെ.പി. രാമനുണ്ണി പറഞ്ഞു.\nഎഴുത്തുകാര് ഭീരുക്കളല്ലെന്ന് തെളിയിച്ചില്ലെങ്കില് അതിക്രമങ്ങള് നടക്കുമെന്ന് പി.കെ. പാറക്കടവ് പറഞ്ഞു. യഥാര്‍ഥ വിശ്വാസികളല്ല നോവല് വായിച്ച് പ്രശ്നമുണ്ടാക്കിയത്. ഗാന്ധി വായിച്ച ഗീതയും ഗോഡ്സെ വായിച്ച് ഗീതയും രണ്ടു തരത്തിലായിരുന്നു. ഗോഡ്സെയുടെ കണ്ണടയിലൂടെ സാഹിത്യത്തെ നോക്കികാണുന്നതാണ് പ്രശ്നങ്ങള്‍ക്ക് കാരണം. സാഹിത്യ കൃതികള് വായിക്കുന്നവര് ഹിന്ദു കണ്ണടയും മുസ്ലീം കണ്ണടയും ധരിക്കരുതെന്നും അദ്ദേഹം പറഞ്ഞു. േ


നിപ്പാ വൈറസ് ;വ്യാജപ്രചരണങ്ങള് അവസാനിപ്പിക്കണമെന്ന് കെ.കെ ശൈലജ,virus kk shylaja respondkeralaonlinenews.com | Malayalam news, kerala news, onlinenews,\nSaturday May 25th, 2019 - 1:05:pm\nനിപ്പാ വൈറസ് ;വ്യാജപ്രചരണങ്ങള് അവസാനിപ്പിക്കണമെന്ന് കെ.കെ ശൈലജ\nPublished: Monday 21 May 2018 06:44:38 PM\nതിരുവനന്തപുരം: കോഴിക്കോട് റിപ്പോര്‍ട്ട് ചെയ്തിട്ടുള്ള നിപ്പാ വൈറസ് ബാധ ഫലപ്രദമായി തടയുന്നതിനുള്ള എല്ലാ നടപടികളും സ്വീകരിച്ചിട്ടുണ്ടെന്ന് ആരോഗ്യ സാമൂഹ്യനീതി വകുപ്പ് മന്ത്രി കെ.കെ. ശൈലജ. ഇക്കാര്യത്തില് ജനങ്ങള് പരിഭ്രമിക്കേണ്ടതില്ലെന്നും മന്ത്രി പറഞ്ഞു. ഇത് സംബന്ധിച്ചുള്ള വ്യാജ പ്രചാരണങ്ങള് അവസാനിപ്പിക്കണമെന്നും മന്ത്രി വാര്‍ത്താക്കുറിപ്പിലൂടെ അറിയിച്ചു.\nപ്രതിരോധ നടപടികള് ഫലപ്രദമായി നടന്നു വരുന്നു. ജീവനക്കാരുടെ സുരക്ഷിതതത്വവും ഇതോടൊപ്പം ഉറപ്പ് വരുത്തിയിട്ടുണ്ട്. എന്.സി.ഡി.സി. ഡയറക്ടര് ഡോ. സുജിത്കുമാര് സിംഗ്, അഡീഷണല് ഡയറക്ടര് ഡോ. എസ്.കെ. ജയിന് എന്നിവരുടെ നേതൃത്വത്തിലുള്ള കേന്ദ്ര സംഘം പ്രദേശം സന്ദര്‍ശിക്കുകയും ഇവിടെ നടത്തിയ പ്രവര്‍ത്തനങ്ങള് വിലയിരുത്തുകയും ചെയ്തു.\nരോഗിയുമായി സമ്ബര്‍ക്കമുള്ളപ്പോള് മാത്രമേ ഇത് പകരുകയുള്ളൂ എന്നതിനാല് ഇപ്പോള് അസുഖം സ്ഥിരീകരിച്ചവരുമായി ഇടപഴകിയിരുന്ന എല്ലാവരേയും സ്‌ക്രീനിംഗിന് വിധേയമാക്കിയിട്ടുണ്ട്. അവരുടെ രക്ത സാമ്ബിളുകളും മറ്റും മണിപ്പാല് ലാബിലേക്ക് പരിശോധനയ്ക്കായി അയച്ചിട്ടുണ്ട്.\nസാധാരണയായി പ്രത്യേക വിഭാഗങ്ങളില്‍പ്പെട്ട വാവ്വാലുകളാണ് ഈ വൈറസ് പരത്തുന്നത്. വവ്വാലുകളില് നിന്ന് ചിലപ്പോള് പന്നികള്, മുയലുകള് തുടങ്ങിയ വളര്‍ത്തുമൃഗങ്ങളിലേക്ക് വൈറസ് കടന്നു ചെല്ലുന്നു. ഇത്തരം ജിവികളുമായി നേരിട്ട് സമ്ബര്‍ക്കമുണ്ടാകുമ്‌ബോഴും ഇവ ഭക്ഷിച്ച് അവശേഷിച്ച ഫലങ്ങളും മറ്റും ഭക്ഷിക്കുന്ന മനുഷ്യരിലേക്കും നിപ്പ വൈറസ് പകരുന്നു എന്നാണ് വിദഗ്ധരുടെ കണ്ടെത്തല്.\nഇതിന്റെ ലക്ഷണങ്ങള് നോക്കിയാണ് നിപ്പയാണെന്ന് സംശയിക്കുന്നത്. ബലക്ഷയം, ബോധക്ഷയം, പരസ്പര ബന്ധമില്ലാതെ സംസാരിക്കല്, അപസ്മാര ലക്ഷണങ്ങള്, ഛര്‍ദി തുടങ്ങിയ ലക്ഷണമാണ് കാണുന്നത്.\nഎന്നാല് ഇതേ രോഗ ലക്ഷണങ്ങള് മറ്റ് പല രോഗങ്ങളിലും കാണാറുണ്ട്. അതിനാല് മേല്‍പ്പറഞ്ഞ രോഗ ലക്ഷണങ്ങളുള്ള രോഗികളില് നിന്നുള്ള സാമ്ബിളുകള് വൈറോളജി ലാബില് പ്രത്യേക പരിശോധനയ്ക്ക് വിധേയമാക്കി മാത്രമേ രോഗം സ്ഥിരീകരിക്കാന് കഴിയുകയുള്ളൂ.\nRead more topics: virus, kk shylaja, respond\nvirus kk shylaja respond\nസിസ്റ്റര് ലിനിയായി റിമ ; വൈറസിന്റെ ക്യാരക്ടര് പോസ്റ്റര്\nരേവതിയെയും തന്നെയും കാണുമ്പോള് ഒരുപോലെയുണ്ടെന്ന് പലരും പറഞ്ഞുവെന്ന് കെ കെ ശൈലജ\nപ്രതിഭയ്‌ക്കെതിരെ കെ കെ ശൈലജ; കാര്യങ്ങള് പറയാന് വ്യവസ്ഥാപിതമായ രീതികളുണ്ട്


മുംബൈയിൽ അനധികൃത കുടിയേറ്റക്കാർക്ക് തടങ്കൽ കേന്ദ്രം നിർമിക്കാൻ പദ്ധതിയെന്ന് റിപ്പോർട്ട് | Report says After Assam Citizens List, Plans Of DeReport says After Assam Citizens List, Plans Of Detention Centre Near Mumbaitention Centre Near Mumbai - Malayalam Oneindia\nUpdated: Mon, Sep 9, 2019, 1:17 [IST]\nമുംബൈ: അസം പൌരത്വ രജിസ്റ്ററിന് പിന്നാലെ അനധികൃത കുടിയേറ്റക്കാരെ പാർപ്പിക്കാൻ തടങ്കൽ കേന്ദ്രം നിർമിക്കാൻ നീക്കമെന്ന് റിപ്പോർട്ട്. തടങ്കൽ കേന്ദ്രത്തിനായി ഭൂമി ആവശ്യപ്പെട്ട് മഹാരാഷ്ട്ര ആഭ്യന്തര വകുപ്പ് നവി മുംബൈ ആസൂത്രണ കമ്മറ്റിക്ക് കത്തയച്ചെന്നാണ് ചില വൃത്തങ്ങളെ ഉദ്ധരിച്ച് എൻഡിടിവി റിപ്പോർട്ട് ചെയ്യുന്നത്. ദേശീയ പൌരത്വ രജിസ്റ്ററിൽ നിന്ന് അസമിലെ 19 ലക്ഷം ആളുകൾ പുറത്തായത് ചർച്ചയായതിന് പിന്നാലെയാണ് പുതിയ സംഭവങ്ങൾ. സർക്കാർ നീക്കം സംബന്ധിച്ച് കത്ത് ലഭിച്ചതായി ആസൂത്രണ കമ്മറ്റി അധികൃതർ സമ്മതിച്ചെന്നും എൻഡിടിവി റിപ്പോർട്ട് ചെയ്യുന്നു.\nതടങ്കൽ കേന്ദ്രം നിർമിക്കുന്നതിനായി കത്തയച്ചെന്ന റിപ്പോർട്ട് ആഭ്യന്തര വകുപ്പ് തള്ളിക്കളഞ്ഞിട്ടുണ്ട്. രാജ്യത്തെ പ്രധാന കുടിയേറ്റ മേഖലകളിൽ തടങ്കൽ കേന്ദ്രങ്ങൾ നിർമിക്കണമെന്ന് കേന്ദ്രസർക്കാർ നേരത്തെ സംസ്ഥാനങ്ങളോട് നിർദേശിച്ചിരുന്നു. കേന്ദ്രത്തിന്റെ നിർദേശം പാലിക്കുക മാത്രമാണ് ചെയ്തിട്ടുള്ളതെന്നാണ് ആഭ്യന്തര വകുപ്പിന്റെ വാദം. മുംബൈയിലെ നെരുളിൽ തടങ്കൽ കേന്ദ്രത്തിന് സ്ഥലം ആവശ്യപ്പെട്ടുകൊണ്ടുള്ള കത്താണ് സമർപ്പിച്ചിട്ടുള്ളതെന്നാണ് മഹാരാഷ്ട്ര സിഡ്കോ വൃത്തങ്ങൾ നൽകുന്ന വിവരം. മുംബൈ നഗരത്തിൽ നിന്ന് 20 കിലോമീറ്റർ അകലെയാണ് പ്രസ്തുുത സ്ഥലം സ്ഥിതി ചെയ്യുന്നത്.\nഅടുത്ത കുറച്ച് മാസങ്ങൾക്കിടെ മഹാരാഷ്ട്ര നിയമസഭാ തിരഞ്ഞെടുപ്പിലേക്ക് നീങ്ങാനിരിക്കെയാണ് മഹാരാഷ്ട്രയിൽ തടങ്കൽ കേന്ദ്രം നിർമിക്കാനുള്ള നീക്കങ്ങൾ. മുംബൈയിൽ നിരവധി ബംഗ്ലാദേശി കുടിയേറ്റക്കാർ ജീവിക്കുകയും തൊഴിലെടുക്കുകയും ചെയ്യുന്നുവെന്ന് ശിവസേനയും നേരത്തെ അവകാശപ്പെട്ടിരുന്നു.\nഅസമിലെ സ്ഥിരതാമസക്കാരുടെ പ്രശ്നങ്ങൾ പരിഹരിക്കുകയാണ് ദേശീയ പൌരത്വ രജിസ്റ്ററിന് വേണ്ടിയിരുന്നത്. അതുകൊണ്ടാണ് അസം പൌരത്വ രജിസ്റ്ററിനെ പിന്തുണച്ചതെന്നാണ് ശിവസേന നേതാന് അരവിന്ദ് സാവന്ത് കഴിഞ്ഞ ആഴ്ച വാർത്താ ഏജൻസി എഎൻഐയോട് പ്രതികരിച്ചത്. മുംബൈയിലെ താമസിക്കുന്ന ബംഗ്ലാദേശികളെ തുരത്തുന്നതിനും സമാന നീക്കം വേണമെന്നും അദ്ദേഹം ചൂണ്ടിക്കാണിച്ചിരുന്നു.\nകുടിയേറ്റക്കാരെ തുടച്ചു നീക്കും\nബംഗ്ലാദേശ് കുടിയേറ്റക്കാരെ ചിതലുകളെന്ന് വിശേഷിപ്പിച്ച ബിജെപി ദേശീയ അധ്യക്ഷനും കേന്ദ്രമന്ത്രിയുമായ അമിത് ഷാ ഇവരെ തുടച്ചു നീക്കേണ്ടതുണ്ടെന്ന് ചൂണ്ടിക്കാണിച്ചിരുന്നു. ലോക്സഭാ തിരഞ്ഞെടുപ്പിന്റെ ഭാഗമായി രാജസ്ഥാനിൽ നടന്ന തിരഞ്ഞെടുപ്പ് പ്രചാരണത്തിനിടെയായിരുന്നു ഷായുടെ പ്രതികരണം. ബംഗ്ലാദേശ് കുടിയേറ്റക്കാർ ചിതലുകളാണെന്നും അവരെ വോട്ടർപ്പട്ടികയിൽ നിന്ന് പുറത്താക്കുമെന്നുമാണ് അമിത് ഷാ പ്രഖ്യാപിച്ചത്. അസമിലെ നീക്കത്തിന് പിന്നാനെ അനധികൃത കുടിയേറ്റക്കാരെ രാജ്യത്ത് കഴിയാൻ അനുവദിക്കില്ലെന്ന് അമിത്ഷാ വ്യക്തമാക്കിയിരുന്നു. ഞായറാഴ്ച നോർത്ത് ഈസ്റ്റേൺ കൌൺസിലിന്റെ പ്ലീനറി സമ്മേളനത്തോട് അനുബന്ധിച്ച് നടന്ന യോഗത്തിലാണ് ഇക്കാര്യങ്ങൾ വ്യക്തമാക്കിയത്.\nഅസമിൽ നടപ്പിലാക്കിയ ദേശീയ പൌരത്വ രജിസ്റ്ററിനോട് സമാനമായ നീക്കങ്ങൾ ബീഹാറിൽ നടത്തണമെന്ന് ബിജെപി മന്ത്രിമാർ ആവശ്യപ്പെട്ടിരുന്നു. ഗോവയിൽ 50 ലക്ഷം രൂപ മുതൽമുടക്കിൽ നിർമിച്ച തടങ്കൽ കേന്ദ്രം ഉദ്ഘാടനം ചെയ്തിരുന്നു. അസമിലെ ജയിലുകൾക്കുള്ളിലും നിലവിൽ തടങ്കൽ കേന്ദ്രങ്ങളുണ്ട്. ഗോപാൽപാറ ജില്ലയിൽ 46 ലക്ഷം രൂപ മുടക്കിയാണ് തടങ്കൽ കേന്ദ്രം ഒരുങ്ങുന്നത്. 3000 പേരെ പാർപ്പിക്കാൻ ശേഷിയുള്ളതാണിത്.\nmumbai maharashtra assam amit shah bjp shiv sena മുംബൈ മഹാരാഷ്ട്ര അസം അമിത് ഷാ ബിജെപി ശിവസേന\nReport says After Assam Citizens List, Plans Of Detention Centre Near Mumbai


ചാംപ്യൻസ് ലീഗ് മൽസരത്തിനിടെ ഗ്രൗണ്ടിൽ അർദ്ധ നഗ്നയായി യുവതി; കിന്‍സി വൊളന്‍സ്‌കി പിന്തുടർന്നത് കാമുകന്റെ പാത/ വീഡിയോ\n2 Jun 2019 5:27 AM GMT\nചാംപ്യൻസ് ലീഗ് ഫൈനൽ മൽസരത്തിൽ ടോട്ടനത്തെ തോൽപ്പിച്ച് മികച്ച വിജയം നേടി ലിവര്‍പൂള് കിരീടം നേടി. എന്നാൽ കളിക്കെടെ ലോകത്തിന്റെ ശ്രദ്ധ പിടിച്ച് പറ്റയത് മറ്റൊരു സംഭവം ആയിരുന്നു. മത്സരത്തിന്റെ 17-ാം മിനിറ്റില് അര്‍ദ്ധ നഗ്നയായ സ്ത്രീ കളത്തിലേക്ക് ഇറങ്ങിയതായിരുന്നു ഇത്. ഗ്രൗണ്ടിലൂടെ ഒരു സ്ത്രീ ഓടുന്നത് കണ്ട് കാണികളും കളിക്കാരും അന്തംവിട്ടു.\nസ്ത്രീക്ക് പിന്നാലെ സുരക്ഷാ ജീവനക്കാരും വച്ചു പിടിച്ചു. ഇവരെ കീഴടക്കിയ സുരക്ഷാ ജീവനക്കാര് ഗ്രൗണ്ടിന് പുറത്തേക്ക് കൊണ്ടുപോയി. ഇതോടെ മത്സരം കുറച്ചു സമയം തടസ്സപ്പെടുകയും ചെയ്തു. തീർത്തും അൽപവസ്ത്ര ധാരിയായിരുന്നു യുവതി. ആ വസ്ത്രത്തില് vitaly uncensored എന്ന് എഴുതിയിട്ടുണ്ടായിരുന്നു.\nഅതേസമയം, കിന്‍സി വൊളന്‍സ്‌കി എന്ന റഷ്യന് മോഡലാണ് കളിക്കളത്തിലേക്ക് ഇറങ്ങിയ സ്ത്രീയെന്നാണ് റിപ്പോര്‍ട്ടുകള്. മൂന്ന് ലക്ഷത്തോളം ഫോളേവ്‌ഴ്‌സുള്ള ഇന്‍സ്റ്റഗ്രാം സെലിബ്രിറ്റി കൂടിയാണ് കിന്‍സി. എന്നാൽ ഇന്നലെത്തെ ഓട്ടത്തോടെ ഫോളോവേഴ്‌സിന്റെ എണ്ണം അഞ്ച് ലക്ഷം കവിഞ്ഞെന്നാണ് റിപ്പോർട്ടുകൾ. യുട്യൂബ് പ്രാങ്ക്‌സ്റ്റെര് ആയ വിറ്റലി സൊറൊവെറ്റ്‌സ്‌കിയുടെ കാമുകിയാണ് ഇവര്. കാമുകന്റെ വെബ് സൈറ്റിന്റെ പ്രചാരണത്തിനായാണ് യുവതി ചാംപ്യൻസ് ലീഗ് കളത്തിലേക്ക് അർദ്ധ നഗ്നയായി ഓടിയിറങ്ങിയതെന്നാണ് ഇപ്പോൾ പുറത്ത് വരുന്ന റിപ്പോർട്ടുകൾ.\nഎന്നാൽ, കാമുകന്റെ പാത പിന്തുടർന്നാണ് കിന്‍സിയുടെ നടപടിയെന്നും അന്താരാഷ്ട്രമാധ്യമങ്ങള് പറയുന്നു. 2014-ലെ ലോകകപ്പ് ഫൈനലിനിടെ ഗ്രൗണ്ടില് അതിക്രമിച്ചു കയറി വിവാദം സൃഷ്ടിച്ച വ്യക്തിയായിരുന്നു അദ്ദേഹം. തുടര്‍ന്ന് പ്രധാനപ്പെട്ട കായിക മത്സരങ്ങള് കാണുന്നതില് നിന്നെല്ലാം സൊറൊവെറ്റ്‌സ്‌കിക്ക് വിലക്ക് ലഭിച്ചിരുന്നു.\nChampions League Kinsey Wolanski streaker


ബുദ്ധ് സര്‍ക്യൂട്ടില് പുതുചരിത്രം കുറിച്ച് പോര്‍ഷ 911 GT2 RS - Malayalam DriveSpark\n14 min ago ഒരുങ്ങുന്നത് പുതിയ ലൈറ്റിംഗ് ഡിസൈൻ; ID.4 ഇലക്ട്രിക് എസ്‌യുവി വിപണിയിലേക്ക്\n21 min ago ബെംഗളൂരുവിൽ റിസർച്ച് സെന്റർ ആരംഭിക്കാനൊരുങ്ങി ടെസ്‌ല\nPublished: Thursday, March 21, 2019, 18:13 [IST]\nബുദ്ധ് ഇന്റര്‍നാഷണല് സര്‍ക്യൂട്ടില് പുതിയ വേഗ റെക്കോര്‍ഡ് കുറിച്ച് പോര്‍ഷ 911 GT2 RS. കഴിഞ്ഞവര്‍ഷം നവംബറില് ഇതേ ട്രാക്കില് 911 GT3 കുറിച്ച ലാപ്പ് റെക്കോര്‍ഡ് സമയം ഏഴര സെക്കന്‍ഡ് മുന്നേ മറികടന്നാണ് GT2 RS -ന്റെ അവിസ്മരണീയ നേട്ടം. ആദ്യ ഇന്ത്യന് ഫോര്‍മുല വണ് ഡ്രൈവര് നരേന് കാര്‍ത്തികേയന് പോര്‍ഷ GT2 RS -ന്റെ വിജയക്കുതിപ്പില് വളയം പിടിച്ചു.\nരണ്ടു മിനിറ്റും 0.26 സെക്കന്‍ഡും കൊണ്ട് 5.14 കിലോമീറ്റര് പൂര്‍ത്തിയാക്കിയ പോര്‍ഷ GT2 RS, ബുദ്ധ് ഇന്റര്‍നാഷണല് സര്‍ക്യൂട്ടില് ഏറ്റവും വേഗമുള്ള പ്രൊഡക്ഷന് കാറായി ഇനി അറിയപ്പെടും. 911 GT3 മോഡലില് താന് കുറിച്ച രണ്ടു മിനിറ്റ് 0.76 സെക്കന്‍ഡ് ലാപ്പ് റെക്കോര്‍ഡ് സമയമാണ് GT2 RS -ല് നരേന് കാര്‍ത്തികേയന് ഇപ്പോള് തിരുത്തിയിരിക്കുന്നത്.\nറെക്കോര്‍ഡ് നേട്ടത്തിന് ഫെഡറേഷന് ഓഫ് മോട്ടോര് സ്‌പോര്‍ട്‌സ് ക്ലബ്‌സ് ഓഫ് ഇന്ത്യയുടെ അംഗീകാരമുണ്ട്. കഴിഞ്ഞവര്‍ഷമാണ് പോര്‍ഷ 3.88 കോടി രൂപ വിലയില് പോര്‍ഷ GT2 RS ഇന്ത്യയില് വില്‍പ്പനയ്ക്ക് വന്നത്. പോര്‍ഷ ഇതുവരെ നിര്‍മ്മിച്ചിട്ടുള്ളതില്‍വെച്ച് ഏറ്റവും കരുത്തുറ്റ റോഡ് ലീഗല് കാര്. മോഡലില് തുടിക്കുന്ന 3.8 ലിറ്റര് ഇരട്ട ടര്‍ബ്ബോ ഫ്‌ളാറ്റ് സിക്‌സ് എഞ്ചിനില് 700 bhp കരുത്തും 750 Nm torque ഉം സമന്വയിക്കും.\nഏഴു സ്പീഡാണ് കാറിലെ PDK ഗിയര്‍ബോക്‌സ്. എഞ്ചിന് കരുത്ത് പിന് ചക്രങ്ങളിലേക്ക് എത്തും. പൂജ്യത്തില് നിന്നും നൂറു കിലോമീറ്റര് വേഗം തൊടാന് GT2 RS -ന് 2.8 സെക്കന്‍ഡുകള് മതി. മണിക്കൂറില് 340 കിലോമീറ്ററാണ് മോഡലിന്റെ പരമാവധി വേഗം. ആക്ടിവ് സസ്പെന്‍ഷന് മാനേജ്മെന്റ് സംവിധാനം പോര്‍ഷ 911 GT2 RS -ന്റെ മുഖ്യവിശേഷമാവുന്നു.\nറോഡ് സാഹചര്യങ്ങള് അനുസരിച്ച് ഓരോ ചക്രത്തിലുമുള്ള ഡാംപിങ് ഈ സംവിധാനം ക്രമീകരിക്കും. റിയര് ആക്സില് സ്റ്റീയറിംഗും പോര്‍ഷയുടെ ടോര്‍ഖ് വെക്ടറിംഗ് സംവിധാനവും 911 കാറിലുണ്ട്. ഇന്നുവരുന്ന മിക്ക സൂപ്പര്‍കാറുകളിലും റിയര് ആക്സില് സ്റ്റീയറിംഗ് ഒഴിച്ചുകൂടാനാകാത്ത വിശേഷമാണ്.\nപോര്‍ഷ സ്റ്റബിലിറ്റി മാനേജ്മെന്റ് സംവിധാനവും കാര്‍ബണ് സെറാമിക് ബ്രേക്കുകളും അതിവേഗ കുതിപ്പില് കാറിന് സ്ഥിരത നല്‍കും. ഭാരം പരമാവധി വെട്ടിച്ചുരുക്കിയാണ് മോഡല് ഒരുങ്ങുന്നത്. മഗ്‌നീഷ്യം നിര്‍മ്മിത മേല്‍ക്കൂര GT2 RS -ന്റെ ഭാരം കുറയ്ക്കുന്നതില് നിര്‍ണായക പങ്കുവഹിക്കുന്നുണ്ട്.\nബോഡി ഘടനകള് കാര്‍ബണ് ഫൈബര് നിര്‍മ്മിതമാണ്. ബോണറ്റും മുന് സ്പ്ലിറ്ററും പിറകിലെ വിങ്ങും ബൂട്ട് ലിഡും ഇതില്‍പ്പെടും. അതേസമയം ഓപ്ഷനല് വെയ്‌സാക്ക് പാക്കേജുള്ള GT2 RS പതിപ്പുമായാണ് നരേന് കാര്‍ത്തികേയന് ബുദ്ധ് ഇന്റര്‍നാഷണല് സര്‍ക്യൂട്ടിലിറങ്ങിയത്. കാര്‍ബണ് ഫൈബര് നിര്‍മ്മിത മേല്‍ക്കൂരയും ബോണറ്റും വെയ്‌സാക്ക് പാക്കേജിന്റെ സവിശേഷതയാണ്; ഒപ്പം മഗ്നീഷ്യം വീലുകളും.\nകാറിന്റെ ഭാരം കൂടുതല് കുറയ്ക്കാന് വെയ്‌സാക്ക് പാക്കേജിന് കഴിയും. 2017 ഗുഡ്വുഡ് ഫെസ്റ്റിവല് ഓഫ് സ്പീഡില് വെച്ചാണ് രണ്ടാം തലമുറ 911 GT2 RS -നെ ആരാധകര്‍ക്ക് മുന്നില് പോര്‍ഷ ആദ്യമായി കാഴ്ചവെച്ചത്. ലോകപ്രശസ്ത നേബഗ്രിങ് ട്രാക്കില് ഏറ്റവും വേഗമുള്ള റോഡ് ലീഗല് പ്രൊഡക്ഷന് കാറെന്ന തിലകക്കുറിയും പോര്‍ഷ GT2 RS -ല് ഭദ്രമാണ്.\nകൂടുതല്... #പോർഷ #porsche #motorsports\nPorsche 911 GT2 RS Becomes Fastest Street-Legal Car At Buddh International Circuit. Read in Malayalam.\nStory first published: Thursday, March 21, 2019, 18:13 [IST]


കൊവിഡ് 19: കോഴിക്കോട് ജില്ലയില് 14670 ആളുകള് നിരീക്ഷണത്തില്; 6400 പേര് പ്രവാസികള് | Covid 14670 under observation in Kozhikode District\nകൊവിഡ് 19: കോഴിക്കോട് ജില്ലയില് 14670 ആളുകള് നിരീക്ഷണത്തില്; 6400 പേര് പ്രവാസികള്\nKozhikode, First Published 21, Jun 2020, 8:56 PM\nഇന്ന് പുതുതായി 17 പേര് മെഡിക്കല് കോളേജ് ആശുപത്രിയിലും 14 പേര് ഫസ്റ്റ് ലൈന് ട്രീറ്റ്‌മെന്റ് സെന്ററായ ലക്ഷദ്വീപ് ഗസ്റ്റ് ഹൗസിലും നിരീക്ഷണത്തില് വന്നു\nകോഴിക്കോട്: ജില്ലയില് ഇന്ന് പുതുതായി 1314 പേര് കൂടി കൊവിഡ് നിരീക്ഷണത്തില് വന്നതായി ജില്ലാ മെഡിക്കല് ഓഫീസര് ഡോ. ജയശ്രീ വി. ഇപ്പോള് ആകെ 14670 പേര് നിരീക്ഷണത്തിലുണ്ട്. ഇതുവരെ 41626 പേര് നിരീക്ഷണം പൂര്‍ത്തിയാക്കി. ഇന്ന് പുതുതായി 17 പേര് മെഡിക്കല് കോളേജ് ആശുപത്രിയിലും 14 പേര് ഫസ്റ്റ് ലൈന് ട്രീറ്റ്‌മെന്റ് സെന്ററായ ലക്ഷദ്വീപ് ഗസ്റ്റ് ഹൗസിലും നിരീക്ഷണത്തില് വന്നു. ഇതോടെ മെഡിക്കല് കോളേജില് 116 പേരും ലക്ഷദ്വീപ് ഗസ്റ്റ് ഹൗസില് 80 പേരും ഉള്‍പ്പെടെ 196 പേര് ആശുപത്രിയില് നീരീക്ഷണത്തിലായി. 44 പേരെ ആശുപത്രികളില് നിന്ന് ഡിസ്ചാര്‍ജ് ചെയ്തു.\nഇന്ന് വന്ന 934 പേര് ഉള്‍പ്പെടെ ആകെ 6400 പ്രവാസികളാണ് ജില്ലയില് നിരീക്ഷണത്തിലുള്ളത്. ഇതില് 422 പേര് ജില്ലാ ഭരണകൂടത്തിന്റെ കൊവിഡ് കെയര് സെന്ററുകളിലും 5892 പേര് വീടുകളിലും 86 പേര് ആശുപത്രിയിലും നിരീക്ഷണത്തിലാണ്. 3693 പേര് നീരീക്ഷണത്തില് നിന്ന് ഒഴിവായി. വീടുകളില് നിരീക്ഷണത്തിലുള്ളവരില് 95 പേര് ഗര്‍ഭിണികളാണ്.\nമാനസിക സംഘര്‍ഷം കുറയ്ക്കുന്നതിനായി മെന്റല് ഹെല്‍ത്ത് ഹെല്‍പ്പ് ലൈനിലൂടെ അഞ്ച് പേര്‍ക്ക് ഇന്ന് കൗണ്‍സലിംഗ് നല്‍കി. 12 പേര്‍ക്ക് മാനസിക സംഘര്‍ഷം ലഘൂകരിക്കുന്നതിന്റെ ഭാഗമായി ഫോണിലൂടെയും സേവനം നല്‍കി. 2612 സന്നദ്ധസേന പ്രവര്‍ത്തകര് 8854 വീടുകള് സന്ദര്‍ശിച്ച് ബോധവല്‍ക്കരണം നടത്തി.\nLast Updated 21, Jun 2020, 8:58 PM\nKozhikode Covid Observation\nതകര്‍ന്ന് വീണ സ്വപ്നങ്ങള് ; കരിപ്പൂര് വിമാനാപകട ചിത്രങ്ങള്


കൊവിഡ് നിയന്ത്രണത്തിന് പുല്ലുവില; ഇടുക്കിയിൽ സ്വകാര്യ റിസോർട്ടിൽ മുന്നൂറോളം പേരുമായി നിശാപാർട്ടി - BIGNEWSLIVE | Latest Malayalam News\nനെടുങ്കണ്ടം: ഇടുക്കിയിൽ രാജാപ്പാറയിലുള്ള സ്വകാര്യ റിസോർട്ടിൽ കൊവിഡ് സാഹചര്യത്തിലെ പ്രത്യേക നിയന്ത്രണങ്ങളെ കാറ്റിൽപ്പറത്തി വ്യവസായി സംഘടിപ്പിച്ച നിശാപാർട്ടിയിൽ പങ്കെടുത്തത് ഉന്നതർ. റിസോർട്ടിൽ നിശാപാർട്ടിയും ബെല്ലി ഡാൻസും മദ്യസത്കാരവും സംഘടിപ്പിച്ചെന്ന പരാതിയിൽ പോലീസ് കേസ് രജിസ്റ്റർചെയ്തു. കൊവിഡ് സുരക്ഷാ മാനദണ്ഡങ്ങൾ എല്ലാം ലംഘിച്ചായിരുന്നു മുന്നൂറോളം പേരെ പങ്കെടടുപ്പിച്ച് പാർട്ടി നടത്തിയത്. സംഭവത്തിൽ തണ്ണിക്കോട്ട് ഗ്രൂപ്പ് ചെയർമാൻ റോയി കുര്യനെതിരേയാണ് ശാന്തൻപാറ പോലീസ് വ്യാഴാഴ്ച കേസെടുത്തത്. നിശാപാർട്ടിയിൽ പങ്കെടുത്തവർ മൊബൈലിൽ പകർത്തിയ ദൃശ്യങ്ങൾ സമൂഹമാധ്യമങ്ങളിലൂടെ പ്രചരിച്ചതോടെയാണ് വിവരം പുറത്തായത്.\nഉടുമ്പൻചോലയ്ക്ക് സമീപം ചതുരംഗപ്പാറയിൽ തണ്ണിക്കോട്ട് ഗ്രൂപ്പ് ആരംഭിച്ച വ്യവസായസ്ഥാപനത്തിന്റെ ഉദ്ഘാടനത്തോടനുബന്ധിച്ചായിരുന്നു പരിപാടി സംഘടിപ്പിച്ചത്. ജൂൺ 28ന് ഡിജെ പാർട്ടിയും ബെല്ലി ഡാൻസ് ഉൾപ്പെടെയുള്ള പരിപാടികളും ഉണ്ടായിരുന്നു. രാത്രി എട്ടിന് തുടങ്ങിയ പരിപാടി ആറു മണിക്കൂറോളം നീണ്ടു. മതമേലധ്യക്ഷന്മാരും സിനിമാതാരങ്ങളും ഇടുക്കിയിലെ ജനപ്രതിനിധികളടക്കം പൊതുപ്രവർത്തകരും ഉന്നതോദ്യോഗസ്ഥരും ഉദ്ഘാടന പരിപാടിയിൽ പങ്കെടുത്തെന്നാണ് മാതൃഭൂമി റിപ്പോർട്ട് ചെയ്യുന്നത്.\nഈ പാർട്ടി സജ്ജീകരിച്ചത് സ്വകാര്യ ഇവന്റ് മാനേജ്‌മെന്റ് കമ്പനിയാണ്. ആഘോഷത്തിൽ മുന്നൂറോളം പേർ പങ്കെടുത്തെന്നാണ് പോലീസിന് ലഭിച്ചിരിക്കുന്ന പ്രാഥമികവിവരം. ഒരേസമയം 60 മുതൽ നൂറു പേർവരെ ഒത്തുചേർന്നു. മദ്യപിക്കുന്നതിനുള്ള സൗകര്യവും ഏർപ്പാടാക്കിയിരുന്നു. ബെല്ലി ഡാൻസിനായി നർത്തകിയെ സംസ്ഥാനത്തിന് പുറത്തുനിന്ന് എത്തിച്ചെന്നാണ് വിവരം.\nവ്യാപകമായി ആക്ഷേപം ഉയർന്നിട്ടും ആദ്യഘട്ടത്തിൽ പോലീസ് കേസെടുക്കാൻ തയ്യാറായില്ലെന്നാണ് റിപ്പോർട്ട്. ഇതിൽ പ്രതിഷേധമുയർന്നപ്പോഴാണ് കേസെടുത്തത്. പാർട്ടി നടന്ന ദിവസം റിസോർട്ടിൽ പരിശോധന നടത്താൻ പോലീസെത്തിയതായും വിവരമുണ്ട്. എന്നാൽ ഉന്നത ഇടപെടലിനെത്തുടർന്ന് ഇവർ മടങ്ങുകയായിരുന്നെന്ന് പ്രദേശവാസികൾ പറഞ്ഞു. സംഭവത്തിൽ അന്വേഷണം നടത്തിവരികയാണെന്ന് ശാന്തൻപാറ പോലീസ് അറിയിച്ചു. നിയമലംഘനം ശ്രദ്ധയിൽപ്പെട്ടപ്പോൾ തന്നെ ജില്ലാ പോലീസ് മേധാവിയോട് സംസാരിച്ച് നടപടി ഉറപ്പുവരുത്തിയിരുന്നു എന്ന് ജില്ലാ കളക്ടർ എച്ച് ദിനേശൻ പറഞ്ഞു.\nTags: idukkiKeralanedumkandampvt resortsanthanpara\n‘ഇവിടെ താമസിക്കാം.. വാടക നല്‍കേണ്ട’ വിദേശത്ത് നിന്ന് തിരികെ വരികയാണെന്നും വീട് ശരിയായില്ലെന്നും പറഞ്ഞ സുഹൃത്തിന് സ്വന്തം വീട് നല്‍കി നോബല് കുമാര്, നല്ല മാതൃക